
1. De første gruppen med femti tekster 


Pathamapannåsaka 


1.1. Kapitlet om dåren 
Bålavagga 


1.1.1 (3.1) Frykt 
Bhayasutta 


1. Slik har jeg hørt det: 

En gang var Mesteren i Anåthapindikas park Jetalunden i Savatthi. Der henvendte 
han seg til munkene og sa: 

*Munker!” 

*Ja, Mester,” svarte munkene. 

Mesteren sa: 

"Uansett hvilken frykt, redsel eller angst som oppstår, så oppstår den først i en dåre, 
ikke 1 en vismann, munker. 

Det er som når ei hytte av siv eller gras står i flammer og ilden brer seg til et hus med 
spisse gavler som er kalket både utvendig og innvendig slik at det ikke oppstår noen trekk, 
som er stengt med solide dører. På samme måte vil frykt, redsel eller fare først oppstå i en 
dåre, ikke i en vismann, munker. 

På den måten har dåren frykt, vismannen har ikke frykt. Dåren er redd, vismannen er 
ikke redd. Dåren har angst, vismannen har ikke angst. En vismann har verken frykt, redsel 
eller angst. 

Derfor bør dere trene slik, munker: "De tre holdningene som kjennetegner en dåre, vil 
jeg holde meg unna. De tre holdningene som kjennetegner en vismann, vil jeg ta vare på og 


utvikle.” Slik bør dere trene, munker.” 


1.1.2 (3.2) Kjennetegn 
Lakkhanasutta 


Å "En dåre kjennes på sine handlinger, munker, og en vismann kjennes på sine 
handlinger og på sin rene livsførsel. En dåre kan kjennes på tre ting, munker. Hvilke tre? Han 
oppfører seg dårlig, taler dårlige ord og har dårlige tanker. Dette er tre kjennetegn på en dåre. 
En vismann kan kjennes på tre ting, munker. Hvilke tre? Han oppfører seg godt, taler 
gode ord og har gode tanker. Dette er tre kjennetegn på en vismann. 
Derfor bør dere trene slik, munker: *De tre holdningene som kjennetegner en dåre, 
vil jeg holde meg unna. De tre holdningene som kjennetegner en vismann, vil jeg ta vare på 


og utvikle.” Slik bør dere trene, munker.” 


1.1.3 (3.3) Tanken 


Cintisutta 


3. "En dåre har tre kjennetegn, tre kjennemerker, tre fotspor, munker. Hvilke tre? En 
dåre har dårlige tanker, dårlig tale og dårlig oppførsel. Hvis ikke tankene hans hadde vært 
dårlige, hvis ikke talen hans hadde vært dårlig og hvis ikke oppførselen hans hadde vært 
dårlig — hvordan skulle da en vismann kunne vite at dette er en dåre og ikke en god person? 
Men siden tankene, talen og oppførselen hans er dårlige, kan vismannen vite at dette er en 
dåre og ikke en god person. Dette er de tre kjennetegnene, de tre kjennemerkene og de tre 
fotsporene til en dåre, munker. 

En vismann har tre kjennetegn, tre kjennemerker, tre fotspor, munker. Hvilke tre? En 
vismann har gode tanker, god tale og god oppførsel. Hvis ikke tankene hans hadde vært gode, 
hvis ikke talen hans hadde vært god og hvis ikke oppførselen hans hadde vært god — hvordan 
skulle da en vismann kunne vite at dette er en vismann og ikke en god person? Men siden 
tankene, talen og oppførselen hans er gode, kan vismannen vite at dette er en vismann, en 
god person. Dette er de tre kjennetegnene, de tre kjennemerkene og de tre fotsporene til en 


vismann, munker.” 


1.1.4 (3.4) Overtredelser 


Accayasutta 


4. *En dåre har tre kjennetegn, munker. Hvilke tre? Han ser ikke overtredelser som 
overtredelser. Hvis han ser overtredelser som overtredelser, prøver han ikke å rette dem opp. 
Hvis andre påpeker hans overtredelser, vil han ikke høre på dem. Dette er de tre 
kjennetegnene på en dåre, munker. 

En vismann har tre kjennetegn, munker. Hvilke tre? Han ser overtredelser som 
overtredelser. Når han ser overtredelser som overtredelser, prøver han å rette dem opp. Hvis 
andre påpeker hans overtredelser, vil han høre på dem. Dette er de tre kjennetegnene på en 


vismann, munker.” 


1.1.5 (3.5) Å tenke tingene grundig igjennom 


Ayonisosutta 


så *En dåre har tre kjennetegn, munker. Hvilke tre? Han stiller et spørsmål uten å ha 
tenkt tingene grundig igjennom, han besvarer et spørsmål uten å ha tenkt tingene grundig 
igjennom, og han blir misfornøyd når andre besvarer spørsmålet i velformede setninger. 
Dette er de tre kjennetegnene på en dåre, munker. 

En vismann har tre kjennetegn, munker. Hvilke tre? Han stiller et spørsmål etter at 
han først har tenkt tingene grundig igjennom, han besvarer et spørsmål etter at han først har 
tenkt tingene grundig igjennom, og han blir glad når andre besvarer spørsmålet i velformede 


setninger. Dette er de tre kjennetegnene på en dåre, munker.” 


1.1.6 (3.6) Det usunne 
Akusalasutta 


6. *En dåre har tre kjennetegn, munker. Hvilke tre? Det er usunne handlinger, usunne 
ord og usunne tanker. Dette er de tre kjennetegnene på en dåre, munker. 
En vismann har tre kjennetegn, munker. Hvilke tre? Det er sunne handlinger, sunne 


ord og sunne tanker. Dette er de tre kjennetegnene på en vismann, munker.” 


1.1.7 (3.7) Det klanderverdige 


Såvajjasutta 


KA *En dåre har tre kjennetegn, munker. Hvilke tre? Det er klanderverdige handlinger, 
klanderverdige ord og klanderverdige tanker. Dette er de tre kjennetegnene på en dåre, 
munker. 

En vismann har tre kjennetegn, munker. Hvilke tre? Det er uklanderlige handlinger, 
uklanderlige ord og uklanderlige tanker. Dette er de tre kjennetegnene på en vismann, 


munker.” 


1.1.8 (3.8) Det uvennlige 
Sabyåbajjhasutta 


8. *En dåre har tre kjennetegn, munker. Hvilke tre? Det er uvennlige handlinger, 
uvennlige ord og uvennlige tanker. Dette er de tre kjennetegnene på en dåre, munker. 
En vismann har tre kjennetegn, munker. Hvilke tre? Det er vennlige handlinger, 
vennlige ord og vennlige tanker. Dette er de tre kjennetegnene på en vismann, munker. 
Derfor bør dere trene slik, munker: "De tre egenskapene som kjennetegner en dåre, vil 
jeg kvitte meg med, og heller erverve de tre egenskapene som kjennetegner en vismann.” Slik 


bør dere trene, munker.” 


1.1.9 (3.9) Rotløs 
Khatasutta 


9, *Det er tre kjennetegn som særmerker en dåre, en dårlig person som oppfører seg som 
en uvettig og rotløs person, rykket opp med roten, som begår overtredelser, som blir klandret 
av de vise og pådrar seg mye som gir dårlige resultater senere, munker. Hvilke tre? Det er 
dårlige handlinger, dårlige ord og dårlige tanker. Dette er de tre kjennetegnene som 
særmerker en dåre, en dårlig person som oppfører seg som en uvettig og rotløs person, 
rykket opp med roten, som begår overtredelser, som blir klandret av de vise og pådrar seg 
mye som gir dårlige resultater senere, munker. 

Det er tre kjennetegn som særmerker en vismann, en god person som ikke oppfører 
seg som en uvettig og rotløs person, som ikke er rykket opp med roten, som ikke begår 
overtredelser, som ikke blir klandret av de vise og utfører mye som gir gode resultater senere, 
munker. Hvilke tre? Det er gode handlinger, gode ord og gode tanker. Dette er de tre 
kjennetegnene som særmerker en vismann, en god person som ikke oppfører seg som en 
uvettig og rotløs person, som ikke er rykket opp med roten, som ikke begår overtredelser, 


som ikke blir klandret av de vise og utfører mye som gir gode resultater senere, munker.” 


1.1.10 (3.10) Pletter 
Malasutta 


10. *Når man ikke får fjernet tre pletter, er det tre ting som vil føre til at man kommer til 
helvete som fortjent, munker. Hvilke tre? Han har dårlig moral og har ikke fått fjernet den 
dårlige moralens plett. Han er misunnelig og har ikke fått fjernet misunnelsens plett. Han er 
gjerrig og har ikke fått fjernet gjerrighetens plett. Dette er de tre tingene som vil føre til at 
man kommer til helvete som fortjent, når man ikke får fjernet disse tre plettene, munker. 

Når man får fjernet tre pletter, er det tre ting som vil føre til at man kommer til 
himmelen som fortjent, munker. Hvilke tre? Han har god moral og har fått fjernet den dårlige 
moralens plett. Han er ikke misunnelig og har fått fjernet misunnelsens plett. Han er ikke 
gjerrig og har fått fjernet gjerrighetens plett. Dette er de tre tingene som vil føre til at man 


kommer til himmelen som fortjent, når man får fjernet disse tre plettene, munker.” 


1.2 Kapitlet med vognmakeren 


Rathakaravagga 


1.2.1 (3.11) Berømt 


Nåtasutta 


I. *En berømt munk som har tre egenskaper, er til stor skade for andre mennesker og 
påfører dem stor smerte. Han påfører mange mennesker og guder stor skade og smerte. 
Hvilke tre? Han ansporer andre til feilaktige handlinger, han ansporer andre til feilaktig tale 
og han ansporer andre til feilaktige ideer. Når en berømt munk har disse tre egenskapene, er 
han til stor skade for andre mennesker og påfører dem stor smerte. Og han påfører mange 
mennesker og guder stor skade og smerte. 

En berømt munk som har tre egenskaper, er til stor nytte for andre mennesker og gir 
dem mye glede. Han gir mange mennesker og guder stor nytte og glede. Hvilke tre? Han 
ansporer andre til riktige handlinger, han ansporer andre til riktig tale og han ansporer andre 
til riktige ideer. Når en berømt munk har disse tre egenskapene, er han til stor nytte for andre 
mennesker og gir dem mye glede. Han gir mange mennesker og guder stor nytte og glede, 


munker.” 


1.2.2 (3.12) Steder man bør huske 


Såraniyasutta 


12. *Det er tre ting en salvet konge bør huske så lenge han lever, munker. Hvilke tre? Det 
er stedet der den salvede kongen ble født. Dette er den første tingen en salvet konge bør 
huske så lenge han lever. 

Videre bør han huske det stedet der han ble salvet til konge. Dette er den andre tingen 
en salvet konge bør huske så lenge han lever. 

Og videre bør en salvet konge huske det stedet der han seiret i et slag og ble 
seierherre på slagmarken. Dette er den tredje tingen en salvet konge bør huske så lenge han 
lever. 

På samme måte er det tre ting en munk bør huske så lenge han lever, munker. Hvilke 
tre? En munk bør huske det stedet der han fikk raket av seg hår og skjegg, iførte seg den 
gulbrune kappen, forlot hjemmet og mottok ordinasjon som munk. Dette er den første tingen 
en munk bør huske så lenge han lever. 

Videre bør en munk huske det stedet der han først fullt ut forsto at *dette er lidelse”, 
*dette er årsaken til lidelse”, *dette er slutten på lidelse” og "dette er veien som fører til 
slutten på lidelse.” Dette er den andre tingen en munk bør huske så lenge han lever. 

Videre bør en munk huske det stedet der han utslettet sinnets forurensninger, slik at 
han fri fra forurensninger i sinnet selv har forstått og virkeliggjort sinnets frigjøring gjennom 
visdom og hviler i denne her og nå. Dette er den tredje tingen en munk bør huske så lenge 


han lever. Og dette er altså de tre tingene en munk bør huske så lenge han lever, munker.” 


1.2.3 (3.13) Håp 


Åsamsasutta 


13. *Det finnes tre slags personer i verden, munker. Hvilke tre? Det er han som er uten 
håp, han som håper og han som er ferdig med å håpe. 

Hvem er han som er uten håp, munker? Det er en mann som er født i en familie med 
lav rang, i en utstøtt familie, en korvmakerfamilie, en jegerfamilie, en vognmakerfamilie, 
eller en søppeltømmerfamilie som er fattig, har lite mat og drikke og lever i elendighet i et 
strøk hvor det er vanskelig å finne mat og husly. Dessuten er han stygg, heslig, deformert, 
sykelig, blind på det ene øyet, vanskapt, halt eller lam, og han får verken mat, drikke, klær, 
kjøretøy, kranser, blomster, salve, bolig eller lamper. Hvis han får høre at den eller den 
fyrsten er blitt salvet til konge av sine medfyrster, har han ikke noe håp om at de vil salve 
ham, også. Dette kalles en som er uten håp, munker. 

Hvem er han som håper, munker? Det er eldste sønn av en fyrste som er salvet til 
konge, munker, en som ennå ikke er salvet, men som er klar for å bli det og sikker på å bli 
det. Hvis han får høre at den eller den fyrsten er blitt salvet til konge av sine medfyrster, 
gleder han seg bare til selv å bli salvet. Dette kalles en som håper, munker. 

Hvem er han som er ferdig med å håpe, munker? Det er en fyrste som er salvet til 
konge. Hvis han får høre at den eller den fyrsten er blitt salvet til konge av sine medfyrster, 
har han ikke noe håp om at de vil salve ham, også. Hvorfor ikke? Han har jo allerede 
oppnådd det. Dette kalles en som er ferdig med å håpe, munker. Og dette er de tre personene 
som finnes i verden. 

På samme måte finnes det tre slags personer blant munkene, munker. Hvilke tre? Det 
er han som er uten håp, han som håper og han som er ferdig med å håpe. 

Hvem er han som er uten håp, munker? Det er en person som har dårlig moral og en 
skadelig praksis, som er uren, har en mistenkelig oppførsel og driver med fordekte 
handlinger. Han later som om han er en eneboer, men er det ikke. Han later som om han 
praktiserer det opphøyde liv, men gjør det ikke. Han er råtten i sitt indre, fylt av begjær og 
har en tvers igjennom dårlig karakter. Hvis han får høre at den eller den munken har utslettet 
sinnets forurensninger, slik at han fri fra forurensninger i sinnet selv har forstått og 
virkeliggjort sinnets frigjøring gjennom visdom og hviler i denne her og nå, har han ikke noe 


håp om selv å oppnå det samme. Dette kalles en som er uten håp, munker. 


Hvem er han som håper, munker? Det er en munk som lever et moralsk liv og har en 
vakker praksis. Hvis han får høre at den eller den munken har utslettet sinnets 
forurensninger, slik at han fri fra forurensninger i sinnet selv har forstått og virkeliggjort 
sinnets frigjøring gjennom visdom og hviler i denne her og nå, gleder han seg bare til selv å 
oppnå det samme. Dette kalles en som håper, munker. 

Hvem er han som er ferdig med å håpe, munker? Det er en munk som er en arahant 
som har utslettet alle sinnets forurensninger. Hvis han får høre at den eller den munken har 
utslettet sinnets forurensninger, slik at han fri fra forurensninger i sinnet selv har forstått og 
virkeliggjort sinnets frigjøring gjennom visdom og hviler i denne her og nå, har han ikke noe 
håp om å oppnå det samme. Hvorfor ikke? Han har jo allerede oppnådd det. Dette kalles en 


som er ferdig med å håpe, munker. Og dette er de tre personene som finnes i verden.” 


1.2.4 (3.14) Verdens hersker 
Cakkavattisutta 


14. "Selv en rettferdig konge og verdenshersker, en som regjerer i samsvar med loven, 
regjerer ikke uten en herre over seg, munker.” 

Da Mesteren hadde sagt dette, spurte en av munkene: 

*Men hvem er herre over en rettferdig konge og verdenshersker, en som regjerer i 
samsvar med loven, Mester?” 

*Det er universets lover, munk,” sa Mesteren. *En rettferdig konge og verdenshersker 
som regjerer i samsvar med loven, er nettopp underlagt universets lover. Han respekterer, 
hedrer og ærer loven, har loven som fane og symbol, setter loven i førersetet og fører et 
rettmessig tilsyn og vern av sitt folk. 

En rettferdig konge og verdenshersker som regjerer i samsvar med loven, er nettopp 
underlagt universets lover. Han respekterer, hedrer og ærer loven, har loven som fane og 
symbol, setter loven i førersetet og fører dessuten et rettmessig tilsyn og vern av adelen, de 
krigerne han har i sitt følge, brahmaner og husherrer, borgere i byene, filosofer og brahmaner 
og alle slags dyr og fugler, munk. Når han gjør alt dette, dreier han hjulet i samsvar med 
lovene. Dette hjulet kan ikke dreies tilbake av noen motstander, verken av mennesker eller 
av levende vesener som ikke er mennesker. 

På samme måte er det med en arahant som har oppnådd fullkommen oppvåkning og 
kommet fram til sannheten, munker. Han er en rettferdig konge som underviser 1 samsvar 
med loven og er underlagt universets lover. Han respekterer, hedrer og ærer loven, har loven 
som fane og symbol, setter loven i førersetet og fører et rettmessig tilsyn og vern av kroppens 
handlinger og sier at slik bør kroppens handlinger utføres og slik bør kroppens handlinger 
ikke utføres. 

En arahant som har oppnådd fullkommen oppvåkning og kommet fram til sannheten, 
munker, som er en rettferdig konge som underviser i samsvar med loven og er underlagt 
universets lover. Han respekterer, hedrer og ærer loven, har loven som fane og symbol, setter 
loven i førersetet og fører dessuten et rettmessig tilsyn og vern av talen og sier at slik bør 
talen være og slik bør talen ikke være, og han fører et rettmessig tilsyn og vern av tankene og 


sier at slik bør tankene være og slik bør tankene ikke være. Når han gjør alt dette, dreier han 


hjulet i samsvar med lovene. Dette hjulet kan ikke dreies tilbake av noen motstander, verken 


av mennesker eller av levende vesener som ikke er mennesker.” 


1.2.5 (3.15) Vognmakeren 


Sacetanasutta 


15. En gang da Mesteren var i Bårånasi, oppholdt han seg i hjorteparken Isipatana. Der 
henvendte han seg til munkene og sa: 

*Munker.” 

*Ja, Mester,” svarte de. 

Mesteren sa: 

*Det var en gang en konge som het Sacetana, munker. Han tilkalte sin vognmaker og 
sa: 

*Om seks måneder fra i dag skal jeg ut i krigen, min gode vognmaker. Kan du lage et 
nytt par hjul til meg?” 

*Det kan jeg, herre konge,” svarte vognmakeren. 

Seks dager før de seks månedene var omme, hadde vognmakeren gjort ett hjul ferdig. 
Kongen sa til ham: 

*Om seks dager skal jeg ut i krigen, vognmaker. Er det nye hjulparet ferdig?” 

'T løpet av disse seks månedene minus seks dager er det ene hjulet blitt ferdig, herre 
konge.” 

*Men kan du lage det andre hjulet på de seks dagene som gjenstår, da?” 

*Det kan jeg, herre konge.” 

Seks dager senere hadde vognmakeren gjort det andre hjulet ferdig og gikk til kongen 
med det nye hjulparet. 

*Her er det nye hjulparet, herre konge,” sa han. 

*Men er det noen forskjell på det hjulet du brukte seks måneder minus seks dager på, 
og det hjulet du gjorde ferdig på seks dager, da? Jeg kan ikke se noen forskjell på dem, sa 
kongen. 

*Men det er forskjell på dem,* svarte vognmakeren. "Se her, herre konge!” 

Dermed tok vognmakeren det hjulet han hadde brukt seks dager på, og trillet det 
bortover. Hjulet trillet så lenge dreieimpulsen varte, og deretter surret det rundt og rundt og 


falt ned på bakken. 


Så tok vognmakeren det hjulet han hadde brukt seks måneder minus seks dager på, og 
trillet det bortover. Hjulet trillet så lenge dreieimpulsen varte, men deretter ble det stående 
som om det skulle være festet til en akse. 

*Hva er grunnen til dette, vognmaker? Hvorfor trillet det hjulet du hadde brukt seks 
dager på, så lenge dreieimpulsen varte, men deretter surret det rundt og rundt og falt ned på 
bakken? Og hvorfor trillet det hjulet du hadde brukt seks måneder minus seks dager på, så 
lenge dreieimpulsen varte, men deretter ble det stående som om det skulle være festet til en 
akse?” 

*På det hjulet jeg brukte seks dager på, herre konge, var felgen laget av krokete emner 
som var fulle full av feil og mangler. Det samme var eikene og navet. Det var derfor det 
trillet så lenge dreieimpulsen varte, men deretter surret det rundt og rundt og falt ned på 
bakken. Men på det hjulet jeg brukte seks måneder minus seks dager på, var felgen laget av 
rette emner som var uten feil eller mangler. Det samme var eikene og navet. Det var derfor 
det trillet så lenge dreieimpulsen varte, men deretter ble det stående som om det skulle være 
festet til en akse, herre konge.” 

Nå kan det hende dere tror at vognmakeren den gangen var en annen. Men det er ikke 
slik det skal ses, munker. Det var jeg som var vognmakeren den gangen. Den gangen hadde 
jeg greie på treverk som var skjevt og som hadde feil og mangler. Nå er jeg en arahant som 
har nådd fram til fullkommen oppvåkning, og nå har jeg greie på skjevheter, feil og mangler i 
kropp, tale og sinn. 

Hvis en munk eller en nonne ikke klarer å bli kvitt skjevheter, feil og mangler i 
kropp, tale eller sinn, faller han eller hun bort fra denne læren og disiplinen, munker, akkurat 
som det hjulet som ble laget på seks dager. Men hvis en munk klarer å bli kvitt skjevheter, 
feil og mangler i kropp, tale eller sinn, har han eller hun fotfeste i denne læren og disiplinen, 
akkurat som det hjulet som ble laget på seks måneder minus seks dager. 

Derfor bør dere trene slik, munker: 'Jeg vil kvitte meg med skjevheter, feil og 


mangler i kropp, tale og sinn.” Slik bør dere trene, munker.” 


1.2.6 (3.16) Stø kurs 


Apannakasutta 


16. *En munk som innehar tre egenskaper, er på stø kurs i retning av å utslette de mentale 
forurensningene, munker. Hvilke tre? Det er at munken vokter sanseportene sine, spiser med 
måte og går inn for å holde seg våken. 

Hvordan vokter munken sanseportene sine, munker? Når han ser en synlig form med 
øyet sitt, griper han ikke etter helheten som objekt og heller ikke etter de enkelte detaljer. 
Ettersom dårlige og usunne tendenser som begjær og avsmak kan komme til å influere en 
som ikke vokter på synssansen sin, går han inn for å passe på den. Han vokter synssansen sin 
vel, og passer godt på. Og likedan når han hører en lyd med øret sitt, eller fornemmer en duft 
med nesa, eller kjenner en smak på tunga, eller føler en berøring mot kroppen, eller når han 
fornemmer en ide med sinnet, da griper han ikke etter helheten som objekt og heller ikke 
etter de enkelte detaljer. Ettersom dårlige og usunne tendenser som begjær og avsmak kan 
komme til å influere en som ikke vokter på sinnets sans, går han inn for å passe på den. Han 
vokter sinnets sans vel, og passer godt på. På denne måten vokter munken sanseportene sine, 
munker. 

Hva vil det si at munken spiser med måte, munker? Når han spiser, tenker han: *'Når 
jeg har tenkt meg godt om, spiser jeg ikke for fornøyelsens skyld. Jeg lar være å proppe meg 
med mat. Jeg spiser ikke for å se godt ut og bli vakker, men bare for å holde kroppen ved like 
og holde den frisk så den ikke tar skade, og slik at jeg kan fortsette å praktisere det opphøyde 
liv. Mens jeg spiser, tenker jeg at nå slukker jeg sulten og forhindrer at den oppstår igjen, slik 
at jeg kan leve uten plager og problemer.” Slik spiser han med måte, munker. 

Hva vil det si at munken går inn for å være våken, munker? Når han går fram og 
tilbake eller sitter ned på dagtid, renser han bort hindrende tilstander i sinnet, og det samme 
gjør han når han går fram og tilbake eller sitter ned under første nattevakt. Under andre 
nattevakt legger han seg ned i løvestilling på høyre side, med det ene beinet oppå det andre, 
og hviler i oppmerksomhet og klar forståelse med tanken rettet mot å stå opp igjen. Når siste 
nattevakt kommer, står han opp igjen og går fram og tilbake eller sitter ned mens han renser 
bort hindrende tilstander i sinnet. Slik går den edles elev inn for å være våken. 

Når en munk innehar disse tre egenskapene, er han på stø kurs i retning av å utslette 


de mentale forurensningene, munker.” 


1.2.7 (3.17) Tre negative egenskaper 
Attabyaåbådhasutta 


17. *Det er tre ting som fører til at man selv lider vondt, at andre lider vondt og at begge 
lider vondt, munker. Hvilke tre? Det er dårlig oppførsel, dårlig tale og dårlige tanker. Dette er 
tre ting som fører til at man selv lider vondt, at andre lider vondt og at begge lider vondt, 


munker. 


Det er tre ting som fører til at man selv ikke lider vondt, at andre ikke lider vondt og 
at begge ikke lider vondt, munker. Hvilke tre? Det er god oppførsel, god tale og gode tanker. 
Dette er tre ting som fører til at man selv ikke lider vondt, at andre ikke lider vondt og at 


begge ikke lider vondt, munker. * 


1.2.8 (3.18) Gudenes verden 


Devalokasutta 


18. *Hvis vandrere fra andre filosofiske skoler skulle spørre dere om filosofen Gotama 
lever det opphøyde liv for å komme til gudenes verden, munker — vil dere ikke da bli sinte og 
irriterte og føle avsky? 

*Jo, det ville vi, Mester!” 

«Så da ville dere altså bli sinte og irriterte og føle avsky for et liv som guddom, 
guddommelig skjønnhet og lykke, guddommelig ry og guddommelig makt? Hvor mye 
sterkere bør dere da ikke bli sinte og irriterte og føle avsky for dårlig oppførsel, dårlig tale og 


dårlige tanker, munker?” 


1.2.9 (3.19) Den første teksten om kjøpmannen 


Pathamapåpanikasutta 


19: *Det er tre ting som gjør at en kjøpmann ikke klarer å samle rikdom han ikke hadde 
tidligere, eller øke den rikdommen han allerede måtte ha, munker. Hvilke tre? Det er at han 
ikke passer arbeidet sitt verken om morgenen, midt på dagen eller om kvelden. Disse tre 
tingene gjør at en kjøpmann ikke klarer å samle rikdom han ikke hadde tidligere, eller øke 
den rikdommen han allerede måtte ha, munker. 

På samme måte er det tre ting som gjør at en munk ikke klarer å oppnå sunne 
sinnstilstander han ikke hadde tidligere, eller styrke de sunne sinnstilstandene han allerede 
måtte ha, munker. Hvilke tre? Det er at han ikke fordyper seg i meditasjon verken om 
morgenen, midt på dagen eller om kvelden. Disse tre tingene gjør at en munk ikke klarer å 
oppnå sunne sinnstilstander han ikke hadde tidligere, eller styrke de sunne sinnstilstandene 
han allerede måtte ha, munker. 

Det er tre ting som setter en kjøpmann i stand til å samle rikdom han ikke hadde 
tidligere, eller øke den rikdommen han allerede måtte ha, munker. Hvilke tre? Det er at han 
passer arbeidet sitt om morgenen, midt på dagen og om kvelden. Disse tre tingene setter en 
kjøpmann i stand til å samle rikdom han ikke hadde tidligere, eller øke den rikdommen han 
allerede måtte ha, munker. 

På samme måte er det tre ting som setter en munk i stand til å oppnå sunne 
sinnstilstander han ikke hadde tidligere, eller styrke de sunne sinnstilstandene han allerede 
måtte ha, munker. Hvilke tre? Det er at han fordyper seg i meditasjon om morgenen, midt på 
dagen og om kvelden. Disse tre tingene setter en munk i stand til å oppnå sunne 
sinnstilstander han ikke hadde tidligere, eller styrke de sunne sinnstilstandene han allerede 


måtte ha, munker. 


1.2.10 (3.20) Den andre teksten om kjøpmannen 
Dutiyapåpanikasutta 


20. *En kjøpmann som har tre egenskaper, oppnår raskt å bli stor og få store inntekter, 
munker. Hvilke tre? Det er når en kjøpmann har et skarpt blikk, er dyktig og inspirerer til 
tillit. 

Hva menes med at kjøpmannen har et skarpt blikk? Han kjenner varene sine, han vet 
at de kan kjøpes for så og så mye og selges for så og så mye, han vet hvor mye de vil 
innbringe og han vet hvor mye han kan tjene på dem. En slik kjøpmann har et skarpt blikk, 
munker. 

Hva menes med at kjøpmannen er dyktig? Han er dyktig til å kjøpe og selge varene 
sine. En slik kjøpmann er dyktig, munker. 

Hva menes med at kjøpmannen inspirerer til tillit? Det er når rike og velstående 
borgere og deres sønner vet dette om ham: "Denne kjøpmannen har et skarpt blikk og er 
dyktig. Han klarer å forsørge kone og barn, og fra tid til annen betaler han oss renter på lån.” 
De går bort til ham og sier: "Ta disse pengene og driv forretninger for dem, slik at du kan 
forsørge kone og barn og betale oss renter på lånet fra tid til annen.” Dette er en kjøpmann 
som inspirerer til tillit. Og hvis kjøpmannen har disse tre egenskapene, oppnår han raskt å bli 
stor og han får store inntekter, munker. 

På samme måte vil en munk som har tre egenskaper raskt oppnå å bli stor og utvikle 
gode sinnstilstander, munker. Hvilke tre? Det er når munken har et skarpt blikk, er dyktig og 
inspirerer til tillit. 

Hva menes med at munken har et skarpt blikk? Han forstår som det er at "dette er 
lidelse”, han forstår som det er at "dette er lidelsens opphav”, han forstår som det er at "dette 
er lidelsens opphør”, og han forstår som det er at *dette er veien som fører til lidelsens 
opphør”. En slik munk har et skarpt blikk, munker. 

Hva menes med at munken er dyktig? Det er når han energisk arbeider for å kvitte seg 
med usunne sinnstilstander og fremme sunne sinnstilstander, når han er sterk og energisk og 
ikke slapper av arbeidet for å oppnå sunne sinnstilstander. En slik munk er dyktig, munker. 

Hva menes med at munken inspirerer til tillit? Det er når han fra tid til annen kommer 
sammen med munker som har hørt mye, som kjenner de overleverte tekstene, som kjenner 


læren, treningsdisiplinen og oppsummeringene, og stiller dem utforskende spørsmål: 


*Hvordan er dette, mine herrer? Hva er meningen med dette?” Da vil de åpne det som var 
lukket for ham, gjøre uklare punkter klare og fordrive den tvilen han måtte ha på forskjellige 
områder av læren. En slik munk inspirerer til tillit, munker. Og dette er de tre egenskapene 


hos en munk som gjør at han raskt oppnår å bli stor og utvikle gode sinnstilstander, munker.” 


1.3 Kapitlet om personer 


Puggalavagga 


1.3.1 (3.21) Samiddha 
Samiddhasutta 


21. — Slik har jeg hørt det: 

En gang var Mesteren i Anåthapindikas park Jetalunden i Savatthi. Da gikk 
munkene Samiddha og Kotthika den store bort til Såriputta, hilste høflig og pratet litt med 
ham før de satte seg ned. Da Samiddha hadde satt seg, sa Såriputta: 

*Det finnes tre slags personer her i verden, Samiddha. Hvilke tre? Det er han som tar 
kroppen til vitne, han som har nådd fram gjennom erkjennelse og han som har oppnådd 
frigjøring gjennom tillit. Dette er de tre slags personer som finnes her i verden, min venn. 
Hvilken av disse tre personene synes du er den fremste og ypperste?” 

Samiddha svarte: 

*Av disse tre regner jeg han som har oppnådd frigjøring gjennom tillit, som den 
fremste og ypperste, min venn. Og hvorfor? Det er fordi evnen til tillit er høyest utviklet i 
denne personen.” 

Så vendte Såriputta seg til Kotthika den store og stilte ham det samme spørsmålet. 
Kotthika den store svarte: 

*Av disse tre regner jeg han som tar kroppen til vitne, som den fremste og ypperste, 
min venn. Og hvorfor? Det er fordi evnen til konsentrasjon er høyest utviklet i denne 
personen.” 

Men deretter spurte Kotthika den store Såriputta hvilken av disse tre personene han 
syntes var den fremste og ypperste. Såriputta svarte: 

*Av disse tre regner jeg han som har nådd fram gjennom erkjennelse, som den 
fremste og ypperste, min venn. Og hvorfor? Det er fordi evnen til visdom er høyest utviklet i 
denne personen.” 


Og Såriputta fortsatte: 


*Nå har hver av oss besvart spørsmålet slik hver enkelt syntes best. La oss gå til 
Mesteren og spørre hva han mener om denne saken, så skal vi huske den forklaringen han gir 
Oss.” 

*Ja, min venn. La oss gjøre det,” svarte de andre. Dermed gikk de alle tre til 
Mesteren, hilste høflig på ham og satte seg ned. Så fortalte de Mesteren hva de hadde snakket 
om. 

*Det er ikke lett å si hvem som er den fremste og ypperste av disse tre personene, 
Såriputta. Det kan godt tenkes at en som har oppnådd frigjøring gjennom tillit, er blitt en 
arahant, at en som tar kroppen til vitne, er blitt en som vender tilbake bare én gang eller en 
som ikke vender tilbake, og det kan også godt tenkes at en som har nådd fram gjennom 
erkjennelse, er blitt en som vender tilbake bare én gang eller en som ikke vender tilbake. 

Det er ikke lett å si hvem som er den fremste og ypperste av disse tre personene, 
Såriputta. Det kan godt tenkes at en som tar kroppen til vitne, er blitt en arahant, at en som 
har oppnådd frigjøring gjennom tillit, er blitt en som vender tilbake bare én gang eller en som 
ikke vender tilbake, og det kan også godt tenkes at en som har nådd fram gjennom 
erkjennelse, er blitt en som vender tilbake bare én gang eller en som ikke vender tilbake. 

Det er ikke lett å si hvem som er den fremste og ypperste av disse tre personene, 
Såriputta. Det kan godt tenkes at en som har nådd fram gjennom erkjennelse, er blitt en 
arahant, at en som har oppnådd frigjøring gjennom tillit, er blitt en som vender tilbake bare 
én gang eller en som ikke vender tilbake, og det kan også godt tenkes at en som tar kroppen 
til vitne, er blitt en som vender tilbake bare én gang eller en som ikke vender tilbake. 

Det er ikke lett å si hvem som er den fremste og ypperste av disse tre personene, 


Såriputta.” 


1.3.2 (3.22) Sykdom 


Gilånasutta 


22. "Det finnes tre slags syke personer her i verden, munker. Hvilke tre? 

Den ene er en person som ikke blir frisk fra sykdommen sin, uansett om han får sunn 
kost eller ikke får det, uansett om han får gode medisiner eller ikke får det, og uansett om 
han får god pleie eller ikke får det. 

Den andre er en person som blir frisk fra sykdommen sin, uansett om han får sunn 
kost eller ikke får det, uansett om han får gode medisiner eller ikke får det, og uansett om 
han får god pleie eller ikke får det. 

Den tredje er en person som blir frisk fra sykdommen sin nettopp fordi han får sunn 
kost, gode medisiner og god pleie og ikke mangler noe av dette. 

Den sunne dietten, den gode medisinen og den gode pleien som gjorde at den syke 
mannen ble frisk igjen, bør være retningsgivende for hvilken kost, hvilken medisin og 
hvilken pleie andre syke bør få for å bli friske, munker. Dette er altså de tre slags syke 
personer her i verden. 

Det er tre personer som kan sammenlignes med disse tre syke personene, munker. 
Hvilke tre? 

Den ene er en person som ikke opplever gleden ved å utvikle gode sinnstilstander 
uansett om han får se ham som har kommet fram til sannhet eller ikke får se ham, uansett om 
han får høre læren og disiplinen til ham som har kommet fram til sannheten eller ikke får 
høre den. 

Den andre er en person som opplever gleden ved å utvikle gode sinnstilstander 
uansett om han får se ham som har kommet fram til sannhet eller ikke får se ham, uansett om 
han får høre læren og disiplinen til ham som har kommet fram til sannheten eller ikke får 
høre den. 

Den tredje er en person som opplever gleden ved å utvikle gode sinnstilstander 
nettopp fordi han får se ham som har kommet fram til sannhet eller ikke får se ham, eller 
nettopp fordi han får høre læren og disiplinen til ham som har kommet fram til sannheten. 

Siden en person opplever gleden ved å utvikle gode sinnstilstander nettopp fordi han 
får se ham som har kommet fram til sannhet eller ikke får se ham, eller nettopp fordi han får 


høre læren og disiplinen til ham som har kommet fram til sannheten, bør dette være 


retningsgivende for hvordan andre skal undervises i læren, munker. Dette er de tre slags syke 


personer som finnes her i verden, munker.” 


1.3.3 (3.23) Ansamlinger 


Sankhårasutta 


23. *Det finnes tre slags personer her i verden, munker. Hvilke tre? 

Den ene er en person som bygger opp en ansamling av disharmoniske handlinger, 
skadelig tale og disharmoniske tanker. Når han bygger opp disse ansamlingene av 
disharmoniske handlinger, disharmonisk tale og disharmoniske tanker, havner han i en 
disharmonisk verden. Når han havner i en disharmonisk verden, opplever han disharmoniske 
inntrykk, noe som skaper disharmoniske følelser og sterke lidelser, slik for eksempel de som 
lever i helvete, opplever. 

Den andre er en person som bygger opp en ansamling av harmoniske handlinger, 
skadelig tale og harmoniske tanker. Når han bygger opp disse ansamlingene av harmoniske 
handlinger, harmonisk tale og harmoniske tanker, havner han i en harmonisk verden. Når han 
havner i en harmonisk verden, opplever han harmoniske inntrykk, noe som skaper 
harmoniske følelser og stor lykke, slik for eksempel de som lever i himmelen, opplever. 

Den tredje er en person som bygger opp en ansamling av disharmoniske og 
harmoniske handlinger, skadelig tale og disharmoniske og harmoniske tanker. Når han 
bygger opp disse ansamlingene av disharmoniske og harmoniske handlinger, disharmonisk 
og harmonisk tale og disharmoniske og harmoniske tanker, havner han i en disharmonisk og 
harmonisk verden. Når han havner i en disharmonisk og harmonisk verden, opplever han 
disharmoniske og harmoniske inntrykk, noe som skaper disharmoniske og harmoniske 
følelser og en blanding av lidelse og lykke, slik for eksempel noen mennesker, noen guder og 
noen av dem som lever i skjærsilden, opplever. 


Dette er de tre slags personer som finnes her i verden, munker.” 


1.3.4 (3.24) Til stor hjelp 


Bahukårasutta 


24. "Det finnes tre personer som er til stor hjelp for andre, munker. Hvilke tre? 

Den ene er han som hjelper deg til å søke tilflukt i Den oppvåknede (Buddha), Læren 
(Dhamma) og Fellesskapet (Sangha). Dette er en som er til stor hjelp for andre, munker. 

Den andre er han som hjelper deg til å forstå fullt ut at "dette er lidelse”, *dette er 
lidelsens opphav”, *dette er lidelsens opphør” og "dette er veien som fører til lidelsens 
opphør”. Dette er en som er til stor hjelp for andre, munker. 

Den tredje er han som hjelper deg til å fri deg fra urenheter i sinnet, slik at du kan 
oppnå full frigjøring av sinnet gjennom visdom, og slik at du selv kan forstå og realisere 
frigjøringen her og nå, gå inn på den og forbli i den. Dette er en som er til stor hjelp for 
andre, munker. Og dette er altså de tre personene som er til stor hjelp for andre. 

Det finnes ikke noen som hjelper andre mer enn hva disse tre personene gjør, sier jeg. 
Det finnes ikke noen som bedre fortjener å bli hilst med respekt, som bedre fortjener å bli 
ønsket velkommen, som bedre fortjener kapper, mat, medisiner og all slags annen støtte enn 


disse tre personene, sier jeg, munker.” 


1.3.5 (3.25) Lignelsen om diamanten 


Vajiripamasutta 


25. *Det finnes tre slags personer her i verden, munker. Hvilke tre? 

Det er han som har et sinn som er som et åpent sår, han som har et sinn som er som et 
lynglimt og han som har et sinn som er som en diamant. 

Hva vil det si å ha et sinn som er som et åpent sår, munker? Det er når en person er så 
irritabel og gretten at han reagerer på den aller minste ting og hisser seg opp og blir sint, sur 
og furten for ingenting. Et slikt sinn er som et åpent sår, munker. Hvis såret støter borti en 
stokk eller et potteskår, verker det enda mer. På samme måte er det når en person er så 
irritabel og gretten at han reagerer på den aller minste ting og hisser seg opp og blir sint, sur 
og furten for ingenting. 

Hva vil det si å ha et sinn som er som et lynglimt, munker? Det er når en person 
forstår fullt ut at "dette er lidelse”, "dette er lidelsens opphav”, "dette er lidelsens opphør” og 
*dette er veien som fører til lidelsens opphør”. Det er som når et lynglimt lyser opp i mørke 
natten, slik at en som har godt syn, kan se tingene rundt seg. På samme måte er det når en 
person forstår fullt ut at "dette er lidelse”, "dette er lidelsens opphav”, "dette er lidelsens 
opphør” og *dette er veien som fører til lidelsens opphør”. 

Hva vil det si å ha et sinn som er som en diamant, munker? Det er når en person har 
utslettet sinnets forurensninger, slik at han fri fra forurensninger i sinnet selv har forstått og 
virkeliggjort sinnets frigjøring gjennom visdom og hviler i denne her og nå. Det er som en 
diamant som kan skjære alt, det være seg juveler eller stein. På samme måte er det når en 
person har utslettet sinnets forurensninger, slik at han fri fra forurensninger i sinnet selv har 
forstått og virkeliggjort sinnets frigjøring gjennom visdom og hviler i denne her og nå. Og 


dette er de tre slags personer som finnes her i verden, munker.” 


1.3.6 (3.26) Den man bør følge 
Sevitabbasutta 


26. *Det finnes tre slags personer her i verden, munker. Hvilke tre? 

Det finnes en person som man ikke bør følge, som man ikke bør omgås eller være 
sammen med. Det finnes en person som man bør følge, som man bør omgås og som man bør 
være sammen med. Og det finnes en person som man bør gi heder og ære, og som man bør 
følge, som man bør være sammen med og omgås. 

Hvem er det man ikke bør følge, som man ikke bør omgås med eller være sammen 
med, munker? Det er en person som har lavere moral, konsentrasjon og visdom. En slik 
person bør man ikke følge, og heller ikke omgås ham eller være sammen med ham. 

Hvem er det som man bør følge, som man bør omgås og som man bør være sammen 
med, munker? Det er en person som har en moral, konsentrasjon og visdom maken til din 
egen. En slik person bør man følge, omgås og være sammen med. Og hvorfor? Det er fordi 
man tenker som så: "Siden vi begge har samme moral, kan vi samtale om denne moralen. Det 
vil vi begge ha nytte og glede av. Siden vi begge har samme konsentrasjon, kan vi samtale 
om denne konsentrasjonen. Det vil vi begge ha nytte og glede av. Og siden vi begge har 
samme visdom, kan vi samtale om denne visdommen. Det vil vi begge ha nytte og glede av.” 
Derfor bør man følge en slik person, omgås ham og være sammen med ham. 

Hvem er det som man bør gi heder og ære, og som man bør følge, som man bør være 
sammen med og omgås, munker? Det er en person som har høyere moral, konsentrasjon og 
visdom. En slik person bør man gi heder og ære, og som man bør følge, som man bør være 
sammen med og omgås. Og hvorfor? Det er fordi man tenker som så: *På denne måten vil jeg 
foredle den moralen som ikke er foredlet ennå, eller jeg vil ta fatt på den med visdom på 
punkter der den ikke er fullt ut foredlet ennå. Jeg vil foredle den konsentrasjonen som ikke er 
foredlet ennå, eller jeg vil ta fatt på den med visdom på punkter der den ikke er fullt ut 
foredlet ennå. Og jeg vil foredle den visdommen som ikke er foredlet ennå, eller jeg vil ta 
fatt på den med visdom på punkter der den ikke er fullt ut foredlet ennå.” Derfor bør man gi 
en sik person heder og ære og følge ham, omgås og være sammen med ham. Og dette er de 


tre slags personer som finnes her i verden, munker. 


Den som følger de lavtstående, 


blir selv lavtstående. 

Den som følger sine likeverdige, 
går det ikke dårlig med. 

Den som støtter seg til de beste, 
går det raskt oppover med. 
Derfor bør du omgås 


dem som er bedre enn deg selv.” 


1.3.7 (3.27) Den som vekker avsky 
Jigucchitabbasutta 


27. "Det finnes tre slags personer her i verden, munker. Hvilke tre? 

Det finnes en person som vekker avsky, og han bør man ikke følge, omgås eller være 
sammen med. Det finnes en person man bør ignorere, og han bør man heller ikke følge, 
omgås eller være sammen med. Og det finnes også en person man bør følge, omgås og være 
sammen med. 

Hva slags person er det som vekker avsky, som man ikke bør følge, omgås eller være 
sammen med, munker? Sett at en person har dårlig moral og dårlige holdninger. Han er uren, 
ondskapsfull og bedriver fordekte handlinger. Han later som om han er munk enda han ikke 
er det. Han later som om han lever det opphøyde liv enda han ikke gjør det. Han er råtten 
innvending, fylt av begjær og har dårlig karakter. En slik person er det som vekker avsky, 
som man ikke bør følge, omgås eller være sammen med, munker. Og hvorfor? Selv om man 
ikke har de samme holdningene, vil man få dårlig ry av å ha dårlige venner og omgås dårlige 
mennesker. Det er som om en slange skulle krype inn i en møkkahaug. Selv om den ikke 
biter dem som trekker den ut derfra, vil de uansett bli tilgriset. På samme måte vil man få 
dårlig ry av å ha dårlige venner og omgås dårlige mennesker, selv om man ikke har de 
samme holdningene, munker. 

Hva slags person er det man bør ignorere, og som man heller ikke bør følge, omgås 
eller være sammen med, munker? Sett at en person er så irritabel og gretten at han reagerer 
på den aller minste ting og hisser seg opp og blir sint, sur og furten for ingenting. Det er som 
et åpent sår, munker. Hvis såret støter borti en stokk eller et potteskår, verker det enda mer. 
Slik er også en person som er så irritabel og gretten at han reagerer på den aller minste ting 
og hisser seg opp og blir sint, sur og furten for ingenting. Det er som en brennende 
tindukabusk, munker. Hvis man slår på den med en kjepp eller en stokk, freser den bare enda 
mer opp. Slik er også en person som er så irritabel og gretten at han reagerer på den aller 
minste ting og hisser seg opp og blir sint, sur og furten for ingenting. Det er som en haug med 
gjødsel, munker. Hvis man roter oppi den med en kjepp eller en stokk, stinker den enda 
verre. Slik er også en person som er så irritabel og gretten at han reagerer på den aller minste 
ting og hisser seg opp og blir sint, sur og furten for ingenting. En slik person bør man 


ignorere, og man bør heller ikke følge, omgås eller være sammen med ham. Og hvorfor? 


Man bør være klar over at en slik person kan komme med skjellsord og anklager og være til 
stor skade. Derfor bør man ignorere en slik person, og man bør heller ikke følge, omgås eller 
være sammen med ham. 

Hva slags person er det man bør følge, omgås og være sammen med, munker? Sett at 
en person har god moral og gode karakteregenskaper. En slik person bør man følge, omgås 
og være sammen med. Og hvorfor? Selv om man ikke har de samme holdningene, vil man få 
godt ry av å ha gode venner og omgås gode mennesker. Derfor bør man følge, omgås og være 
sammen med en slik person, munker. Og dette er altså de tre slags personer som finnes her i 


verden. 


Den som følger de lavtstående, 
blir selv lavtstående. 

Den som følger sine likeverdige, 
går det ikke dårlig med. 

Den som støtter seg til de beste, 
går det raskt oppover med. 
Derfor bør du omgås 


dem som er bedre enn deg selv.” 


1.3.8 (3.28) Skitt på tunga 
Giöthabhaånisutta 


28. *Det finnes tre slags personer her i verden, munker. Hvilke tre? 

Det er han som har skitt på tunga, han som har blomster på tunga og han som har 
honning på tunga. 

Hva slags person er det som har skitt på tunga? Sett at en person blir innkalt som 
vitne i retten, i en forsamling, i en forsamling av slektninger, i et laug eller i palasset. Der ber 
de ham fortelle hva han vet. Når han ikke vet, sier han at han vet. Når han vet, sier han at han 
ikke vet. Når han ikke har sett, sier han at han har sett. Når han har sett, sier han at han ikke 
har sett. På den måten lyver han bevisst for å beskytte seg selv eller andre, eller for å oppnå 
en liten fordel. En slik person sier vi har skitt på tunga, munker. 

Hva slags person er det som har blomster på tunga? Sett at en person blir innkalt som 
vitne i retten, i en forsamling, i en forsamling av slektninger, i et laug eller i palasset. Der ber 
de ham fortelle hva han vet. Når han ikke vet, sier han at han ikke vet. Når han vet, sier han 
at han vet. Når han ikke har sett, sier han at han ikke har sett. Når han har sett, sier han at han 
har sett. På den måten lyver han ikke bevisst for å beskytte seg selv eller andre, eller for å 
oppnå en liten fordel. En slik person sier vi har blomster på tunga, munker. 

Hva slags person er det som har honning på tunga? Det er en person som lar være å 
tale sårende ord, og holder seg langt unna slike ting. Hans ord er milde, vennlige og høflige, 
de går til hjertet og gjør godt å høre, og er til glede og behag for mange. Ja, slike ord er det 
han taler. En slik person sier vi har honning på tunga, munker. Og dette er altså de tre slags 


personer som finnes her i verden.” 


1.3.9 (3.29) Den blinde 
Andhasutta 


29. *Det finnes tre slags personer her i verden, munker. Hvilke tre? 

Det er han som er blind, han som ser på ett øye og han som ser på begge øynene. 

Hva slags person er det som er blind? Det er en som ikke er i stand til å se hvordan 
han kan skaffe seg rikdom han ikke allerede har, eller få den rikdommen han har, til å øke. 
Han er ikke i stand til å se hva som er sunt og hva som er usunt, han er ikke i stand til å se 
hvilke sinnstilstander som bør roses og hvilke som bør klandres, han er ikke i stand til å se 
forskjell på gode og dårlige sinnstilstander, og han er ikke i stand til å se hvilke 
sinnstilstander som fører mot mørket og hvilke som fører mot lyset. En slik person sier vi er 
blind, munker. 

Hva slags person er det som ser på ett øye? Det er en som er i stand til å se hvordan 
han kan skaffe seg rikdom han ikke allerede har, eller få den rikdommen han har, til å øke. 
Men han er ikke i stand til å se hva som er sunt og hva som er usunt, han er ikke i stand til å 
se hvilke sinnstilstander som bør roses og hvilke som bør klandres, han er ikke i stand til å se 
forskjell på gode og dårlige sinnstilstander, og han er ikke i stand til å se hvilke 
sinnstilstander som fører mot mørket og hvilke som fører mot lyset. En slik person sier vi er 
blind på ett øye, munker. 

Hva slags person er det som ser med begge øynene? Det er en som er i stand til å se 
hvordan han kan skaffe seg rikdom han ikke allerede har, eller få den rikdommen han har, til 
å øke. Han er også i stand til å se hva som er sunt og hva som er usunt, han er i stand til å se 
hvilke sinnstilstander som bør roses og hvilke som bør klandres, han er i stand til å se 
forskjell på gode og dårlige sinnstilstander, og han er i stand til å se hvilke sinnstilstander 
som fører mot mørket og hvilke som fører mot lyset. En slik person sier vi ser med begge 


øynene, munker. Og dette er altså de tre slags personer som finnes her i verden. 


Den blinde, som mangler syn, 
vinner ingen rikdom og samler seg ikke 
noe forråd av fortjenestefulle handlinger. 


Det samme gjelder for den enøyde. 


En ung mann som søker rikdom 

og bruker slags utspekulerte metoder — 
tyveri, svindel og løgn — 

den enøyde ødelegger seg selv 


og havner i helvete. 


Men den som kan se på begge øynene, 
sies å være den beste blant mennesker. 
Rikdom og penger som han har ervervet med rette, 


gir han rundhåndet bort, for han har et edelt sinn. 


Derfor bør man holde seg langt unna 
både den blinde og den enøyde 
og heller følge den som kan se på begge øynene, 


for han er den beste blant mennesker.” 


1.3.10 (3.30) Opp-ned 
Avakujjasutta 


30. — "Det finnes tre slags personer her i verden, munker. Hvilke tre? 

Det er han som forstår tingene opp-ned, han som er skjødesløs og han som har en 
omfattende forståelse. 

Hva slags person er det som forstår tingene opp-ned? Det er en person som ofte går 
og besøker munkene for å lytte til læren. Munkene underviser ham 1 en lære som er vakker 
på begynnelsen, vakker på midten og vakker på slutten, som er hel og komplett både i form 
og innhold, og de forklarer hvordan man kan praktisere det opphøyde liv. Mens han sitter 
der, tenker han ikke over det han hører på begynnelsen. Han tenker ikke over det han hører 
på midten og han tenker ikke over det han hører på slutten. Etter at han har reist seg opp, 
tenker han ikke over det han hørte på begynnelsen. Han tenker ikke over det han hørte på 
midten og han tenker ikke over det han hørte på slutten. 

Det er som når man snur ei krukke opp-ned, munker. Da renner vannet ut. Det blir 
ikke værende i krukka. Slik er det også med en person som ofte går og besøker munkene for 
å lytte til læren. Munkene underviser ham i en lære som er vakker på begynnelsen, vakker på 
midten og vakker på slutten, som er hel og komplett både i form og innhold, og de forklarer 
hvordan man kan praktisere det opphøyde liv. Mens han sitter der, tenker han ikke over det 
han hører på begynnelsen. Han tenker ikke over det han hører på midten og han tenker ikke 
over det han hører på slutten. Etter at han har reist seg opp, tenker han ikke over det han 
hørte på begynnelsen. Han tenker ikke over det han hørte på midten og han tenker ikke over 
det han hørte på slutten. Dette er en person som forstår tingene opp-ned, munker. 

Hva slags person er det som er skjødesløs, munker? Det er en person som ofte går og 
besøker munkene for å lytte til læren. Munkene underviser ham i en lære som er vakker på 
begynnelsen, vakker på midten og vakker på slutten, som er hel og komplett både i form og 
innhold, og de forklarer hvordan man kan praktisere det opphøyde liv. Mens han sitter der, 
tenker han over det han hører på begynnelsen. Han tenker over det han hører på midten og 
han tenker over det han hører på slutten. Etter at han har reist seg opp, tenker han ikke over 
det han hørte på begynnelsen. Han tenker ikke over det han hørte på midten og han tenker 


ikke over det han hørte på slutten. 


Det er som når en mann sitter med mye forskjellig mat i fanget, munker. Der har han 
sesamfrø, ris, søtsaker og frukt. Men når han reiser seg opp, tenker han seg ikke om, så alt 
blir strødd utover. Slik er det også med en person som ofte går og besøker munkene for å 
lytte til læren. Munkene underviser ham i en lære som er vakker på begynnelsen, vakker på 
midten og vakker på slutten, som er hel og komplett både i form og innhold, og de forklarer 
hvordan man kan praktisere det opphøyde liv. Mens han sitter der, tenker han over det han 
hører på begynnelsen. Han tenker over det han hører på midten og han tenker over det han 
hører på slutten. Etter at han har reist seg opp, tenker han ikke over det han hørte på 
begynnelsen. Han tenker ikke over det han hørte på midten og han tenker ikke over det han 
hørte på slutten. Dette er en skjødesløs person, munker. 

Hva slags person er det som har en omfattende forståelse, munker? Det er en person 
som ofte går og besøker munkene for å lytte til læren. Munkene underviser ham i en lære 
som er vakker på begynnelsen, vakker på midten og vakker på slutten, som er hel og 
komplett både i form og innhold, og de forklarer hvordan man kan praktisere det opphøyde 
liv. Mens han sitter der, tenker han over det han hører på begynnelsen. Han tenker over det 
han hører på midten og han tenker over det han hører på slutten. Etter at han har reist seg 
opp, tenker han fortsatt over det han hørte på begynnelsen. Han tenker over det han hørte på 
midten og han tenker over det han hørte på slutten. 

Det er som når ei krukke står oppreist, munker. Da blir vannet værende i den og 
renner ikke ut. Slik er det også med en person som ofte går og besøker munkene for å lytte til 
læren. Munkene underviser ham i en lære som er vakker på begynnelsen, vakker på midten 
og vakker på slutten, som er hel og komplett både i form og innhold, og de forklarer hvordan 
man kan praktisere det opphøyde liv. Mens han sitter der, tenker han over det han hører på 
begynnelsen. Han tenker over det han hører på midten og han tenker over det han hører på 
slutten. Etter at han har reist seg opp, tenker han fortsatt over det han hørte på begynnelsen. 
Han tenker over det han hørte på midten og han tenker over det han hørte på slutten. 


Dette er altså de tre slags personer som finnes her i verden. 


Selv om en dum og uvettig person 
som forstår tingene opp-ned, 

ofte går og hører hva munkene 

sier på begynnelsen, midten og slutten, 


oppfatter han ikke hva de sier. 


Det finnes ikke visdom i ham. 


Bedre er da den skjødesløse 

som ofte går og hører hva munkene 
sier på begynnelsen, midten og slutten. 
Så lenge han sitter der hos dem 
oppfatter han hva de sier. 

Men straks han reiser seg og går, 


glemmer han alt de har sagt. 


Men den som har omfattende forståelse, 
er den beste av disse tre. 

Han går ofte og hører hva munkene 

sier på begynnelsen, midten og slutten. 
Så lenge han sitter der hos dem 
oppfatter han hva de sier. 

Siden han har de beste intensjoner, 
husker han det han har hørt. 

Han følger læren i alle detaljer 


og kommer til å gjøre slutt på lidelsene.” 


1.4 Kapitlet om gudenes sendebud 


Devadutavagga 


1.4.1 (3.31) Brahmas like 


Sabrahmakasutta 


3: *En familie der barna hedrer mor og far hjemme, er Brahmas like, munker. En 
familie der barna hedrer mor og far hjemme, er som fortidens lærere. En familie der barna 
hedrer mor og far hjemme, fortjener å motta ofringer, munker. Her står 'Brahma” for mor og 
far, "fortidens lærere” står for mor og far og *de som fortjener å motta ofringer” står for mor 
og far. Hvorfor det? Det er fordi mor og far gjør så mye for barna sine, munker. De tar seg av 


dem, gir dem mat og gir dem undervisning om denne verden. 


Mor og far kalles Brahma. 
De kalles fortidens lærere. 
De fortjener ofringer fra sine barn 


fordi de viser medfølelse med dem. 


Derfor bør den som har visdom, 
hedre dem og gi dem 

mat og drikke, klær og husrom. 
Han bør salve og bade dem 


og vaske deres føtter. 


En vismann som på denne måten 
tar vare på sin far og sin mor, 
vil få mye ros mens han lever. 


Senere kan han glede seg i himmelen.” 


1.4.2 (3.32) Ananda 
Ånandasutta 


32. — Den ærverdige Ananda gikk bort til Mesteren, hilste høflig på ham og satte seg ned. 
Så sa han: 

"Er det mulig, Mester, for en munk å gå inn i en så dyp meditasjon at han ikke merker 
noen tendenser til *'meg” eller *mitt” i kropp eller sinn , at han heller ikke merker noen 
tendenser til *'meg” eller *mitt* i noen ytre objekter og at han oppnår en så dyp frigjøring av 
sinnet gjennom visdom at han ikke merker noen tendenser til *'meg? eller *mitt”, men blir 
værende i en slik tilstand?” 

*Ja, dette er fullt mulig, Ananda.” 

"Hvordan kan han gjøre dette, Mester?” 

"Sett at en munk betrakter det som godt og herlig å la alle reaksjoner falle til ro, 
slippe taket i alle involveringer, å vende seg bort fra og avslutte alt begjær, og oppnå 
nibbana. Da er det mulig for munken å gå inn i en så dyp meditasjon at han ikke merker noen 
tendenser til 'meg” eller *mitt” i kropp eller sinn , at han heller ikke merker noen tendenser til 
*meg” eller *mitt” i noen ytre objekter og at han oppnår en så dyp frigjøring av sinnet 
gjennom visdom at han ikke merker noen tendenser til *'meg” eller *mitt”, men blir værende i 
en slik tilstand. 

I den forbindelse uttalte jeg følgende vers i Påråyana, som svar på Punnakas 


spørsmål (Suttanipåta 1054), Ananda: 


De som har tenkt gjennom 

det som er nært og det som er fjernt her i verden, 
blir aldri opphisset over noe som helst. 

De er fredelige, lidenskapsløse, 

uten plager og uten lyster. 


De vil jeg si har fridd seg fra fødsel og alderdom.” 


1.4.3 (3.33) Såriputta 


Såriputtasutta 


33. — Den ærverdige Såriputta gikk bort til Mesteren, hilste høflig på ham og satte seg ned. 
Så sa Mesteren: 

*Det hender jeg gir en kortfattet undervisning i læren, Såriputta. Det hender jeg gir 
en detaljert undervisning, og det hender jeg gir en undervisning som er både kortfattet og 
detaljert. Men det er vanskelig å finne folk som forstår den.” 

*Nå er tiden inne til å gi en kortfattet undervisning, en detaljert undervisning, og en 
undervisning som er både kortfattet og detaljert, Mester. Noen kommer til å forstå!” 

*Da bør dere trene slik, Såriputta: 'Det skal ikke komme noen tendenser til *'meg” 
eller mitt” i kropp eller sinn, det skal ikke være noen tendenser til 'meg” eller *mitt* i noen 
ytre objekter og jeg vil oppnå en slik frigjøring av sinnet gjennom visdom at jeg ikke får noen 
tendenser til 'meg” eller *mitt”, men blir værende i en slik tilstand.” Slik bør dere trene. 

Når en munk ikke har tendenser til *'meg” eller *'mitt* i kropp eller sinn, når han ikke 
har tendenser til *'meg” eller 'mitt” i noen ytre objekter og når han oppnår en slik frigjøring av 
sinnet gjennom visdom at han ikke får noen tendenser til *'meg” eller 'mitt”, men blir værende 
i en slik tilstand, da kaller vi ham en munk som har skåret over begjæret, som har fridd seg 
fra bindingene, en som har gjort slutt på lidelsen siden han fullt ut har gjennomskuet all 
innbilning. 

I den forbindelse uttalte jeg følgende vers i Påråyana, som svar på Udayas 


spørsmål (Suttanipåta 1112—1113), Såriputta: 


Om du gir slipp på sanselige lyster, 
og om du også gir slipp på sørgmodighet, 
om du fordriver sløvhet og treghet 


og om du lar være å bekymre deg, 


om du analyserer sinnets tilstander 
og renser det gjennom oppmerksomhet og sinnslikevekt, 


da oppnår du frigjøring gjennom kunnskap, 


og da knuser du uvitenheten.” 


1.4.4 (3.34) Årsaker 


Nidånasutta 


34. *Det finnes tre årsaker til at handlinger utføres, munker. Hvilke tre? Grådighet, hat og 
uvitenhet er årsaker til at handlinger utføres. 

En handling som er utført ut fra grådighet, som er født av grådighet og som har 
grådighet som motivasjon og årsak, vil modnes uansett hvor man blir gjenfødt. Uansett hvor 
man blir gjenfødt, vil man oppleve virkninger av denne handlingen, det være seg her og nå 
eller i en senere tilværelse. 

En handling som er utført ut fra hat, som er født av hat og som har hat som 
motivasjon og årsak, vil modnes uansett hvor man blir gjenfødt. Uansett hvor man blir 
gjenfødt, vil man oppleve virkninger av denne handlingen, det være seg her og nå eller i en 
senere tilværelse. 

En handling som er utført ut fra uvitenhet, som er født av uvitenhet og som har 
uvitenhet som motivasjon og årsak, vil modnes uansett hvor man blir gjenfødt. Uansett hvor 
man blir gjenfødt, vil man oppleve virkninger av denne handlingen, det være seg her og nå 
eller i en senere tilværelse. 

Det er som om en mann skulle så frø. Frøene er uskadet, de er ikke råtne, de er ikke 
ødelagt av vind og tørke, de er spiringsdyktige og blir omsorgsfullt sådd i god jord som er 
både godt vannet og vel bearbeidet. Da kommer frøene til å vokse opp til store planter. Slik 
vil en handling som er utført ut fra grådighet, som er født av grådighet og som har grådighet 
som motivasjon og årsak, modnes uansett hvor man blir gjenfødt. Uansett hvor man blir 
gjenfødt, vil man oppleve virkninger av denne handlingen, det være seg her og nå eller i en 
senere tilværelse. 

Slik er det også med en handling som er utført ut fra hat, som er født av hat og som 
har hat som motivasjon og årsak Den vil modnes uansett hvor man blir gjenfødt. Uansett 
hvor man blir gjenfødt, vil man oppleve virkninger av denne handlingen, det være seg her og 
nå eller i en senere tilværelse. 

Og likedan med en handling som er utført ut fra uvitenhet, som er født av uvitenhet 
og som har uvitenhet som motivasjon og årsak. Den vil modnes uansett hvor man blir 


gjenfødt. Uansett hvor man blir gjenfødt, vil man oppleve virkninger av denne handlingen, 


det være seg her og nå eller i en senere tilværelse. Dette er tre årsaker til at en handling 
utføres, munker. 

Det finnes tre andre årsaker til at handlinger utføres, munker. Hvilke tre? Gavmildhet, 
vennlighet og visdom er årsaker til at handlinger utføres. 

En handling som er utført ut fra gavmildhet, som er født av gavmildhet og som har 
gavmildhet som motivasjon og årsak, legger man bak seg, siden den ikke inneholder 
grådighet. Det er som når et palmetre blir skåret over ved rota. Da blir det tilintetgjort og ute 
av stand til å vokse opp igjen. 

En handling som er utført ut fra vennlighet , som er født av vennlighet og som har 
vennlighet som motivasjon og årsak, legger man bak seg, siden den ikke inneholder 
grådighet. Det er som når et palmetre blir skåret over ved rota. Da blir det tilintetgjort og ute 
av stand til å vokse opp igjen. 

En handling som er utført ut fra visdom , som er født av visdom og som har visdom 
som motivasjon og årsak, legger man bak seg, siden den ikke inneholder grådighet. Det er 
som når et palmetre blir skåret over ved rota. Da blir det tilintetgjort og ute av stand til å 
vokse opp igjen. 

Det er som om en mann skulle så frø. Frøene er uskadet, de er ikke råtne, de er ikke 
ødelagt av vind og tørke, de er spiringsdyktige og blir omsorgsfullt sådd. Men så kommer han 
med ild og brenner dem til aske som blåser bort med vinden eller blir skylt vekk av flommen. 
På den måten blir frøene som et palmetre som blir skåret over ved rota. De blir tilintetgjort 
og ute av stand til å vokse opp. Og på den måten legger man bak seg en handling som er 
utført ut fra vennlighet , som er født av vennlighet og som har vennlighet som motivasjon og 
årsak, siden den ikke inneholder grådighet. Det er som når et palmetre blir skåret over ved 
rota. Da blir det tilintetgjort og ute av stand til å vokse opp igjen. 

På samme måte legger man også bak seg en handling som er utført ut fra gavmildhet 
eller en handling som er utført ut fra visdom, siden den ikke inneholder grådighet. Det er som 


når et palmetre blir skåret over ved rota. Da blir det tilintetgjort og ute av stand til å vokse 


opp igjen. 


En handling utført av uvettige, 
den være seg stor eller liten, 
vil merkes her uansett 


om den er født av grådighet, hat eller uvitenhet. 


Noen annen grunn finnes ikke. 
Derfor bør munker med forstand 
skaffe seg klar innsikt 

i grådighet, hat og uvitenhet 


og avstå fra alt som skaper lidelse.” 


1.4.5 (3.35) Hatthaka fra Alåvi 


Hatthakasutta 


35. Slik har jeg hørt det: 

En gang satt Mesteren på ei løvmatte ved kustien i simsapalunden i Alavi. Vandreren 
Hatthaka, som streifet omkring der, fikk se Mesteren sitte der. Han gikk bort til ham, hilste 
høflig på ham og satte seg ned. Så sa han: 

"Lever du lykkelig, Mester?” 

*Ja, unge mann, jeg lever lykkelig. Jeg er en av dem som lever lykkelig her i verden.” 

*Vinternettene er kalde, Mester, og det faller snø. Bakken er hardtrampet av kveg, 
løvdekket er tynt og det er ikke mye løv på trærne, heller. Det blåser kaldt, og det er ikke 
mye varme i ei munkekappe. Og likevel sier du at du lever lykkelig? Likevel sier du at du er 
en av dem som lever lykkelig her i verden?” 

*La meg stille deg et motspørsmål, unge mann, så kan du besvare det som du synes 
best. Hva mener du om dette: Sett at en husherre eller sønnen hans har et hus med spisse 
gavler, kalket utvendig og innvendig, vindtett og med godt tilpassede dører og vinduer. Der 
inne er det en benk dekket av langhåret sauepels med et hvitt ullklede over, med tepper med 
blomsterbroderier på, med et trekk av kostbart antilopeskinn, med sengehimmel over og røde 
puter i begge ender. Det brenner oljelamper der og fire henrivende og sjarmerende hustruer 
står klare til å varte ham opp. Hva mener du, unge mann — lever han lykkelig? Eller hva 
mener du?” 

*Ja, han lever lykkelig, Mester. Han er en av dem som lever lykkelig her i verden.” 

*Hva mener du om dette, unge mann: Kan det tenkes at det oppstår et brennende 
begjær i kropp eller sinn hos denne husherren eller sønnen hans, og at dette begjæret brenner 
så sterkt at han lever et ulykkelig liv?” 

*Ja, Mester. Det kan tenkes.” 

*Det brennende begjæret i kropp eller sinn som fører til at husherren eller sønnen 
hans lever et ulykkelig liv, det har han som har kommet fram til sannheten, kvittet seg med. 
Han har skåret det over som man skjærer over en palme ved roten, slik at det ikke kan vokse 
opp igjen senere. Derfor lever jeg lykkelig. 


Hva mener du om dette, unge mann: 


Hva mener du om dette, unge mann: Kan det tenkes at det oppstår et brennende hat i 
kropp eller sinn hos denne husherren eller sønnen hans, og at dette hatet brenner så sterkt at 
han lever et ulykkelig liv?” 

*Ja, Mester. Det kan tenkes.” 

*Det brennende hatet i kropp eller sinn som fører til at husherren eller sønnen hans 
lever et ulykkelig liv, det har han som har kommet fram til sannheten, kvittet seg med. Han 
har skåret det over som man skjærer over en palme ved roten, slik at det ikke kan vokse opp 
igjen senere. Derfor lever jeg lykkelig. 

Hva mener du om dette, unge mann: Kan det tenkes at det oppstår en brennende 
vrangforestilling i kropp eller sinn hos denne husherren eller sønnen hans, og at denne 
vrangforestillingen brenner så sterkt at han lever et ulykkelig liv?” 

*Ja, Mester. Det kan tenkes.” 

*Den brennende vrangforestillingen i kropp eller sinn som fører til at husherren eller 
sønnen hans lever et ulykkelig liv, den har han som har kommet fram til sannheten, kvittet 
seg med. Han har skåret den over som man skjærer over en palme ved roten, slik at den ikke 


kan vokse opp igjen senere. Derfor lever jeg lykkelig. 


En brahman som har oppnådd indre frigjøring, 
lever alltid lykkelig. Han henger ikke fast 

i sansenytelser, men er sval og uten bindinger. 
Når han har skåret over alle bånd 

og ikke slipper sorger inn i hjertet, 

har han fred og lever lykkelig. 


Da finner han ro i sinnet.” 


2.4.6 (3.36) Dødens sendebud 


Devadiutasutta 


36. *Døden har sendt tre sendebud, munker. Hvilke tre? 

Sett nå at en mann handler dårlig i ord, tanker og gjerninger. Etter at han er død, 
kommer han til helvete, der han opplever pine og smerter. Helvetes voktere griper ham i 
begge armene og sleper ham fram for kong Yama, dødens fyrste, og sier: 

*Her er en mann som ikke brydde seg om sin mor og sin far og som ikke hadde 
respekt for asketer og brahmaner. Ikke tok han hensyn til slektens eldste, heller. Hvilken 
straff skal han få, herre?” 

Dødens fyrste forhører ham om det første sendebudet, og sier: 

*Men så du ikke det første sendebudet som jeg sendte ut blant menneskene da, 
mann?” 

*Nei, jeg så ham ikke, herre!” 

*Har du da aldri sett en mann eller kvinne som var åtti, nitti eller hundre år gammel, 
som stavret seg skjelvende bortover med krum rygg, rynkete og uten tenner, svak og kraftløs, 
gråhåret eller skallete?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg kommer også 
til å bli gammel, det er ingen vei utenom, så la meg gjøre gode gjerninger, si gode ord og 
tenke gode tanker mens jeg kan?” 

*Nei, jeg tenkte meg ikke om, herre!” 

«Så du var for tankeløs til gode gjerninger, gode ord og gode tanker? Nåvel, du skal få 
som fortjent for tankeløsheten din. Disse dumhetene dine kan du ikke gi noen andre ansvaret 
for, verken mor eller far, bror eller søster, slekt eller venner, guder, prester eller filosofer har 
skylden. Ansvaret er ditt eget, og du høster som du har sådd!” 

Så forhører dødens fyrste ham om det andre sendebudet, og sier: 

*Men så du ikke det andre sendebudet som jeg sendte ut blant menneskene da, 
mann?” 


*Nei, jeg så ham ikke, herre!” 


*Har du da aldri sett en mann eller kvinne som var alvorlig syk og hadde store 
smerter, som lå i sin egen urin og avføring og som måtte ha hjelp for å komme opp og hjelp 
for å legge seg?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg kommer også 
til å bli syk, det er ingen vei utenom, så la meg gjøre gode gjerninger, si gode ord og tenke 
gode tanker mens jeg kan?” 

*Nei, jeg tenkte meg ikke om, herre!” 

«Så du var for tankeløs til gode gjerninger, gode ord og gode tanker? Nåvel, du skal få 
som fortjent for tankeløsheten din. Disse dumhetene dine kan du ikke gi noen andre ansvaret 
for, verken mor eller far, bror eller søster, slekt eller venner, guder, prester eller filosofer har 
skylden. Ansvaret er ditt eget, og du høster som du har sådd!” 

Så forhører dødens fyrste ham om det tredje sendebudet, og sier: 

*Men så du ikke det tredje sendebudet som jeg sendte ut blant menneskene da, 
mann?” 

*Nei, jeg så ham ikke, herre!” 

*Har du da aldri sett en mann eller kvinne som var død, som hadde vært død i flere 
dager og som var blitt et blåsvart lik med oppsvulmede lemmer som allerede var kommet 
langt i forråtnelse?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg kommer også 
til å dø, det er ingen vei utenom, så la meg gjøre gode gjerninger, si gode ord og tenke gode 
tanker mens jeg kan?” 

*Nei, jeg tenkte meg ikke om, herre!” 

«Så du var for tankeløs til gode gjerninger, gode ord og gode tanker? Nåvel, du skal få 
som fortjent for tankeløsheten din. Disse dumhetene dine kan du ikke gi noen andre ansvaret 
for, verken mor eller far, bror eller søster, slekt eller venner, guder, prester eller filosofer har 
skylden. Ansvaret er ditt eget, og du høster som du har sådd!” 

Da dødens fyrste hadde forhørt mannen om disse tre budbringerne, sa han ikke mer, 
men overlot ham til helvetes voktere. De drev glødende jernspidd gjennom hender, føtter og 
mage på ham så han led de frykteligste smerter. Men han døde ikke før han hadde sonet sine 


onde handlinger. 


Deretter kuttet helvetes voktere ham opp med skarpe økser, så han led de frykteligste 
smerter, men han døde ikke. De hengte ham opp med hodet ned og skar ham opp med skarpe 
kniver, men han døde ikke. De spente ham for en vogn og lot ham slepe den fram og tilbake 
over glødende og brennende marker. De jaget ham opp og ned på et berg av glødende kull. 
De kastet ham med hodet ned i en glødende og brennende bronsekjele. Der ble han kokt i 
fosskokende vann som kastet ham opp og ned, fram og tilbake i kjelen. Han led de 
frykteligste smerter, men døde ikke før han hadde sonet sine onde handlinger. Da tok 


helvetes voktere og kastet ham ned i Stor-helvete. Og Stor-helvete, munker, har 


fire hjørner og fire porter, 
delt inn i like store deler, 
omgitt av en jernmur, 

dekt av et jerntak. 

Golvet er av glødende jern, 


og hundre mil i omkrets. 


En gang for lenge siden tenkte kong Yama som så: *'De som gjør onde gjerninger her i 
verden, blir straffes slik og slik. Men nå kan det hende at også jeg en gang blir gjenfødt som 
menneske, og kanskje det samtidig står fram en buddha, en som har kommet fram til 
sannheten. Videre kan det hende at jeg får høre ham tale og følger hans lære. Men da kan jeg 
vite beskjed om straffen ut fra mine egne erfaringer, fordi jeg selv vet og selv har sett det, 


ikke fordi jeg har hørt noen fortelle om det.” 


Budbringerne er sendt ut. 
De som overser dem, 
må sørge i lange tider, 


når de fødes i vonde kår. 


Men gode mennesker 
som legger merke til 
budbringerne her i verden, 


dem går det bedre. 


De ser faren ved involveringer 
som fører til tilblivelse og død. 
De slipper taket og blir fri 


fra fødselens og dødens grep. 


Lykkelige og omtenksomme 
frigjort gjennom å ha sett sannheten 
legger de alt hat og all frykt bak seg 


og frir seg fra alt som gjør vondt.” 


1.4.7 (3.37) De fire gudekongene 


Catumahaåråjasutta 


32. *På den åttende, fjortende og femtende dagen av halvmåneden vandrer de fire 
gudekongenes rådgivere omkring i verden for å se om folk viser omsorg og respekt for far og 
mor, for munker og brahmaner, for å se om de viser omsorg og respekt for de eldre i slekten 
og om de overholder fasten på helligdagen og gjør gode gjerninger. 

Hvis det er få mennesker som gjør disse tingene, melder de fire gudekongene dette til 
de trettitre gudene i rådshallen og sier at det er få mennesker som viser omsorg og respekt for 
far og mor, for munker og brahmaner, som viser omsorg og respekt for de eldre i slekten og 
som overholder fasten på helligdagen og gjør gode gjerninger. Da blir de trettitre gudene 
triste og sier: 

Gudenes skare blir sannelig mindre, mine herrer, og demonenes skare blir større!” 

Men hvis det er mange som viser omsorg og respekt for far og mor, for munker og 
brahmaner, som viser omsorg og respekt for de eldre i slekten og som overholder fasten på 
helligdagen og gjør gode gjerninger, melder de fire gudekongene dette til de trettitre gudene. 
Da blir de trettitre gudene glade og sier: 


*Gudenes skare blir sannelig større, mine herrer, og demonenes skare blir mindre!” 


1.4.8 (3.38) Den andre teksten om de fire gudekongene 


38: 


verset: 


Dutiyacatumaharajasutta 


"En gang da Sakka, gudenes konge, veiledet de trettitre gudene, uttalte han dette 


*Den som vil bli som jeg, 
bør overholde helligdagen 
den fjortende, femtende 
og åttende i halvmåneden. 


Da bør han følge de åtte treningsreglene.” 


Men dette verset ble dårlig sunget og uttalt av Sakka, gudenes konge. Det ble ikke 


godt sunget og uttalt. Hvorfor det? Sakka, gudenes konge er ikke fri fra fødsel, alderdom, 


død, sorg, klage, lidelser og sorger. Jeg sier at han ikke er fri fra lidelser, munker. 


Men en munk som er en arahant, som har kvittet seg med sinnets forurensninger, som 


har gjennomført treningen, gjort det som skal gjøres, lagt fra seg børa, nådd fram til målet, 


kvittet seg med alt som binder til ny tilblivelse og har nådd frihet gjennom fullkommen 


forståelse — om ham kan det med rette sies: 


sorger. 


Den som vil bli som jeg, 
bør overholde helligdagen 
den fjortende, femtende 
og åttende i halvmåneden. 


Da bør han følge de åtte treningsreglene. 


Og hvorfor? Jo, en slik munk er fri fra fødsel, alderdom, død, sorg, klage, lidelser og 


Jeg sier at han er fri fra lidelser, munker.” 


1.4.9 (3.39) Stor luksus 


Sukhumalasutta 


38. *Jeg levde i luksus, munker, i stor luksus, i uhyre stor luksus. Hjemme hos min far var 
det anlagt lotusdammer med blå, røde og hvite lotuser, bare for min skyld. Jeg brukte bare 
sandeltrepulver fra Kasi, og klærne, både jakke, turban og kappe var av fineste tøy fra Kasi. 
Hele tiden gikk det tjenere og bar en hvit parasoll over meg, så jeg ikke skulle bli plaget av 
kulde, varme, rusk, støv eller dugg. 

Jeg hadde tre palasser, munker, et for vinteren, et for sommeren og et for regntiden. I 
de fire månedene regntiden varte, ble jeg vartet opp i regntidspalasset av kvinnelige musikere 
og satte ikke min fot utenfor døren. Og mens tjenestefolk andre steder bare får annenrangs ris 
og sur velling å spise, fikk de førsteklasses ris, kjøtt og melk i min fars hus. 

Mens jeg levde der i slik rikdom og luksus, tenkte jeg som så, munker: 

*Når en vanlig ulærd person, som selv kommer til å eldes og ikke kan unnslippe 
aldringen, ser en eldre, blir han sjokkert, føler avsky og vemmes ved synet, uten å tenke på at 
han selv vil komme i samme situasjon. Jeg kommer også til å eldes og kan ikke unnslippe 
aldringen. Tenk om også jeg skulle bli sjokkert, føle avsky og vemmes ved synet av en eldre! 
Det ville ikke være riktig av meg!” 

Da jeg hadde tenkt dette, munker, var jeg ikke lenger så kry over å være ung. 

Videre tenkte jeg som så: 

*Når en vanlig ulærd person, som selv kommer til å bli syk og ikke kan unnslippe 
sykdom, ser en syk person, blir han sjokkert, føler avsky og vemmes ved synet, uten å tenke 
på at han selv vil komme i samme situasjon. Jeg kommer også til å bli syk og kan ikke 
unnslippe sykdom. Tenk om også jeg skulle bli sjokkert, føle avsky og vemmes ved synet av 
en syk person! Det ville ikke være riktig av meg!” 

Da jeg hadde tenkt dette, munker, var jeg ikke lenger så kry over å ha god helse. 

Videre tenkte jeg som så: 

*Når en vanlig ulærd person, som selv kommer til å dø og ikke kan unnslippe døden, 
ser en som er død, blir han sjokkert, føler avsky og vemmes ved synet, uten å tenke på at han 
selv vil komme i samme situasjon. Jeg kommer også til å dø og kan ikke unnslippe døden. 
Tenk om også jeg skulle bli sjokkert, føle avsky og vemmes ved synet av en som er død! Det 


ville ikke være riktig av meg!” 


Da jeg hadde tenkt dette, munker, var jeg ikke lenger så kry over å være i live. 

Det finnes tre ting man kan være kry over, munker. Hvilke tre? Man kan være kry 
over å være ung, kry over å ha god helse og kry over å være i live. En vanlig ulærd person 
som er kry over å være ung, oppfører seg dårlig i handling, tanker og ord. Som en følge av 
dette havner han i lidelsestilstander i helvete etter at han er død og kroppen gått i oppløsning. 
Det samme skjer med den som er kry over å ha god helse og kry over å være i live. 

En munk som er kry over å være ung, gir opp treningen og faller tilbake til et verdslig 


liv. Det samme skjer med en som er kry over å ha god helse og kry over å være i live. 


Vanlige mennesker føler avsky for dem 

som er syke, gamle eller døde — 

og det til tross for at de selv er av samme natur. 

Det ville ikke passe seg om jeg skulle føle slik avsky, 


siden også jeg er av samme natur som de andre. 


Når jeg lever slik at jeg har lært å kjenne nibbana, 

har jeg overvunnet all stolthet over helse, ungdom og liv, 
siden jeg fant trygghet i å gi avkall. 

Siden jeg har vunnet innsikt i nibbana, 


har det gitt meg energi. 


Nå er jeg ikke lenger i stand til 

å hengi meg til sansenytelser, 

og jeg kommer ikke til å falle tilbake. 
Jeg skal leve det opphøyde liv.” 


1.4.10 (3.40) Herredømme 
Ådhipateyyasutta 


40. *Det finnes tre former for herredømme, munker. Hvilke tre? Det er herredømme over 
seg selv, herredømme over det verdslige og herredømme over læren. 

Og hva er så herredømme over seg selv, munker? Det er når en munk går ut i skogen, 
setter seg under et tre eller i et tomt rom og tenker som så: *Jeg har ikke forlatt hjemmet og 
gått ut i hjemløshet for å få kapper, mat eller et sted å sove, og jeg har heller ikke gjort det 
for å bli eller ikke bli det ene eller det andre. Nei, det er fordi jeg er underlagt fødsel, 
alderdom, død, sorg og klage, lidelser og smerter, jeg er underlagt lidelser, overmannet av 
lidelser. Tenk om jeg kunne finne ut hvordan jeg skal gjøre slutt på hele denne mengden av 
lidelser! Men hvis jeg, som har gitt avkall på sansenytelser, forlatt hjemmet og gått ut i 
hjemløshet, skulle søke slike sansenytelser, ville jeg være enda verre stilt enn tidligere. Det 
ville ikke være riktig av meg!” 

Videre tenker han som så: *Jeg vil sette alle krefter inn og ikke være sløv. Jeg vil 
etablere en klar oppmerksomhet, finne ro i kroppen og ikke stresse, og jeg vil samle sinnet i 
ett punkt.” 

På den måten etablerer han herredømme over seg selv, avviser det som er usunt og 
dyrker fram det som er sunt, gir avkall på det som kan klandres og utvikler det som ikke kan 
klandres og lever i renhet. Dette kalles herredømme over seg selv, munker. 

Og hva er så herredømme over det verdslige, munker? Det er når en munk går ut i 
skogen, setter seg under et tre eller i et tomt rom og tenker som så: 'Jeg har ikke forlatt 
hjemmet og gått ut i hjemløshet for å få kapper, mat eller et sted å sove, og jeg har heller 
ikke gjort det for å bli eller ikke bli det ene eller det andre. Nei, det er fordi jeg er underlagt 
fødsel, alderdom, død, sorg og klage, lidelser og smerter, jeg er underlagt lidelser, 
overmannet av lidelser. Tenk om jeg kunne finne ut hvordan jeg skal gjøre slutt på hele 
denne mengden av lidelser! Men hvis jeg, som har gitt avkall på sansenytelser, forlatt 
hjemmet og gått ut i hjemløshet, skulle tenke sanselige tanker, tenke onde tanker eller tenke 
på å skade noen, så finnes det jo mange mennesker her i verden. Det finnes filosofer og 
brahmaner med oververdslige evner. De har et eksepsjonelt klarsyn og vet hva andre tenker 
på. De kan se meg på langt hold, og selv om de er i nærheten, kan de være usynlige, og de 


kan se hva jeg tenker. Da vil de vite at denne karen som har forlatt hjemmet og gått ut i 


hjemløshet ut fra tillit, er fylt av onde og usunne tanker. På samme måte finnes det guder 
med oververdslige evner. De har et eksepsjonelt klarsyn og vet hva andre tenker på. De kan 
se meg på langt hold, og selv om de er i nærheten, kan de være usynlige, og de kan se hva jeg 
tenker. Da vil de vite at denne karen som har forlatt hjemmet og gått ut i hjemløshet ut fra 
tillit, er fylt av onde og usunne tanker. 

Derfor tenker han som så: 'Jeg vil sette alle krefter inn og ikke være sløv. Jeg vil 
etablere en klar oppmerksomhet, finne ro i kroppen og ikke stresse, og jeg vil samle sinnet i 
ett punkt.” 

På den måten etablerer han herredømme det verdslige, avviser det som er usunt og 
dyrker fram det som er sunt, gir avkall på det som kan klandres og utvikler det som ikke kan 
klandres og lever i renhet. Dette kalles herredømme over det verdslige, munker. 

Og hva er så herredømme over det læren, munker? Det er når en munk går ut i 
skogen, setter seg under et tre eller i et tomt rom og tenker som så: 'Jeg har ikke forlatt 
hjemmet og gått ut i hjemløshet for å få kapper, mat eller et sted å sove, og jeg har heller 
ikke gjort det for å bli eller ikke bli det ene eller det andre. Nei, det er fordi jeg er underlagt 
fødsel, alderdom, død, sorg og klage, lidelser og smerter, jeg er underlagt lidelser, 
overmannet av lidelser. Tenk om jeg kunne finne ut hvordan jeg skal gjøre slutt på hele 
denne mengden av lidelser! Den læren som Mesteren har forklart så tydelig, er noe som alle 
selv kan se. Den gir resultater her og nå, innbyr til innsyn, fører til målet og forstandige 
mennesker kan selv finne ut av den. Men jeg har medvandrere som ser og vet. Det ville ikke 
sømme seg om jeg som har forlatt hjemmet ut fra tillit til en lære som Mesteren har forklart 
så tydelig, skulle gå og late meg!” 

Derfor tenker han som så: 'Jeg vil sette alle krefter inn og ikke være sløv. Jeg vil 
etablere en klar oppmerksomhet, finne ro i kroppen og ikke stresse, og jeg vil samle sinnet i 
ett punkt.” 

På den måten etablerer han herredømme læren, avviser det som er usunt og dyrker 
fram det som er sunt, gir avkall på det som kan klandres og utvikler det som ikke kan 
klandres og lever i renhet. Dette kalles herredømme over læren, og slik er altså de tre 


formene for herredømme, munker. 


Det finnes ikke noe sted i verden 
der man kan skjule sine onde handlinger. 


Du vet jo selv hva som er sant 


og hva som er løgn, menneske! 


Du viser forakt for ditt edle selv 
når du prøver å skjule dine feilgrep fra deg selv. 
Både gudene og de som har nådd fram til sannheten, 


gjennomskuer den som opptrer urett. 


Derfor vil den som i visdom lar sitt eget selv styre, 
som mediterer i klokskap og har herredømme over det verdslige, 
som er herre over læren og vandrer i samsvar med den, 


ikke lide nederlag, men seire i samsvar med sannheten. 


Han beseirer Måra, han overvinner døden. 
Med dyp meditasjon gjør han slutt på fødslene. 
Vismannen som slik vinner innsikt i verden, 


vandrer uberørt hva som enn måtte skje.” 


1.5 Kapitlet med småtekster 
Culavagga 


1.5.1 (3.41) Tre betingelser 


Sammukhibhåvasutta 


41. — "Entillitsfull person opparbeider seg store fortjenester hvis tre betingelser er oppfylt, 
munker. Hvilke tre? Det er tillit, gaver og verdige mottakere av gaver. Er disse tre 


betingelsene oppfylt, vil den tillitsfulle personen opparbeide seg store fortjenester.” 


1.5.2 (3.42) Tre kjennetegn 


Tithånasutta 


42. *En tillitsfull person kan kjennes på tre ting, munker. Hvilke tre? Han vil gjerne se 
dem som følger de etiske retningslinjene, han vil gjerne høre den gode læren, og han bor 
hjemme uten å være skjemmet av gjerrighet, men er gavmild, har rene hender, frydes ved 
gavmildhet, gir gjerne til dem som ber ham om noe og gleder seg over å dele gaver med 


andre. Dette er de tre tingene en tillitsfull person kan kjennes på, munker. 


Den som gjerne vil se dem 

som følger de etiske retningslinjene, 
som gjerne vil høre den gode læren 

og som ikke er skjemmet av gjerrighet, 


han kan virkelig kalles tillitsfull.” 


1.5.3 (3.43) Tre egenskaper 


Atthavasasutta 


43. *Den som skal undervise andre i læren, må ha tre egenskaper, munker. Hvilke tre? 
Den som underviser i læren, må ha en klar forståelse av meningen og innholdet. Den som 
lytter til læren, må få en klar forståelse av meningen og innholdet. Og da må både den som 
underviser og den som lytter til læren, ha en klar forståelse av meningen og innholdet. Dette 


er de tre egenskapene den som skal undervise andre i læren, må ha, munker.” 


1.5.4 (3.44) Gode resultater 
Kathåpavattisutta 


44. "Det er tre ting som gjør at undervisningen fører til gode resultater, munker. Hvilke 
tre? Den som underviser i læren, må ha en klar forståelse av meningen og innholdet. Den 

som lytter til læren, må få en klar forståelse av meningen og innholdet. Og da må både den 
som underviser og den som lytter til læren, ha en klar forståelse av meningen og innholdet. 


Dette er de tre tingene som gjør at undervisningen fører til gode resultater, munker.” 


1.5.5 (3.45) De vise 


Panditasutta 


45. "Det er tre ting som de vise og gode anbefaler, munker. Hvilke tre? Det er 
gavmildhet, det er å gå ut i hjemløshet og det er å ta seg av sin far og sin mor. Dette er tre 


ting som de vise og gode anbefaler. 


De vise roser gavmildhet, ikke-vold, 
selvbeherskelse og selvdisiplin, 

å ta seg av sin far og sin mor 

og ta seg av dem som i fred 


lever det høyverdige liv. 


Den som er klok og som følger 
disse anbefalingene, 
den edle og innsiktsfulle, 


kan leve sitt liv i trygghet.” 


1.5.6 (3.46) Eneboere med god moral 


Silavantasutta 


46. "Folk i en landsby eller en by der det bor eneboere med god moral i nærheten tjener 
opp store og gode fortjenester på tre områder, munker. Hvilke tre? Det er med handling, ord 
og tanker. På disse tre områdene vil folk i en landsby eller en by der det bor eneboere med 


god moral i nærheten tjene opp store og gode fortjenester, munker.” 


1.5.7 (3.47) Tre kjennetegn på det betingede 
Sarikhatalakkhanasutta 


47. *Det betingede har tre kjennetegn, munker. Hvilke tre? Man ser at det oppstår, man 
ser at det avsluttes og man ser at det gjennomgår forandringer mens det eksisterer. Dette er 


tre kjennetegn på det betingede.” 


158.(3.48) Tre kjennetegn på det ubetingede 
Asankhatalakkhanasutta 


48. *Det ubetingede har tre kjennetegn, munker. Hvilke tre? Man ser ikke at det oppstår, 
man ser ikke at det avsluttes og man ser ikke at det gjennomgår forandringer mens det 


eksisterer. Dette er tre kjennetegn på det ubetingede.” 


1.5.9 (3.49) Fjellenes konge 


Pabbataråjasutta 


49. *De store sal-trærne som står oppe i Himalaya, fjellenes konge, vokser på tre måter, 
munker. Hvilke tre? Greiner og løv vokser, ytterbark og innerbark vokser, og kjerneved og 
mykved vokser. På disse tre måtene vokser de store sal-trærne som står oppe i Himalaya, 
fjellenes konge. 

På samme måte vokser folk som lever sammen med en tillitsfull person på tre måter, 
munker. Hvilke tre? De vokser i tillit, de vokser i moral og de vokser 1 visdom. På disse tre 


måtene vokser folk som lever sammen med en tillitsfull person. 


Slik de store trærne, skogens herrer, 
vokser på klipper og fjell, 

slik vokser også den tillitsfulle husherren 
med hustru, barn og slekt, 

med kolleger og venner 


når de alle etterlever hans gode moral. 


De ser hans gode gjerninger, 

hans høye moral og gavmildhet, 

og følger hans gode eksempel. 

Når de lever sitt liv i samsvar med læren, 
når de vandrer den gode vei, 

kommer de til gudenes verden 


der alle deres ønsker blir oppfylt.” 


1.5.10 (3.50) Energisk innsats 
Åtappakaraniyasutta 


5: *På tre områder er det viktig å yte en energisk innsats, munker. Hvilke tre? Man bør 
yte en energisk innsats for at skadelige og usunne tilstander som ennå har oppstått, heller 
ikke skal oppstå. Man bør yte en energisk innsats for at gode og sunne tilstander som ennå 
har oppstått, skal oppstå. Man bør også yte en energisk innsats for å tåle og holde ut vonde, 
skarpe, bitre, smertefulle og uvelkomne følelser i kroppen, følelser av at livet går mot slutten. 
Dette er de tre områdene det er viktig å yte en energisk innsats på, munker. 

Hvis en munk yter en energisk innsats på disse tre områdene, kan han omtales som en 


iherdig, klok og oppmerksom munk som gjør fullstendig slutt på lidelsen.” 


1.5.11 (3.51) Røverhøvdingen 


Mahaåcorasutta 


SL. *Det er tre ting en røverhøvding dekker seg bak når han begår innbrudd, foretar 
røvertokt, plyndrer et helt hus eller ligger i bakhold. Hvilke tre? Han dekker seg bak 
krokveier, han støtter seg til det som er ugjennomtrengelig og han dekker seg bak de 
mektige. 

Hva vil det si at røverhøvdingen dekker seg bak krokveier? Han dekker seg bak elver 
som er vanskelig å krysse og bak fjell som er vanskelige å bestige. På den måten dekker 
røverhøvdingen seg bak krokveier. 

Hva vil det si at røverhøvdingen dekker seg bak det som er ugjennomtrengelig? Han 
dekker seg bak ugjennomtrengelig kratt, gras, busker, trær eller annet som gjør veien 
uframkommelig. På den måten dekker han seg bak det som er ugjennomtrengelig. 

Hva vil det si at røverhøvdingen dekker seg bak de mektige? Det er når han dekker 
seg bak fyrster eller ministre og vet at hvis noen anklager ham, vil fyrstene eller ministrene ta 
ham i forsvar. Og det gjør de. På den måten dekker røverhøvdingen seg bak de mektige. Og 
dette er de tre tingene en røverhøvding dekker seg bak når han begår innbrudd, foretar 
røvertokt, plyndrer et helt hus eller ligger i bakhold. 

På samme måte dekker en dårlig munk seg på tre måter som undergraver og 
ødelegger hans karakter. Han begår overtredelser, pådrar seg kritikk fra dem som har 
forstand og bygger opp et stort forråd av negative konsekvenser. Hvilke tre? Han dekker seg 
bak krokveier, han støtter seg til det som er ugjennomtrengelig og han dekker seg bak de 
mektige. 

Hva vil det si at den dårlige munken dekker seg bak krokveier? Han går krokveier i 
handlinger, han går krokveier i talen og han går krokveier i tankene. På denne måten dekker 
han seg bak krokveier. 

Hva vil det si at den dårlige munken dekker seg bak det som er ugjennomtrengelig? 
Han har feilaktige synspunkter og går til ekstremer. På denne måten dekker han seg bak det 
som er ugjennomtrengelig. 

Hva vil det si at den dårlige munken dekker seg bak de mektige? Det er når han 
dekker seg bak fyrster eller ministre og vet at hvis noen anklager ham, vil fyrstene eller 


ministrene ta ham i forsvar. Og det gjør de. På den måten dekker den dårlige munken seg bak 


de mektige. Og dette er de tre tingene den dårlige munken dekker seg bak på tre måter som 
undergraver og ødelegger hans karakter. Han begår overtredelser, pådrar seg kritikk fra dem 


som har forstand og bygger opp et stort forråd av negative konsekvenser.” 


2. Den andre gruppen med femti tekster 


Dutiyapannåsaka 


2.1 Kapitlet om brahmaner 


Bråhmanavagga 


2.1.1 (3.52) Den første samtalen med to brahmaner 


Pathamadvebråhmanasutta 


52: To gamle og slitne brahmener som var ett hundre og tjue år gamle kom bort til 
Mesteren, pratet høflig med ham og satte seg ned. Så sa de: 

*Vi er to gamle og slitne brahmaner som er ett hundre og tjue år gamle, Gotama. Vi 
har ikke gjort noe som er edelt, vi har ikke gjort noe som er sunt, og vi har ikke gjort noe som 
kan gi oss trygghet. Vær så snille å gi oss veiledninger, Gotama, gi oss råd som kan være oss 
til glede og nytte i lang tid!” 

*Det er riktig at dere er to gamle og slitne brahmaner som er ett hundre og tjue år 
gamle, og dere har ikke gjort noe som er edelt, noe som er sunt, eller noe som kan gi dere 
trygghet. Denne verden blir drevet av alderdom, sykdom og død. Siden det er slik, bør 
selvkontroll over kropp, tale og tanker være trygghet, en grotte eller ei øy å ta tilflukt til og et 


endelig mål når livet tar slutt.” 


Livet blir drevet i møte med døden. 
Man driver mot alderdommen, 

og det finnes ingen trygghet. 

Den som ser disse farene ved døden, 
bør gjøre gode gjerninger 


som fører til lykke. 


Den som kan kontrollere 
sin kropp, sin tale og sine tanker, 


kan finne lykke når livet tar slutt, 


hvis han gjør gode gjerninger mens han lever. 


2.1.2 (3.53) Den andre samtalen med to brahmaner 


Dutiyadvebråhmanasutta 


SØ, To gamle og slitne brahmener som var ett hundre og tjue år gamle kom bort til 
Mesteren, pratet høflig med ham og satte seg ned. Så sa de: 

*Vi er to gamle og slitne brahmaner som er ett hundre og tjue år gamle, Gotama. Vi 
har ikke gjort noe som er edelt, vi har ikke gjort noe som er sunt, og vi har ikke gjort noe som 
kan gi oss trygghet. Vær så snille å gi oss veiledninger, Gotama, gi oss råd som kan være oss 
til glede og nytte i lang tid!” 

*Det er riktig at dere er to gamle og slitne brahmaner som er ett hundre og tjue år 
gamle, og dere har ikke gjort noe som er edelt, noe som er sunt, eller noe som kan gi dere 
trygghet. Denne verden brenner av alderdom, sykdom og død. Siden det er slik, bør 
selvkontroll over kropp, tale og tanker være trygghet, en grotte eller ei øy å ta tilflukt til og et 


endelig mål når livet tar slutt.” 


Når et hus står i flammer, 
berger man ut alt man kan. 
Det som brenner opp, 


har man jo ingen nytte av. 


Nå som verden står i flammer 
av alderdom og død, 

bør du berge det du kan 

og gi det som gaver. 


Gaver du gir, gir god avkastning. 


Den som kan kontrollere 
sin kropp, sin tale og sine tanker, 
kan finne lykke når livet tar slutt, 


hvis han gjør gode gjerninger mens han lever. 


2.1.3 (3.54) Samtale med en annen brahman 


Afifiatarabråhmanasutta 


54. — En annen brahman gikk bort til Mesteren, pratet høflig med ham og satte seg ned. Så 
sa han: 

*Det sies at din lære er noe som alle selv kan se, Gotama. Hva vil det si at din lære er 
noe som alle selv kan se, som gir resultater her og nå, innbyr til innsyn, fører til målet og som 
forstandige mennesker selv kan finne ut av?” 

*Den begjærlige, som er overveldet av begjær og helt dominert av dette, har tanker 
som vil skade ham selv, som vil skade andre, og som vil skade begge parter, og disse tankene 
gir ham smerte og store problemer. Den som kvitter seg med det lidenskapelige begjæret, har 
ikke tanker som vil skade verken ham selv eller andre, og da heller ikke begge parter. Den 
som er overveldet av begjær, oppfører seg dårlig, uttaler seg dårlig og har dårlige tanker. Han 
vet ikke sitt eget beste, han vet ikke den andres beste og han vet ikke begges beste. På den 
måten er læren noe alle selv kan se, brahman. Den gir resultater her og nå, innbyr til innsyn, 
fører til målet og som forstandige mennesker selv kan finne ut av. 

Den hatefulle, som er overveldet av hat og helt dominert av dette, har tanker som vil 
skade ham selv, som vil skade andre, og som vil skade begge parter, og disse tankene gir ham 
smerte og store problemer. Den som kvitter seg med hatet, har ikke tanker som vil skade 
verken ham selv eller andre, og da heller ikke begge parter. Den som er overveldet av hat, 
oppfører seg dårlig, uttaler seg dårlig og har dårlige tanker. Han vet ikke sitt eget beste, han 
vet ikke den andres beste og han vet ikke begges beste. På den måten er læren noe alle selv 
kan se, brahman. Den gir resultater her og nå, innbyr til innsyn, fører til målet og som 
forstandige mennesker selv kan finne ut av. 

Den som er fylt av vrangforestillinger, som er overveldet av vrangforestillinger og 
helt dominert av disse, har tanker som vil skade ham selv, som vil skade andre, og som vil 
skade begge parter, og disse tankene gir ham smerte og store problemer. Den som kvitter seg 
med vrangforestillingene, har ikke tanker som vil skade verken ham selv eller andre, og da 
heller ikke begge parter. Den som er overveldet av vrangforestillinger, oppfører seg dårlig, 
uttaler seg dårlig og har dårlige tanker. Han vet ikke sitt eget beste, han vet ikke den andres 


beste og han vet ikke begges beste. På den måten er læren noe alle selv kan se, brahman. Den 


gir resultater her og nå, innbyr til innsyn, fører til målet og som forstandige mennesker selv 
kan finne ut av.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og 1 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.4 (3.55) Den omvandrende brahmanen 


Paribbåjakasutta 


55. En omvandrende brahman gikk bort til Mesteren, pratet høflig med ham og satte seg 
ned. Så sa han: 

*Det sies at din lære er noe som alle selv kan se, Gotama. Hva vil det si at din lære er 
noe som alle selv kan se, som gir resultater her og nå, innbyr til innsyn, fører til målet og som 
forstandige mennesker selv kan finne ut av?” 

*Den begjærlige, som er overveldet av begjær og helt dominert av dette, har tanker 
som vil skade ham selv, som vil skade andre, og som vil skade begge parter, og disse tankene 
gir ham smerte og store problemer. Den som kvitter seg med det lidenskapelige begjæret, har 
ikke tanker som vil skade verken ham selv eller andre, og da heller ikke begge parter. Den 
som er overveldet av begjær, oppfører seg dårlig, uttaler seg dårlig og har dårlige tanker. Han 
vet ikke sitt eget beste, han vet ikke den andres beste og han vet ikke begges beste. På den 
måten er læren noe alle selv kan se, brahman. Den gir resultater her og nå, innbyr til innsyn, 
fører til målet og som forstandige mennesker selv kan finne ut av. 

Den hatefulle, som er overveldet av hat og helt dominert av dette, har tanker som vil 
skade ham selv, som vil skade andre, og som vil skade begge parter, og disse tankene gir ham 
smerte og store problemer. Den som kvitter seg med hatet, har ikke tanker som vil skade 
verken ham selv eller andre, og da heller ikke begge parter. Den som er overveldet av hat, 
oppfører seg dårlig, uttaler seg dårlig og har dårlige tanker. Han vet ikke sitt eget beste, han 
vet ikke den andres beste og han vet ikke begges beste. På den måten er læren noe alle selv 
kan se, brahman. Den gir resultater her og nå, innbyr til innsyn, fører til målet og som 
forstandige mennesker selv kan finne ut av. 

Den som er fylt av vrangforestillinger, som er overveldet av vrangforestillinger og 
helt dominert av disse, har tanker som vil skade ham selv, som vil skade andre, og som vil 
skade begge parter, og disse tankene gir ham smerte og store problemer. Den som kvitter seg 
med vrangforestillingene, har ikke tanker som vil skade verken ham selv eller andre, og da 
heller ikke begge parter. Den som er overveldet av vrangforestillinger, oppfører seg dårlig, 
uttaler seg dårlig og har dårlige tanker. Han vet ikke sitt eget beste, han vet ikke den andres 


beste og han vet ikke begges beste. På den måten er læren noe alle selv kan se, brahman. Den 


gir resultater her og nå, innbyr til innsyn, fører til målet og som forstandige mennesker selv 
kan finne ut av.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og 1 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.5 (3.56) Nibbåna 


Nibbutasutta 
56. — Brahmanen Jånussoni gikk bort til Mesteren, hilste høflig på ham og satte seg ned. 
Så sa han: 


*Man sier at nibbåna er noe alle selv kan se, Gotama. I hvilken forstand er nibbåna 
noe alle selv kan se, noe som gir resultater her og nå, innbyr til innsyn, fører til målet og som 
forstandige mennesker selv kan finne ut av?” 

*Den begjærlige, som er overveldet av begjær og helt dominert av dette, har tanker 
som vil skade ham selv, som vil skade andre, og som vil skade begge parter, og disse tankene 
gir ham smerte og store problemer. Den som kvitter seg med det lidenskapelige begjæret, har 
ikke tanker som vil skade verken ham selv eller andre, og da heller ikke begge parter. På 
denne måten er nibbåna noe alle selv kan se, brahman. 

Den hatefulle, som er overveldet av hat og helt dominert av dette, har tanker som vil 
skade ham selv, som vil skade andre, og som vil skade begge parter, og disse tankene gir ham 
smerte og store problemer. Den som kvitter seg med hatet, har ikke tanker som vil skade 
verken ham selv eller andre, og da heller ikke begge parter. På denne måten er nibbåna noe 
alle selv kan se, brahman. 

Den som er fylt av vrangforestillinger, som er overveldet av vrangforestillinger og 
helt dominert av disse, har tanker som vil skade ham selv, som vil skade andre, og som vil 
skade begge parter, og disse tankene gir ham smerte og store problemer. Den som kvitter seg 
med vrangforestillingene, har ikke tanker som vil skade verken ham selv eller andre, og da 
heller ikke begge parter. På denne måten er nibbåna noe alle selv kan se, brahman. 

Når man gjør fullstendig slutt på begjær, hat og vrangforestillinger, er nibbåna noe 
alle selv kan se, noe som gir resultater her og nå, innbyr til innsyn, fører til målet og som 
forstandige mennesker selv kan finne ut av, brahman.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 


forklart læren på mange måter, Gotama. Nå tar jeg tilflukt i deg, Gotama, i læren og 1 


munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.6 (3.57) Den rike brahmanen 
Palokasutta 


57. — Enrik brahman gikk bort til Mesteren, hilste høflig på ham og satte seg ned. Så sa 
han: 

*Jeg har hørt gamle og ærverdige brahmaner som selv har undervist andre lærere, si 
at før i tiden var det så mange mennesker her i verden at det var trengsel her som i helvete. 
Landsbyer og store og små byer lå så tett i tett at kråka kunne skritte fra det ene huset til det 
andre, sier de. Hva er grunnen, hva er årsaken til den avfolkningen vi ser i dag, Gotama? 
Hvorfor forsvinner både landsbyer og store og små byer?” 

*Nå til dags er folk fylt av urettmessig begjær, brahman. De er besatt av disharmonisk 
grådighet og overveldet av feilaktige læresetninger. Derfor griper de skarpe sverd og hogger 
løs på hverandre slik at mange mennesker dør. Det er grunnen til at så mange mister livet og 
vi ser en avfolkning som gjør at både landsbyer, store og små byer blir borte. 

Når folk er fylt av urettmessig begjær, blir de besatt av disharmonisk grådighet og 
overveldet av feilaktige læresetninger. Dette fører til at regnet svikter, avlingene tørker inn 
og det blir vanskelig å skaffe mat. Dette fører igjen til at mange dør. Det er grunnen til at så 
mange mister livet og vi ser en avfolkning som gjør at både landsbyer, store og små byer blir 
borte. 

Når folk er fylt av urettmessig begjær, blir de besatt av disharmonisk grådighet og 
overveldet av feilaktige læresetninger. Da slipper demonene villdyr løs blant dem, noe som 
fører til at mange dør. Det er grunnen til at så mange mister livet og vi ser en avfolkning som 
gjør at både landsbyer, store og små byer blir borte, brahman.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og 1 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.7 (3.58) Samtalen med Vacchagotta 
Vacchagottasutta 


58. Den omvandrende filosofen Vacchagotta gikk bort til Mesteren, pratet høflig med 
ham og satte seg ned. Så sa han: 

*Jeg har hørt folk si at du har sagt følgende, Gotama: "Gaver bør bare gis til meg og 
til mine elever, ikke til noen andre. Gaver til meg og mine elever gir store frukter, men gaver 
gitt til andre gir ikke store frukter.” Siterer de deg riktig, de som sier dette? Eller siterer de 
deg feil, slik at de kan pådra seg kritikk fra andre som følger din lære? Vi har jo ikke lyst til å 
fare med sladder om deg, Gotama.” 

*De som sier at jeg har sagt at gaver bare bør gis til meg og mine elever, siterer meg 
ikke riktig, Vaccha, de lyver om meg. En som hindrer en annen i å gi gaver, forhindrer ham 
på tre måter. Han opptrer som røver på tre måter. Hvilke tre? Han forhindrer giveren i å 
samle gode fortjenester. Han gjør så mottakeren ikke får noen gave. Og han ødelegger 
grundig for seg selv. På disse tre måtene opptrer den som hindrer en annen i å gi gaver, som 
røver. 

Men det jeg sier, Vaccha, er dette: Om noen skulle kaste oppvaskvann eller matavfall 
i en avfallsdam slik at levende vesener der i dammen kan livnære seg på det, da vil det være 
en fortjenestefull handling. For ikke da å snakke om menneskelige vesener! Og jeg sier at 
gaver gitt til dem med høy etikk gir store frukter, ikke gaver gitt til dem med dårlig etikk. 
Med høy etikk mener jeg en som har kvittet seg med fem egenskaper og som innehar fem 
egenskaper. 

Hvilke fem egenskaper har han kvittet seg med? Han har kvittet seg med sanselig 
begjær, han har kvittet seg med ondskap, han har kvittet seg med sløvhet og treghet, han har 
kvittet seg med stress og uro og han har kvittet seg med uvisshet. Disse fem egenskapene har 
han kvittet seg med. 

Hvilke fem er det han innehar? Han har etikken til en som ikke trenger videre 
opplæring, han har konsentrasjonen til en som ikke trenger videre opplæring, han har 
visdommen til en som ikke trenger videre opplæring, han har friheten til en som ikke trenger 
videre opplæring, og han har innsikt og kunnskap i friheten til en som ikke trenger videre 


opplæring. Dette er de fem egenskapene han innehar. Og dette er altså de fem egenskapene 


han har kvittet seg med og de fem egenskapene han innehar slik at en gave gir store frukter, 


sier jeg. 


Når en tam okse blir funnet i en kvegflokk, 

det være seg sort eller hvitt kveg, rødt eller beige, 
flekkete, ensfarget eller med duefarge, 

en okse som kan bære byrder, som er sterk, flott og rask, 


da lar man den bære lasset, uten å bry seg om fargen. 


Slik er det også med mennesker. 

Uansett om en mann er født som adelsmann, brahman, 
kjøpmann, arbeider, kasteløs søppeltømmer eller uberørbar — 
ja, uansett hvilken stand han er født i — 


hvis han har selvkontroll og god oppførsel, 


hvis han baserer seg på rettferd og god etikk, 
hvis han taler sant og har respekt for andre, 
hvis han har lagt fødsel og død bak seg 

og til fulle lever et høyverdig liv, 


hvis han har lagt fra seg børa og fridd seg fra bindinger, 
gjort det som skal gjøres og uten negative tendenser, 
hvis han har nådd fullkommenhet 1 alle henseender, 


hvis han ikke streber etter noe, men har fridd seg fra lidenskaper — 


da fortjener han, som en plettfri åker, store gaver. 
De dumme og uvettige som ikke har lært noe, 


gir gaver til andre og kommer ikke i nærheten av målet. 


De som nærmer seg målet, de som er kloke og regnes som vise, 
de har en grunnfestet tillit til Den lykkelige og er standhaftige. 
De går til gudenes verden eller fødes igjen her i gode familier. 


Disse vise vil etter hvert oppnå nibbana.” 


2.1.8 (3.59) Trefoldig kunnskap 


Tikannasutta 


59. En brahman som ble kalt Tikanna (Mannen med trefoldig kunnskap) kom bort til 
Mesteren, pratet høflig med ham og satte seg. Så lovpriste han brahmaner som har trefoldig 
kunnskap og sa: 

*Dette er brahmaner som har trefoldig kunnskap, disse brahmanene har trefoldig 
kunnskap!” 

"Fortell meg da hvordan brahmaner beskriver brahmanenes trefoldige kunnskap, 
brahman!” 

"En brahman er av beste familie både mors- og farssiden, av edleste avstamning 
gjennom sju generasjoner, han er av uklanderlig og nobel byrd. Han er lærd og fortrolig med 
tekstene. De tre vedaer kjenner han ut og inn, og kan forklare og utlegge hvert ord og hvert 
ritual i dem. Han kan analysere hvert grammatikalsk og fonetisk problem i dem, og er 
fortrolig med alt det historiske og legendariske stoffet som hører til, og han har også fullt 
kjennskap til de tradisjonelle kjennetegn på en stor mann Slik beskrives brahmaner med 
trefoldig kunnskap, Gotama.” 

*Brahmanene forklarer trefoldig kunnskap på én måte, brahman. Men i den edles 
disiplin står trefoldig kunnskap for noe annet.” 

*Hvordan forklares da trefoldig kunnskap i den edles disiplin, Gotama? Det hadde 
vært fint om du kunne forklare det for meg.” 

«Så hør etter og følg godt med, så skal jeg forklare det, brahman.” 

*Ja vel, min herre,” svarte brahmanen Tikanna. Mesteren sa: 

*T denne treningen isolerer en munk seg både fra sansenytelser og fra usunne ideer og 
går inn i første meditasjonstilstand, brahman — den som fødes av ensomhet og inneholder 
både innledende og fastholdende tanker, glede og velvære, — og forblir i den. Deretter bringer 
han de innledende og fastholdende tanker til ro og går inn i andre meditasjonstilstand, — en 
indre fred og konsentrasjon av sinnet, som fødes av fordypelse og inneholder glede og 
velvære, men ikke de innledende eller fastholdende tanker, — og forblir i den. Deretter søker 
han ikke lenger glede, men hviler i likevekt. Med oppmerksomhet og klar forståelse føler han 


legemlig velvære, og går inn i tredje meditasjonstilstand, — den som de edle omtaler slik: 


Lykkelig lever den som er oppmerksom og som har likevekt i sinnet!” — og forblir i den. 
Deretter forlater han velvære og lidelse. Han legger tidligere gleder og sorger bak seg og går 
inn i fjerde meditasjonstilstand, — den som kjennetegnes av den reneste oppmerksomhet og 
sinnslikevekt, uten verken behag eller ubehag, — og forblir i den. 

Når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunsten å huske tidligere oppholdssteder. Han husker mange tidligere 
oppholdssteder. Således husker han en fødsel, to fødsler og videre opp til flere hundre tusen 
fødsler, og han kan til og med huske at universet har utvidet seg og trukket seg sammen en 
gang, to ganger, ja, opp til ti slike verdenssykluser. Og han husker følgende: 

*Der het jeg det og det, jeg var av den og den ætt og klasse, nøt den og den mat, hadde 
de og de gleder og sorger og ble så og så gammel. Så falt jeg derifra og ble gjenfødt et annet 
sted. Og der het jeg det og det,” — og han husker like mange detaljer her — 'Og så falt jeg 
derifra og ble gjenfødt her.” 

Slik husker han mange tidligere oppholdssteder, både detaljert og i store trekk. Dette 
er den første kunnskapen han oppnår. Uvitenheten blir fordrevet og kunnskapen oppstår. 
Mørket blir fordrevet og det blir lyst — slik det blir for en som en som praktiserer med flid og 
engasjement. 

Og når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunnskapen om hvordan alle vesener oppstår og går under. Med rent, 
himmelsk og overmenneskelig syn ser han hvordan alle vesener oppstår og går under. Han 
ser og forstår hvordan gode og onde, stygge og vakre, lykkelige og ulykkelige, alle tar 
konsekvensene av sine egne handlinger: "Disse vesenene her oppførte seg dårlig, både i 
tanke, ord og handling. De talte nedsettende om de edle, de hadde feilaktige teorier og 
handlet etter disse teoriene. Etter døden, når kroppen går i oppløsning, er disse blitt gjenfødt i 
vonde kår, i elendighet, lidelse og pinefulle tilstander. Men disse andre vesenene oppførte 
seg godt, både i tanke, ord og handling. De talte vel om de edle, de hadde rett syn og handlet 
i samsvar med dette. Etter døden, når kroppen går i oppløsning, er de blitt gjenfødt i gode kår 
og lykkelige tilstander.” Slik ser han med rent, himmelsk og overmenneskelig syn hvordan 
alle vesener oppstår og går under. Han ser og forstår hvordan gode og onde, stygge og vakre, 


lykkelige og ulykkelige, alle tar konsekvensene av sine egne handlinger. 


Dette er den andre kunnskapen han oppnår. Uvitenheten blir fordrevet og kunnskapen 
oppstår. Mørket blir fordrevet og det blir lyst — slik det blir for en som en som praktiserer 
med flid og engasjement. 

Og når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunnskapen om hvordan sinnets forurensninger kan utslettes. 

Han merker seg det som det er: Dette er lidelse. Han merker seg det som det er: Dette 
er lidelsens opphav. Han merker seg det som det er: Dette er lidelsens opphør. Han merker 
seg det som det er: Dette er veien til lidelsens opphør. 

Han merker seg det som det er: Dette er sinnets forurensninger. Han merker seg det 
som det er: Dette er årsaken til sinnets forurensninger. Han merker seg det som det er: Dette 
er slutten på sinnets forurensninger. Han merker seg det som det er: Dette er veien til å gjøre 
slutt på sinnets forurensninger. 

Når han vet og ser dette, blir sinnet hans befridd fra forurensninger i sinnet knyttet til 
sanselige nytelser, fra forurensninger i sinnet knyttet til forventningsmønstre og fra 
forurensninger i sinnet knyttet til uvitenhet. 

Han er fri, og vet at han er fri. Og han vet at det ikke oppstår noe nytt, at 
treningsveien er vandret til ende, — gjort er det som skulle gjøres og det er ikke noe mer som 
gjenstår. 

Dette er den tredje kunnskapen han oppnår. Uvitenheten blir fordrevet og kunnskapen 
oppstår. Mørket blir fordrevet og det blir lyst — slik det blir for en som en som praktiserer 


med flid og engasjement. 


Han har en helstøpt moral, 
han er klok og han mediterer. 
Han har et stødig sinn 


som er samlet om ett punkt, 
den kloke som fordriver døden, 
han har trefoldig kunnskap 


og frykter ikke døden. 


Han er til hjelp for guder og mennesker, 


de sier han har lagt alt bak seg. 
Han er en oppvåknet og bærer sitt siste legeme. 


Med slike ord blir Gotama hyllet. 


Den som kjenner tidligere oppholdssteder, 
som ser himmel og helvete 
og har gjort slutt på gjenfødelsene, 


han er en vismann med stor innsikt. 


Den som har disse tre kunnskapene, 
er en brahman med trefoldig kunnskap. 
Han vil jeg omtale som *trefoldig” — 


ikke de som hylles i tomme ord. 


Det er slik trefoldig kunnskap blir forklart i de edles disiplin!” 

*Ja, dette er sannelig to forskjellige forklaringer, Gotama! Og brahmanenes forklaring 
på trefoldig kunnskap er ikke verd en brøkdel av den forklaringen som blir gitt i de edles 
disiplin! 

Utmerket, Gotama, utmerket! Det er som å rette opp det som var blitt veltet, eller som 
å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og 1 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.9 (3.60) Jånussoni 


Jånussonisutta 


60. Brahmanen Jånussoni kom bort til Mesteren, pratet høflig med ham og satte seg. Så 
sa han: 

"Hvis man vil gi en ofring av et eller annet slag, bør dette gis til en brahman med 
trefoldig kunnskap, Gotama.” 

"Fortell meg da hvordan brahmaner beskriver brahmanenes trefoldige kunnskap, 
brahman!” 

*En brahman er av beste familie både mors- og farssiden, av edleste avstamning 
gjennom sju generasjoner, han er av uklanderlig og nobel byrd. Han er lærd og fortrolig med 
tekstene. De tre vedaer kjenner han ut og inn, og kan forklare og utlegge hvert ord og hvert 
ritual i dem. Han kan analysere hvert grammatikalsk og fonetisk problem i dem, og er 
fortrolig med alt det historiske og legendariske stoffet som hører til, og han har også fullt 
kjennskap til de tradisjonelle kjennetegn på en stor mann Slik beskrives brahmaner med 
trefoldig kunnskap, Gotama.” 

*Brahmanene forklarer trefoldig kunnskap på én måte, brahman. Men i den edles 
disiplin står trefoldig kunnskap for noe annet.” 

*Hvordan forklares da trefoldig kunnskap i den edles disiplin, Gotama? Det hadde 
vært fint om du kunne forklare det for meg.” 

"Så hør etter og følg godt med, så skal jeg forklare det, brahman.” 

*Ja vel, min herre,” svarte brahmanen Jånussoni . Mesteren sa: 

*T denne treningen isolerer en munk seg både fra sansenytelser og fra usunne ideer og 
går inn i første meditasjonstilstand, brahman — den som fødes av ensomhet og inneholder 
både innledende og fastholdende tanker, glede og velvære, — og forblir i den. Deretter bringer 
han de innledende og fastholdende tanker til ro og går inn i andre meditasjonstilstand, — en 
indre fred og konsentrasjon av sinnet, som fødes av fordypelse og inneholder glede og 
velvære, men ikke de innledende eller fastholdende tanker, — og forblir i den. Deretter søker 
han ikke lenger glede, men hviler i likevekt. Med oppmerksomhet og klar forståelse føler han 
legemlig velvære, og går inn i tredje meditasjonstilstand, — den som de edle omtaler slik: 


"Lykkelig lever den som er oppmerksom og som har likevekt i sinnet!” — og forblir i den. 


Deretter forlater han velvære og lidelse. Han legger tidligere gleder og sorger bak seg og går 
inn i fjerde meditasjonstilstand, — den som kjennetegnes av den reneste oppmerksomhet og 
sinnslikevekt, uten verken behag eller ubehag, — og forblir i den. 

Når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunsten å huske tidligere oppholdssteder. Han husker mange tidligere 
oppholdssteder. Således husker han en fødsel, to fødsler og videre opp til flere hundre tusen 
fødsler, og han kan til og med huske at universet har utvidet seg og trukket seg sammen en 
gang, to ganger, ja, opp til ti slike verdenssykluser. Og han husker følgende: 

*Der het jeg det og det, jeg var av den og den ætt og klasse, nøt den og den mat, hadde 
de og de gleder og sorger og ble så og så gammel. Så falt jeg derifra og ble gjenfødt et annet 
sted. Og der het jeg det og det,” — og han husker like mange detaljer her — 'Og så falt jeg 
derifra og ble gjenfødt her.” 

Slik husker han mange tidligere oppholdssteder, både detaljert og i store trekk. Dette 
er den første kunnskapen han oppnår. Uvitenheten blir fordrevet og kunnskapen oppstår. 
Mørket blir fordrevet og det blir lyst — slik det blir for en som en som praktiserer med flid og 
engasjement. 

Og når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunnskapen om hvordan alle vesener oppstår og går under. Med rent, 
himmelsk og overmenneskelig syn ser han hvordan alle vesener oppstår og går under. Han 
ser og forstår hvordan gode og onde, stygge og vakre, lykkelige og ulykkelige, alle tar 
konsekvensene av sine egne handlinger: "Disse vesenene her oppførte seg dårlig, både i 
tanke, ord og handling. De talte nedsettende om de edle, de hadde feilaktige teorier og 
handlet etter disse teoriene. Etter døden, når kroppen går i oppløsning, er disse blitt gjenfødt i 
vonde kår, i elendighet, lidelse og pinefulle tilstander. Men disse andre vesenene oppførte 
seg godt, både i tanke, ord og handling. De talte vel om de edle, de hadde rett syn og handlet 
i samsvar med dette. Etter døden, når kroppen går i oppløsning, er de blitt gjenfødt i gode kår 
og lykkelige tilstander.” Slik ser han med rent, himmelsk og overmenneskelig syn hvordan 
alle vesener oppstår og går under. Han ser og forstår hvordan gode og onde, stygge og vakre, 


lykkelige og ulykkelige, alle tar konsekvensene av sine egne handlinger. 


Dette er den andre kunnskapen han oppnår. Uvitenheten blir fordrevet og kunnskapen 
oppstår. Mørket blir fordrevet og det blir lyst — slik det blir for en som en som praktiserer 
med flid og engasjement. 

Og når sinnet hans er blitt konsentrert, klart og lysende rent, plettfritt og uten noe som 
skjemmer, smidig og lett å arbeide med, fast og urokkelig, — så anvender han dette sinnet og 
retter det mot kunnskapen om hvordan sinnets forurensninger kan utslettes. 

Han merker seg det som det er: Dette er lidelse. Han merker seg det som det er: Dette 
er lidelsens opphav. Han merker seg det som det er: Dette er lidelsens opphør. Han merker 
seg det som det er: Dette er veien til lidelsens opphør. 

Han merker seg det som det er: Dette er sinnets forurensninger. Han merker seg det 
som det er: Dette er årsaken til sinnets forurensninger. Han merker seg det som det er: Dette 
er slutten på sinnets forurensninger. Han merker seg det som det er: Dette er veien til å gjøre 
slutt på sinnets forurensninger. 

Når han vet og ser dette, blir sinnet hans befridd fra forurensninger i sinnet knyttet til 
sanselige nytelser, fra forurensninger i sinnet knyttet til forventningsmønstre og fra 
forurensninger i sinnet knyttet til uvitenhet. 

Han er fri, og vet at han er fri. Og han vet at det ikke oppstår noe nytt, at 
treningsveien er vandret til ende, — gjort er det som skulle gjøres og det er ikke noe mer som 
gjenstår. 

Dette er den tredje kunnskapen han oppnår. Uvitenheten blir fordrevet og kunnskapen 
oppstår. Mørket blir fordrevet og det blir lyst — slik det blir for en som en som praktiserer 


med flid og engasjement. 


Den som følger alle etiske retningslinjer, 
som er besluttsom og konsentrert, 
som har kontroll over eget sinn 


og som samler tanken om ett punkt, 


som kjenner sine tidligere oppholdssteder 
og som ser himmel og helvete, 
som også har gjort slutt på gjenfødelsene, 


han er en vismann med dyp innsikt. 


Den som har disse tre kunnskapene, 
er en brahman med trefoldig kunnskap. 
Han vil jeg omtale som *trefoldig” — 


ikke de som hylles i tomme ord. 


Det er slik trefoldig kunnskap blir forklart i de edles disiplin!” 

*Ja, dette er sannelig to forskjellige forklaringer, Gotama! Og brahmanenes forklaring 
på trefoldig kunnskap er ikke verd en brøkdel av den forklaringen som blir gitt i de edles 
disiplin! 

Utmerket, Gotama, utmerket! Det er som å rette opp det som var blitt veltet, eller som 
å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og 1 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.1.10 (3.61) Sanigårava 


Sangåravasutta 


61. Brahmanen Sangårava kom bort til Mesteren, pratet høflig med ham og satte seg. Så 
sa han: 

*Vi brahmaner foretar ofringer og vi gjør så andre kan foreta ofringer, Gotama. Den 
som foretar ofringer og gjør så andre kan foreta ofringer, sørger for at det er mange som nyter 
godt av de gode fortjenestene som ofringene fører til. Men den som har forlatt slekt og hjem 
og gått ut i hjemløshet, temmer bare seg selv, gleder bare seg selv og fører bare seg selv til 
nibbana. Dermed er det bare én som nyter godt av de gode fortjenestene som denne 
munketilværelsen fører til.” 

*Da vil jeg stille deg et motspørsmål, brahman, så kan du svare som du synes best. Så 
hva mener du om dette, brahman? Sett at en som er kommet fram til sannheten, står fram her 
i verden. Han er en arahant som har oppnådd fullkommen oppvåkning, han har fullkommen 
innsikt og oppførsel, han er lykkelig, han er en som kjenner verden, han er en uforlignelig 
leder for folk som kan temmes, han er læremester for guder og mennesker, en oppvåknet 
Mester. Han sier dette: 

*Kom her! Dette er veien, dette er metoden jeg har fulgt for å fordype meg i det 
opphøyde liv, og dette sier jeg ut fra egen innsikt og egne erfaringer! Så kom! Dere kan også 
følge denne veien og denne metoden slik at dere ut fra egen innsikt og egne erfaringer kan 
fordype dere i det opphøyde liv!” 

På denne måten gir læremesteren undervisning i læren og hundrevis, tusenvis, 
titusenvis andre praktiserer slik han forklarer. 

Så hva mener du om dette, brahman? Når det er slik, kan man da si at det bare én som 
nyter godt av de gode fortjenestene som denne munketilværelsen fører til?” 

*Når det er slik, er det mange som nyter godt av de gode fortjenestene som denne 
munketilværelsen fører til, Gotama” 

Da Änanda hørte dette, spurte han: 

"Hvilken av disse to praksisformene tiltaler deg mest, brahman? Hvilken av dem 
synes du er enklest og minst slitsom, og hvilken av dem gir størst frukter og størst fordeler?” 


Brahmanen Sargårava svarte: 


*Jeg synes begge fortjener ros og respekt, Änanda, på samme måte som både du selv 
og Gotama fortjener ros og respekt.” 

*Men jeg spurte ikke om hvem som fortjener ros og respekt, brahman,” sa Ånanda. 
*Jeg spurte hvilken av disse to praksisformene som tiltaler deg mest. Hvilken av dem synes 
du er enklest og minst slitsom, og hvilken av dem gir størst frukter og størst fordeler?” 

Men Sangårava svarte som før: 

*Jeg synes begge fortjener ros og respekt, Änanda, på samme måte som både du selv 
og Gotama fortjener ros og respekt.” 

Ånanda gjentok spørsmålet sitt, men fikk nok en gang samme svar. Da tenkte 
Mesteren: 

*Nå har Sangårava vridd seg unna Ånandas rimelige spørsmål for tredje gang. 
Kanskje jeg skulle løse litt opp på situasjonen?” 

Dermed sa Mesteren: 

*Hva snakket fyrstene om da de kom sammen på kongeslottet i dag, Sangårava?” 

*Det fyrstene snakket om da de kom sammen på kongeslottet i dag, var at før i tida 
var det færre munker. Men de oppviste flere paranormale krefter. Nå er det flere munker, 
men de oppviser færre paranormale krefter. Dette snakket de om, Gotama.” 

*Det finnes tre slags undere som jeg kjenner og kan utføre selv, og som jeg kan lære 
bort til andre, Sangårava. Hvilke tre? Det er paranormale undere, tankelesningsundere og 
undervisningsunderet. 

Og hva er så paranormale undere, Sangårava? Det er slike paranormale ferdigheter 
som en munk kan lære å mestre: Fra å være en gjør han seg til mange, og fra å være mange 
gjør han seg til en. Han gjør seg usynlig og kommer til syne igjen. Han går like uhindret 
gjennom vegger og murer som om de skulle være luft. Han dykker ned i jorda og kommer 
opp igjen som om det skulle være vann. Han går på vannet uten å synke nedi, som om det 
skulle være fast grunn. Med korslagte bein ferdes han gjennom lufta som fuglen på vingene. 
Han berører og stryker over sola og månen med handa si, enda så mektige og veldige de er, 
og han ferdes i sitt legeme helt opp til Brahmas verden. Dette kalles paranormale undere, 
Sangårava. 

Hva er så tankelesningsundere, Sangårava? Det er når en munk kan si hva en annen 
person tenker eller mener ut fra et tegn — når han kan beskrive hva som er i deres sinn og 


tanker: *Nå tenker du på det og nå tenker du på det.” 


Det er også noen som ikke går ut fra tegn, men som hører mennesker, ånder eller 
guder fortelle, brahman, slik at de kan beskrive hva som er i en annen persons sinn og tanker: 
*Nå tenker du på det og nå tenker du på det.” 

Det er også noen som ikke går ut fra tegn og heller ikke fra noe de hører mennesker, 
ånder eller guder fortelle, men resonnerer ut fra tanker og fornuft, brahman, slik at de kan 
beskrive hva som er i en annen persons sinn og tanker: *Nå tenker du på det og nå tenker du 
på det.” 

Det er også noen som ikke går ut fra tegn og heller ikke fra noe de hører mennesker, 
ånder eller guder fortelle, og heller ikke resonnerer ut fra tanker og fornuft, men fordyper seg 
i meditasjon uten innledende eller fastholdende tanker, slik at de vet hva som skjer i en 
annen persons sinn: "Siden denne personen tenker på det eller det, kommer han straks til å 
tenke på dette eller dette.” Og uansett hva han sier, er det slik og ikke annerledes. Dette 
kalles tankelesingsundere, brahman. 

Hva er så undervisningsunderet, brahman? Det er når noen sier: "Tenk slik, ikke tenk 
slik. Vær oppmerksom på dette, ikke heng deg opp i det andre. Slipp taket i dette, hold fast 
på det andre.” Dette er undervisningsunderet. Hvilket av disse tre undrene synes du best om, 
brahman?” 

*Når det gjelder paranormale undere, Gotama, vil den som utfører dem, oppleve dem 
som reelle. De finnes for dem som utfører dem. Men for meg står slike undere som en 
illusjon. Det samme gjelder for tankelesingsunderet. Men undervisningsunderet liker jeg, 
Gotama. Dette står for meg som det fineste og ypperste av disse tre underne. 

Utmerket, Gotama, utmerket! Vi mener du kan utføre disse tre underne som er så 
godt forklart her. Du kan utføre paranormale undere, tankelesingsunderet og 
undervisningsunderet!” 

*Nå utfordrer du meg til å si noe, brahman. Men det er greit — jeg skal forklare dette. 
Jeg kan utføre paranormale undere, tankelesingsunderet og undervisningsunderet!” 

"Er det noen annen munk enn deg som kan utføre disse tre underne, Gotama?” 

*Ja, brahman. Ikke bare ett hundre, to hundre, tre, fire eller fem hundre, men mange 
flere kan utføre disse tre underne.” 

*Hvor holder disse munkene til, Gotama?” 

*De er her i denne munkeforsamlingen, brahman.” 

Utmerket, Gotama, utmerket! Det er som å rette opp det som var blitt veltet, eller som 


å åpenbare det som var skjult. Det er som å vise veien til en som var gått vill, eller som å 


bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.2 Det store kapitlet 
Mahaåvagga 


2.2.1 (3.62) Grunnlag for sekterisme 
Titthåyatanaådisutta 


62. "De vise som forsker og undersøker er enige om at det finnes tre tradisjonelle 
grunnlag for sekterisme som fører til inaktivitet, munker. Hvilke tre? Noen filosofer og 
brahmaner sier at alt det en person opplever av godt, vondt eller nøytralt, skyldes ting han har 
gjort tidligere. Andre sier at alt det en person opplever av godt, vondt eller nøytralt, skyldes 
den høyeste gud. Og atter andre sier at alt det en person opplever av godt, vondt eller 
nøytralt, ikke har noen årsak i det hele tatt. 

Når jeg går bort til filosofer og brahmaner som mener at alt det en person opplever av 
godt, vondt eller nøytralt, skyldes ting han har gjort tidligere, spør jeg dem om de mener at 
alt det en person opplever av godt, vondt eller nøytralt, skyldes ting han har gjort tidligere. 
Når de svarer ja til dette, sier jeg: 

*Når noen blir drapsmenn, tyver, horkarler, løgnere, ryktespredere, grovkjeftet, 
skravlebøtter, grådige, ondskapsfulle og vranglærere, skyldes det altså ting han har gjort 
tidligere. Når noen faller tilbake fra det som er godt, er det altså ikke fordi han har lyst eller 
gjerne vil det, eller fordi han tenker at dette er noe som bør gjøres eller dette er noe som ikke 
bør gjøres. Og siden slike overlegninger om hva som bør gjøres eller hva som ikke bør gjøres 
da i virkeligheten ikke finnes, kan ikke noen slike omtales som filosof, siden alle lever et liv 
der de ikke vet hva som foregår og ikke har noen kontroll over det.” 

Slik gjendriver jeg filosofer og brahmaner som mener at alt det en person opplever av 
godt, vondt eller nøytralt, skyldes ting han har gjort tidligere. 

Når det gjelder dem som sier at alt det en person opplever av godt, vondt eller 
nøytralt, skyldes den høyeste gud, spør jeg dem om de mener at alt det en person opplever av 
godt, vondt eller nøytralt, skyldes den høyeste gud. Når de svarer ja til dette, sier jeg: 

*Når noen blir drapsmenn, tyver, horkarler, løgnere, ryktespredere, grovkjeftet, 
skravlebøtter, grådige, ondskapsfulle og vranglærere, skyldes det altså den høyeste gud. Når 


noen faller tilbake fra det som er godt, er det altså ikke fordi han har lyst eller gjerne vil det, 


eller fordi han tenker at dette er noe som bør gjøres eller dette er noe som ikke bør gjøres. Og 
siden slike overlegninger om hva som bør gjøres eller hva som ikke bør gjøres da i 
virkeligheten ikke finnes, kan ikke noen slike omtales som filosof, siden alle lever et liv der 
de ikke vet hva som foregår og ikke har noen kontroll over det.” 

Slik gjendriver jeg filosofer og brahmaner som mener at alt det en person opplever av 
godt, vondt eller nøytralt, skyldes den høyeste gud. 

Når det gjelder dem som sier at alt det en person opplever av godt, vondt eller 
nøytralt, ikke har noen årsak i det hele tatt, spør jeg dem om de mener at alt det en person 
opplever av godt, vondt eller nøytralt, ikke har noen årsak i det hele tatt. Når de svarer ja til 
dette, sier jeg: 

*Når noen blir drapsmenn, tyver, horkarler, løgnere, ryktespredere, grovkjeftet, 
skravlebøtter, grådige, ondskapsfulle og vranglærere, ikke har noen årsak 1 det hele tatt. Når 
noen faller tilbake fra det som er godt, er det altså ikke fordi han har lyst eller gjerne vil det, 
eller fordi han tenker at dette er noe som bør gjøres eller dette er noe som ikke bør gjøres. Og 
siden slike overlegninger om hva som bør gjøres eller hva som ikke bør gjøres da i 
virkeligheten ikke finnes, kan ikke noen slike omtales som filosof, siden alle lever et liv der 
de ikke vet hva som foregår og ikke har noen kontroll over det.” 

Slik gjendriver jeg filosofer og brahmaner som mener at alt det en person opplever av 
godt, vondt eller nøytralt, ikke har noen årsak i det hele tatt. 

Dette er altså tre tradisjonelle grunnlag for sekterisme som de vise som forsker og 
undersøker er enige om fører til inaktivitet, munker. 

Men den læren som jeg proklamerer, er ikke blitt gjendrevet, påklaget, klandret eller 
kritisert av forstandige brahmaner eller filosofer, munker. Og hvilken lære er det jeg 
proklamerer, som ikke er blitt gjendrevet, påklaget, klandret eller kritisert av forstandige 
brahmaner eller filosofer, munker? Det er læren om de seks grunnegenskapene, de seks 
kontaktområdene, de atten overveielsene og de fire edle sannhetene. Disse er ikke blitt 
gjendrevet, påklaget, klandret eller kritisert av forstandige brahmaner eller filosofer. 

Disse seks grunnegenskapene er ikke blitt gjendrevet, påklaget, klandret eller kritisert 
av forstandige brahmaner eller filosofer, munker. I hvilken forbindelse har jeg nevnt disse? 
Det er disse seks: jordegenskapen, vannegenskapen, ildegenskapen, vindegenskapen, 
romegenskapen og bevissthetsegenskapen. Dette er de seks grunnegenskapene som ikke er 
blitt gjendrevet, påklaget, klandret eller kritisert av forstandige brahmaner eller filosofer. Og 


det er i disse forbindelsene jeg har nevnt disse. 


Disse seks kontaktområdene er ikke blitt gjendrevet, påklaget, klandret eller kritisert 
av forstandige brahmaner eller filosofer, munker. I hvilken forbindelse har jeg nevnt disse? 
Det er disse seks: øyekontakt, ørekontakt, nesekontakt, tungekontakt, kroppskontakt og 
sinnskontakt. Dette er de seks kontaktområdene som ikke er blitt gjendrevet, påklaget, 
klandret eller kritisert av forstandige brahmaner eller filosofer. Og det er i disse 
forbindelsene jeg har nevnt disse. 

Disse atten overveielsene er ikke blitt gjendrevet, påklaget, klandret eller kritisert av 
forstandige brahmaner eller filosofer, munker. I hvilken forbindelse har jeg nevnt disse? Når 
vi ser en form med øyet, overveier vi om den vekker behag, ubehag eller ingen av delene. 
Når vi hører en lyd med øret ... kjenner en duft med nesa ... kjenner en smak på tunga... 
kjenner en berøring på kroppen ... merker en tanke i sinnet, overveier vi om den vekker 
behag, ubehag eller ingen av delene. Dette er de atten overveielsene som ikke er blitt 
gjendrevet, påklaget, klandret eller kritisert av forstandige brahmaner eller filosofer. Og det 
er i disse forbindelsene jeg har nevnt disse. 

Disse fire edle sannhetene er ikke blitt gjendrevet, påklaget, klandret eller kritisert av 
forstandige brahmaner eller filosofer, munker. I hvilken forbindelse har jeg nevnt disse? 
Basert på de seks grunnegenskapene oppstår et foster, og når dette oppstår, oppstår navn og 
form (subjekt og objekt). Betinget av navn og form oppstår de seks sansefeltene, og betinget 
av de seks sansefeltene oppstår persepsjon. Betinget av persepsjonene oppstår følelser. Til 
den som har disse følelsene, sier jeg: Dette er lidelse, dette er årsaken til lidelsen, dette er 
slutten på lidelsen og dette er veien som fører til at lidelsen tar slutt. 

Hvordan er den edle sannheten om lidelse, munker? Å bli født innebærer lidelse, å bli 
gammel innebærer lidelse, å dø innebærer lidelse, sorg, klage, smerte, tungsinn og mismot 
innebærer lidelse. Det innebærer lidelse å være sammen med det som du ikke liker. Det 
innebærer lidelse å være adskilt fra det som du liker. Det innebærer lidelse når du ikke 
oppnår det du ønsker deg. Kort sagt, de fem involveringsgruppene innebærer lidelse. Dette er 
den edle sannheten om lidelse, munker. 

Hvordan er den edle sannheten om årsaken til lidelse, munker? Uvitenhet former 
motivasjoner, motivasjoner former bevisstheten, bevisstheten former spalting i subjekt og 
objekt, spalting i subjekt og objekt former de seks sansefeltene, de seks sansefeltene former 
persepsjonen, persepsjonen former følelsene, følelsene former lengsler, lengslene former 
involveringer, involveringene former forventningsmønstre, forventningsmønstrene gjør at 


noe blir til, at noe blir til gjør at det igjen går til grunne og skaper sorger og lidelser. Slik 


oppstår hele denne mengden av lidelser. Og dette er den edle sannheten om årsaken til 
lidelse, munker. 

Hvordan er den edle sannheten om slutten på lidelsen, munker? Ved å gjøre 
fullstendig slutt på uvitenheten, tar motivasjonene slutt. Når motivasjonene tar slutt, tar 
bevisstheten slutt. Når bevisstheten tar slutt, blir det slutt på spaltingen i subjekt og objekt. 
Når det blir slutt på spaltingen i subjekt og objekt, tar de seks sansefeltene slutt. Når de seks 
sansefeltene tar slutt, tar persepsjonen slutt. Når persepsjonen tar slutt, tar følelsene slutt. Når 
følelsene tar slutt, tar lengslene slutt. Når lengslene tar slutt, tar involveringen slutt. Når 
involveringene tar slutt, tar forventningsmønstrene slutt. Når forventningsmønstrene tar slutt, 
er det ikke lenger noe som blir til. Når det ikke lenger er noe som blir til, er det heller ikke 
noe som går til grunne og skaper sorger og lidelser. Slik tar hele denne mengden av lidelser 
slutt. Og dette er den edle sannheten om slutten på lidelsen, munker. 

Hvordan er veien som fører til at lidelsen tar slutt, munker? Det er den edle åttedelte 
veien, det vil si rett syn, rett beslutning, rett tale, rett handling, rett levevei, rett bestrebelse, 
rett oppmerksomhet og rett konsentrasjon. Dette er den edle sannheten om veien som fører til 
at lidelsen tar slutt. Dette er de fire edle sannhetene som ikke er blitt gjendrevet, påklaget, 
klandret eller kritisert av forstandige brahmaner eller filosofer. Og det er 1 disse 


forbindelsene jeg har nevnt disse.” 


2.2.2 (3.63) Farlige situasjoner 
Bhayasutta 


63. "Vanlige mennesker som ikke har lært så mye, snakker om tre farlige situasjoner der 
en mor kan komme bort fra barnet sitt, munker. Hvilke tre? 

Det kan oppstå en voldsom brann som ødelegger både landsbyer, småbyer og større 
byer. Når dette skjer, kan en mor komme bort fra barnet sitt og barnet finner ikke sin mor. 
Dette er den første farlige situasjonen der vanlige mennesker som ikke har lært så mye, 
snakker om at en mor kan komme bort fra barnet sitt. 

Så kan det også hende at det blir et voldsomt regnvær som forårsaker stor flom. Den 
store flommen kan ødelegge både landsbyer, småbyer og større byer. Når dette skjer, kan en 
mor komme bort fra barnet sitt og barnet finner ikke sin mor. Dette er den andre farlige 
situasjonen der vanlige mennesker som ikke har lært så mye, snakker om at en mor kan 
komme bort fra barnet sitt. 

Videre kan det hende at det brer seg rykter om at banditter er på røvertokt slik at folk 
laster det de eier opp på kjerrer og drar sin vei. I panikken kan en mor komme bort fra barnet 
sitt og barnet finner ikke sin mor. Dette er den tredje farlige situasjonen der vanlige 
mennesker som ikke har lært så mye, snakker om at en mor kan komme bort fra barnet sitt. 

Men vanlige mennesker som ikke har lært så mye, snakker også om tre farlige 
situasjoner der en mor finner igjen barnet sitt etter at det har kommet bort, munker. Hvilke 
tre? Det kan oppstå en voldsom brann som ødelegger både landsbyer, småbyer og større byer. 
Når dette skjer, kan det hende at en mor finner igjen barnet sitt, og at et barn finner igjen sin 
mor. Dette er den første farlige situasjonen der vanlige mennesker som ikke har lært så mye, 
snakker om at en mor finner igjen barnet sitt, munker. 

Så kan det også hende at det blir et voldsomt regnvær som forårsaker stor flom. Den 
store flommen kan ødelegge både landsbyer, småbyer og større byer. Når dette skjer, kan det 
hende at en mor finner igjen barnet sitt, og at et barn finner igjen sin mor. Dette er den andre 
farlige situasjonen der vanlige mennesker som ikke har lært så mye, snakker om at en mor 
finner igjen barnet sitt, munker. 

Videre kan det hende at det brer seg rykter om at banditter er på røvertokt slik at folk 
laster det de eier opp på kjerrer og drar sin vei. Når dette skjer, kan det hende at en mor 


finner igjen barnet sitt, og at et barn finner igjen sin mor. Dette er den tredje farlige 


situasjonen der vanlige mennesker som ikke har lært så mye, snakker om at en mor finner 
igjen barnet sitt, munker. 

Frykt for at mor og barn skal skilles kan ha tre grunnlag, munker. Hvilke tre? Det er 
frykt for alderdom, frykt for sykdom og frykt for døden. En mor liker ikke å se sønnen bli 
gammel. *Jeg blir gammel, Jeg håper ikke min sønn skal bli gammel,” tenker hun. Sønnen 
liker ikke å se moren bli gammel. "Jeg blir gammel. Jeg håper ikke min mor skal bli 
gammel,” tenker han. 

En mor liker ikke å se sønnen bli syk. "Jeg blir syk, Jeg håper ikke min sønn skal bli 
syk,” tenker hun. Sønnen liker ikke å se moren bli syk. *Jeg blir syk. Jeg håper ikke min mor 
skal bli syk,* tenker han. 

En mor liker ikke at sønnen dør. 'Jeg kommer til å dø. Jeg håper ikke min sønn dør, 
tenker hun. Sønnen liker ikke at moren dør. 'Jeg kommer til å dø. Jeg håper ikke min mor 
dør,” tenker han. Dette er de tre grunnlagene for frykt for at mor og barn skal skilles, munker. 

Men det finnes en vei, det finnes en metode for å overvinne og fjerne den frykten som 
slike situasjoner fører til, munker. Hvilken metode er dette? Det er den edle åttedelte veien, 
det vil si det vil si rett syn, rett beslutning, rett tale, rett handling, rett levevei, rett 
bestrebelse, rett oppmerksomhet og rett konsentrasjon. Dette er veien, dette er metoden for å 


overvinne og fjerne den frykten som slike situasjoner fører til.” 


2.2.3 (3.64) Venåga 


Venågasutta 


64. En gang da Mesteren var på vandring i landet Kosala sammen med en stor flokk 
munker, kom han til en brahmanlandsby som het Venågapura. Så fikk de brahmanene som 
bodde der, høre at den ærverdige filosofen Gotama Sakyasønn, som har utgått fra 
Sakyaklanen, var kommet til Venågapura. Og disse lovord hørte de om Gotama: 

*Han er i sannhet en ærverdig Mester som har våknet fullt og helt ved egen hjelp. Han 
har fullkommen kunnskap og levemåte, han er lykkelig, han er en som kjenner verden, — en 
uforlignelig trener for folk som kan trenes, — guders og menneskers lærer, en våken Mester. 
Han forstår denne verden til fullkommenhet med alle dens engler, demoner, guder, 
brahmaner, filosofer, fyrster og andre mennesker. Han underviser i en lære som er vakker på 
begynnelsen, vakker på midten og vakker på slutten, som er hel og komplett både i form og 
innhold, og han forklarer hvordan man kan praktisere det opphøyde liv. Det er sannelig godt 
å se slike ærverdige!” 

Dermed gikk brahmanene og borgerne fra Venågapura bort til Mesteren. Noen av 
dem hilste ham ærbødig og satte seg ned, andre hilste høflig på ham før de satte seg, og noen 
hilste ham med løftede, sluttede hender og satte seg deretter ned. Andre presenterte seg før 
de satte seg, og atter andre satte seg uten å si noe. Da brahmanen Vacchagotta fra 
Venågapura hadde satt seg, sa han: 

*Det er vidunderlig, Gotama, det er herlig å se hvor rolig og avklaret du ser ut, hvor 
klar og ren huden din er! Det er som å se den klare og rene gule jujube-frukten om høsten. Så 
rolig og avklaret, så ren og klar er du, Gotama! Det er som å se den klare og rene palmetre- 
frukten som nettopp har løsnet fra stilken. Så rolig og avklaret, så ren og klar er du, Gotama! 
Det er som å se et smykke av pureste gull som er kyndig smidd og bearbeidet av en dyktig 
gullsmed og ligger og skinner og glitrer på et hvitt klede. Så rolig og avklaret, så ren og klar 
er du, Gotama! 

Så jeg er sikker på at du kan få høye og store senger så ofte du vil, — så som 
liggestoler med flettverk, sofaer med utskårne rovdyrføtter, langragget klede, ullpledd med 
innvevd mangefarget mønster eller med blomstermønster, hvite ullpledd, stoppede 


madrasser, stoff med løve— og tigermønster, stoff med pelsforing på en eller begge kanter, 


silkestoffer med og uten juvelbroderier, store golvtepper, elefantdekken, hestedekken, 
vogndekken, leie av svart antilopeskinn, førsteklasses sengetepper av bananantilopeskinn, 
himmelsenger og sofaer med røde puter ved hode— og fotende. Alt dette kan du få uten å 
anstrenge deg, Gotama.” 

*Disse tingene som du nevner, er noe som omvandrende filosofer svært sjelden får, 
brahman. Og om vi får dem, bruker vi dem ikke. Men det er tre andre høye og store senger 
jeg kan få så ofte jeg vil uten å anstrenge meg, brahman. Hvilke tre? Det er den høye og store 
himmelske sengen, den høye og store guddommelige sengen og den høye og store edle 
sengen. Disse tre høye og store sengene kan jeg få så ofte jeg vil uten å anstrenge meg, 
brahman.” 

*Hva menes med den høye og store himmelske sengen, Gotama, den som du kan få så 
ofte du vil uten å anstrenge deg?” 

*Når jeg oppholder meg i nærheten av en by eller en landsby, står jeg opp om 
morgenen, kler på meg, tar kappe og bolle og går inn til denne byen eller landsbyen for å 
motta matgaver. Etter at jeg har fått disse matgavene og spist dem, går jeg så bort til 
skogkanten. Der samler jeg sammen gras og løv og lager en sitteplass der jeg setter meg med 
beina i kors og rak rygg og retter oppmerksomheten mot det emnet jeg har valgt meg. 

Jeg isolerer meg både fra sansenytelser og fra usunne ideer og går inn i første 
meditasjonstilstand, — den som fødes av ensomhet og inneholder både innledende og 
fastholdende tanker, glede og velvære, — og forblir i den. Deretter bringer jeg de innledende 
og fastholdende tanker til ro, og går inn i andre meditasjonstilstand, — en indre fred og 
konsentrasjon av sinnet, som fødes av fordypelse og inneholder glede og velvære, men ikke 
de innledende eller fastholdende tanker, — og forblir i den. Deretter søker jeg ikke lenger 
glede, men hviler i likevekt. Med oppmerksomhet og klar forståelse føler jeg legemlig 
velvære, og går inn i tredje meditasjonstilstand, — den som de edle omtaler slik: "Lykkelig 
lever den som er oppmerksom og som har likevekt i sinnet!” — og forblir i den. Deretter 
forlater jeg velvære og lidelse. Jeg legger tidligere gleder og sorger bak meg og går inn i 
fjerde meditasjonstilstand, — den som kjennetegnes av den reneste oppmerksomhet og 
sinnslikevekt, uten verken behag eller ubehag, — og forblir i den. 

Hvis jeg går fram og tilbake mens jeg er i en slik tilstand, er min vandring himmelsk, 
brahman. Hvis jeg blir stående mens jeg er i en slik tilstand, står jeg på en himmelsk måte. 
Hvis jeg sitter mens jeg er i en slik tilstand, er sittestillingen min himmelsk. Og hvis jeg 


legger meg mens jeg 1 en slik tilstand, ligger jeg i en høy og stor himmelsk seng. Dette er den 


høye og store himmelske sengen som jeg kan få så ofte jeg vil uten å anstrenge meg, 
brahman.” 

*Det er vidunderlig, Gotama, det er fantastisk! Hvem andre enn Gotama kan vel få en 
slik høy og stor himmelsk seng så ofte han vil, uten å anstrenge seg? 

Men hva menes med den høye og store guddommelige sengen, Gotama, den som du 
kan få så ofte du vil uten å anstrenge deg?” 

*Når jeg oppholder meg i nærheten av en by eller en landsby, står jeg opp om 
morgenen, kler på meg, tar kappe og bolle og går inn til denne byen eller landsbyen for å 
motta matgaver. Etter at jeg har fått disse matgavene og spist dem, går jeg så bort til 
skogkanten. Der samler jeg sammen gras og løv og lager en sitteplass der jeg setter meg med 
beina i kors og rak rygg og retter oppmerksomheten mot det emnet jeg har valgt meg. 

Så fyller jeg først den ene himmelretningen med vennlige tanker, så den andre, tredje 
og fjerde himmelretningen, oppover, nedover og på tvers. Jeg tenker store, opphøyde og 
grenseløst vennlige tanker om hele verden, tanker som er fri fra hat og motvilje. På samme 
måte fyller jeg først den ene himmelretningen med medlidenhet ... medglede ... sinnslikevekt, 
så den andre, tredje og fjerde himmelretningen, oppover, nedover og på tvers. Jeg tenker 
store, opphøyde og grenseløse tanker fulle av medlidenhet, medglede og sinnslikevekt om 
hele verden, tanker som er fri fra hat og motvilje. 

Hvis jeg går fram og tilbake mens jeg er i en slik tilstand, er min vandring 
guddommelig, brahman. Hvis jeg blir stående mens jeg er i en slik tilstand, står jeg på en 
guddommelig måte. Hvis jeg sitter mens jeg er 1 en slik tilstand, er sittestillingen min 
guddommelig. Og hvis jeg legger meg mens jeg I en slik tilstand, ligger jeg i en høy og stor 
guddommelig seng. Dette er den høye og store guddommelige sengen som jeg kan få så ofte 
jeg vil uten å anstrenge meg, brahman.” 

*Det er vidunderlig, Gotama, det er fantastisk! Hvem andre enn Gotama kan vel få en 
slik høy og stor guddommelig seng så ofte han vil, uten å anstrenge seg? 

Men hva menes med den høye og store edle sengen, Gotama, den som du kan få så 
ofte du vil uten å anstrenge deg?” 

*Når jeg oppholder meg i nærheten av en by eller en landsby, står jeg opp om 
morgenen, kler på meg, tar kappe og bolle og går inn til denne byen eller landsbyen for å 
motta matgaver. Etter at jeg har fått disse matgavene og spist dem, går jeg så bort til 
skogkanten. Der samler jeg sammen gras og løv og lager en sitteplass der jeg setter meg med 


beina i kors og rak rygg og retter oppmerksomheten mot det emnet jeg har valgt meg. 


Da vet jeg at jeg har kvittet meg med alt begjær. Det er som når et palmetre blir 
skåret over ved rota. Da blir det tilintetgjort og ute av stand til å vokse opp igjen. Jeg vet at 
jeg har kvittet meg med alt sinne. Det er som når et palmetre blir skåret over ved rota. Da blir 
det tilintetgjort og ute av stand til å vokse opp igjen. Jeg vet at jeg har kvittet meg med 
uvitenheten. Det er som når et palmetre blir skåret over ved rota. Da blir det tilintetgjort og 
ute av stand til å vokse opp igjen. 

Hvis jeg går fram og tilbake mens jeg er i en slik tilstand, er min vandring edel, 
brahman. Hvis jeg blir stående mens jeg er i en slik tilstand, står jeg på en edel måte. Hvis 
jeg sitter mens jeg er i en slik tilstand, er sittestillingen min edel. Og hvis jeg legger meg 
mens jeg i en slik tilstand, ligger jeg 1 en høy og stor edel seng. Dette er den høye og store 
edle sengen som jeg kan få så ofte jeg vil uten å anstrenge meg, brahman.” 

*Det er vidunderlig, Gotama, det er fantastisk! Hvem andre enn Gotama kan vel få en 
slik høy og stor edel seng så ofte han vil, uten å anstrenge seg? 

Utmerket, Gotama, utmerket! Det er som å rette opp det som var blitt veltet, eller som 
å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. Vær så snill å regne meg som en legvenn, Gotama, som har tatt tilflukt 


fra i dag av og så lenge jeg lever.” 


2.2.4 (3.65) Samtalen med Sarabha 
Sarabhasutta 


65. Slik har jeg hørt det: 

En gang var Mesteren på Gribbetoppen i Råjagaha. På den tiden hadde den 
omvandrende filosofen Sarabha nylig forlatt læren og disiplinen. Han sa til folk i Råjagaha: 

*Jeg kjenner læren til dem som følger Buddha. Det er derfor jeg har forlatt denne 
læren og disiplinen, fordi jeg kjenner den.” 

Flere munker som hadde stått opp, kledd på seg, tatt kappe og bolle og gått inn til 
Råjagaha for å motta matgaver, hørte at den omvandrende filosofen Sarabha sa: 

*Jeg kjenner læren til dem som følger Buddha. Det er derfor jeg har forlatt denne 
læren og disiplinen, fordi jeg kjenner den.” 

Da disse munkene var ferdige med matrunden sin og hadde spist, gikk de til 
Mesteren, hilste høflig på ham og satte seg ned. Så fortalte de om Sarabha og hva han hadde 
sagt. "Det ville være bra,” sa de, "om Mesteren ville gå til de omvandrende filosofenes park 
ved Slangeelva, av medfølelse for Sarabha.” 

Mesteren samtykket i taushet. 

Da kvelden kom, reiste Mesteren seg fra sin ensomme meditasjon og gikk til 
Slangeelva. Der gikk han bort til Sarabha og satte seg på en sitteplass som sto klar for ham. 
Deretter sa han: 

"Er det sant, Sarabha, at du har sagt at du kjenner læren til dem som følger Buddha, 
og at det er derfor du har forlatt denne læren og disiplinen, fordi du kjenner den?” 

Sarabha svarte ikke med ett ord. 

Mesteren tok ordet igjen og sa: 

*S1i hvordan du forstår læren til dem som følger Buddha, Sarabha. Hvis det er noe 
som ikke er helt klart for deg, skal jeg oppklare det. Men hvis alt er helt klart for deg, vil jeg 
gjerne lytte og godkjenne det du sier.” 

Sarabha svarte ikke med ett ord. 


Mesteren gjentok: 


*S1i hvordan du forstår læren til dem som følger Buddha, Sarabha. Hvis det er noe 
som ikke er helt klart for deg, skal jeg oppklare det. Men hvis alt er helt klart for deg, vil jeg 
gjerne lytte og godkjenne det du sier.” 

For tredje gang ble Sarabha sittende uten å si noe. 

Da henvendte de andre omvandrende filosofene seg til Sarabha og sa: 

"Filosofen Gotama vil svare på det du har å spørre ham om, min venn Sarabha. Så si 
nå hvordan du forstår læren til dem som følger Buddha, Sarabha. Hvis det er noe som ikke er 
helt klart for deg, vil han oppklare det. Men hvis alt er helt klart for deg, vil han gjerne lytte 
og godkjenne det du sier.” 

Da de hadde sagt dette, ble Sarabha sittende taus og beskjemmet med bøyd nakke og 
blikket mot jorden. Han skammet seg og klarte ikke å si noe. 

Da Mesteren så dette, henvendte han seg til de andre omvandrende filosofene og sa: 

"Hvis noen sier til meg at jeg ikke har forstått disse tingene fullt ut, til tross for at jeg 
hevder å være fullkomment oppvåknet, vil jeg snakke med ham, spørre ham ut og undersøke 
hva han mener. Når jeg snakker med ham, spør ham ut og undersøker hva han mener, vil han 
reagere på en av disse tre måtene: Han vil unnvike spørsmålet og begynne å snakke om noe 
annet, han vil bli tydelig irritert og sint, eller han vil bli sittende taus og beskjemmet med 
bøyd nakke og blikket mot jorden. Da vil han skamme seg og ikke klare å si noe, akkurat slik 
den omvandrende filosofen Sarabha nå gjør. 

Hvis noen sier til meg at jeg ikke har kvittet meg med forurensningene til tross for at 
jeg hevder å ha gjort det, vil jeg snakke med ham, spørre ham ut og undersøke hva han 
mener. Når jeg snakker med ham, spør ham ut og undersøker hva han mener, vil han reagere 
på en av disse tre måtene: Han vil unnvike spørsmålet og begynne å snakke om noe annet, 
han vil bli tydelig irritert og sint, eller han vil bli sittende taus og beskjemmet med bøyd 
nakke og blikket mot jorden. Da vil han skamme seg og ikke klare å si noe, akkurat slik den 
omvandrende filosofen Sarabha nå gjør. 

Hvis noen sier til meg at den læren jeg underviser i for å gjøre fullstendig slutt på 
lidelsene, ikke fører den praktiserende til målet, vil jeg snakke med ham, spørre ham ut og 
undersøke hva han mener. Når jeg snakker med ham, spør ham ut og undersøker hva han 
mener, vil han reagere på en av disse tre måtene: Han vil unnvike spørsmålet og begynne å 
snakke om noe annet, han vil bli tydelig irritert og sint, eller han vil bli sittende taus og 
beskjemmet med bøyd nakke og blikket mot jorden. Da vil han skamme seg og ikke klare å 


si noe, akkurat slik den omvandrende filosofen Sarabha nå gjør.” 


Da Mesteren på denne måten hadde brølt sitt løvebrøl tre ganger i de omvandrende 
filosofenes park ved Slangeelva, for han bort gjennom lufta. 

Ikke lenge etter at Mesteren hadde forlatt stedet samlet de andre omvandrende 
filosofene seg rundt Sarabha og overøste ham med spott og kritikk: 

*Det er som om en gammel sjakal ute i storskogen skulle få lyst til å utstøte et 
løvebrøl, Sarabha — men så ble det bare et sjakalpip! Slik ble det også bare et sjakalpip da du 
prøvde å utstøte et løvebrøl, noe som bare filosofen Gotama klarer! 

Det er som om en kylling skulle få lyst til å gale som en hane, Sarabha — men så ble 
det bare et kyllingpip! Slik ble det også bare et kyllingpip da du prøvde å utstøte et løvebrøl, 
noe som bare filosofen Gotama klarer! 

Det er som om en oksekalv skulle få lyst til å utstøte et rungende brøl mens kvea er 
tom. Slik har du også prøvd å utstøte et rungende brøl, Sarabha — noe som bare filosofen 
Gotama klarer!” 


Slik overøste de andre omvandrende filosofene Sarabha med spott og kritikk. 


2.2.5 (3.66) Samtalen med kalamaene 


Kesaputtasutta 


66. En gang Mesteren var på vandring i landet Kosala sammen med en stor flokk munker, 
kom han til byen Kesaputta hos kalamafolket. Kalamene som bodde i Kesaputta fikk høre 
dette: 

*Den ærverdige filosofen Gotama Sakya-sønn som har utgått fra Sakya-klanen, har 
visst kommet til Kesaputta. Og Gotama har godt ry. Det sies om ham at han er en ærverdig 
og fullkomment selvvåknet Mester, at han har fullkommen visdom og atferd og at han er 
lykkelig. Han er en som kjenner verden, en uforlignelig trener for folk som kan trenes, guders 
og menneskers lærer, en våken Mester. Han forstår denne verden til fullkommenhet med alle 
dens engler, demoner, guder, brahmaner, filosofer, fyrster og andre mennesker, og alt som 
finnes for øvrig. Han underviser 1 en lære som er vakker på begynnelsen, vakker på midten 
og vakker på slutten, som er hel og komplett både i form og innhold, og han forklarer 
hvordan man kan praktisere en ren og edel livsførsel. Det er sannelig godt å se slike 
fullkomne!” 

Så gikk de kalamene som bodde i Kesaputta dit hen hvor Mesteren var. Da de kom 
dit, hilste de høflig på ham og satte seg ned. Deretter sa de til Mesteren: 

*Det hender, Mester, at noen filosofer og brahmaner kommer hit til Kesaputta. De 
forklarer og belyser bare sine egne læresetninger. Andres læresetninger kritiserer de. De 
rakker ned på dem, gjør narr av dem og plukker dem i småbiter. Så kommer det noen andre 
filosofer og brahmaner hit til Kesaputta. Disse forklarer og belyser også bare sine egne 
læresetninger. Andres læresetninger kritiserer de. Og de rakker ned på dem, gjør narr av dem 
og plukker dem i småbiter. 

Vi er fylt av tvil og usikkerhet angående disse, Mester. Hvem i all verden snakker 
sant av disse filosofene og brahmanene, og hvem snakker usant?” 

*Det er rett av dere å tvile, kalamer, det er rett av dere å være usikre, for tvilen 
kommer av at emnet er vanskelig. 

Men hør nå, kalamer! Ikke avvis noe bare fordi det er skikk og bruk, eller tradisjon, 
eller bare fordi folk sier det, og heller ikke ut fra hellige skrifter, antagelser eller dogmer; 
heller ikke ut fra logisk resonnement eller tvilsomme filosoferinger; heller ikke ut fra en 


annens tilsynelatende autoritet og heller ikke ut fra respekt for en eller annen læremester. 


Nei, kalamer, når dere selv vet at de og de tingene er usunne og dårlige, disse tingene 
må tenkende mennesker fordømme, fordi det fører til skade og smerte hvis en godtar disse 
tingene og lar dem modnes, — når dere selv vet dette, så avvis de tingene. 

Hva mener dere om dette, kalamer: Hvis en mann er grådig, forblindet og fylt av hat, 
blir det til nytte eller til skade for ham?” 

*Det blir til skade for ham, Mester.” 

*Nettopp, kalamer. Den som er fylt av grådighet, hat og forblindelse, som er 
overveldet av disse tingene og som ikke har mental motstandskraft mot dem, han dreper, 
stjeler, lyver og går til andres hustruer, og han påvirker andre til å gjøre det samme. Vil dette 
føre til langvarig skade og smerte for ham?” 

*Det vil det, Mester.” 

*Hva mener dere om dette, kalamer? Er disse tingene sunne eller usunne?” 

*Usunne, Mester.” 

*Gode eller dårlige?” 

"Dårlige, Mester.” 

*Må tenkende mennesker fordømme eller rose dem?” 

*Fordømme dem, Mester.” 

"Hvis en godtar disse tingene og lar dem modnes, fører det til skade og smerte, eller 
ikke? Eller hvordan ser dere på dette, kalamer?” 

*For oss ser det ut til at det fører til skade og smerte hvis en godtar disse tingene og 
lar dem modnes.” 

Men hør nå, kalamer! Ikke godta noe bare fordi det er skikk og bruk, eller tradisjon, 
eller bare fordi folk sier det, og heller ikke ut fra hellige skrifter, antagelser eller dogmer; 
heller ikke ut fra overfladisk resonnement eller tvilsomme filosoferinger; heller ikke ut fra en 
annens tilsynelatende autoritet og heller ikke ut fra respekt for en eller annen læremester. 

Nei, kalamer, når dere selv vet at de og de tingene er sunne og gode, disse tingene må 
tenkende mennesker rose, fordi det fører til nytte og glede hvis en godtar disse tingene og lar 
dem modnes — når dere selv vet dette, så godta de tingene og ta vare på dem. 

Hva mener dere om dette, kalamer: Hvis en mann er uten grådighet, hat eller 
forblindelse, blir det til nytte eller til skade for ham?” 

*Det blir til nytte for ham, Mester.” 

*Nettopp, kalamer. Den som er uten grådighet, hat og forblindelse, som ikke er 


overveldet av disse tingene og som har mental motstandskraft mot dem, han lar være å drepe, 


han lar være å stjele, han lar være å lyve og han lar være å gå til andres hustruer, og han 
påvirker andre til å gjøre det samme. Vil dette føre til langvarig nytte og glede for ham?” 

*Det vil det, Mester.” 

*Hva mener dere om dette, kalamer? Er disse tingene sunne eller usunne?” 

*Sunne, Mester.” 

*Gode eller dårlige?” 

*Gode, Mester.” 

*Må tenkende mennesker fordømme eller rose dem?” 

*Rose dem, Mester.” 

"Hvis en godtar disse tingene og lar dem modnes, fører det til nytte og glede, eller 
ikke? Eller hvordan ser dere på dette, kalamer?” 

*For oss ser det ut til at det fører til nytte og glede hvis en godtar disse tingene og lar 
dem modnes.” 

*Det var derfor jeg sa dette til dere, kalamer: Ikke godta noe bare fordi det er skikk og 
bruk, eller tradisjon, eller bare fordi folk sier det, og heller ikke ut fra hellige skrifter, 
antagelser eller dogmer; heller ikke ut fra overfladisk resonnement eller tvilsomme 
filosoferinger; heller ikke ut fra en annens tilsynelatende autoritet og heller ikke ut fra 
respekt for en eller annen læremester. 

Nei, kalamer, når dere selv vet at de og de tingene er sunne og gode, disse tingene må 
tenkende mennesker rose, fordi det fører til nytte og glede hvis en godtar disse tingene og lar 
dem modnes — når dere selv vet dette, så godta de tingene og ta vare på dem. 

Den edles elev, kalamer, som på denne måten er blitt fri fra grådighet, fri fra motvilje 
og som er uten forblindelse, som har oppmerksomhet og klar forståelse, — han fyller først den 
ene himmelretningen med vennlige tanker, likeledes den andre, tredje og fjerde 
himmelretningen, oppover, nedover og på tvers. Med tanke på alle levende vesener overalt 
fyller han hele verden med stor, opphøyd og grenseløs vennlighet, som er fri fra hat og 
motvilje. 

På samme måten fyller han hele verden med medlidenhet og med glede på andres 
vegne, — og han fyller først den ene himmelretningen med sinnslikevekt, likeledes den andre, 
tredje og fjerde himmelretningen, oppover, nedover og på tvers. Med tanke på alle levende 
vesener overalt fyller han hele verden med stor, opphøyd og grenseløs sinnslikevekt, som er 


fri fra hat og motvilje. 


Den edles elev, kalamer, som har et slikt sinn uten hat, et slikt sinn uten motvilje, et 
slikt sinn uten vrangforestillinger, et slikt foredlet sinn — han finner de fire oppløftende 
tanker her og nå: 

Sett at det finnes en annen verden, og at gode og onde gjerninger bærer frukt og får 
sine følger. Da kan det hende at jeg blir salig i himmelens rike etter døden, når kroppen ikke 
er mer. Dette er den første oppløftende tanke som han finner. 

Men hvis det ikke finnes noen annen verden, og gode og onde gjerninger ikke bærer 
frukt og ikke får noen følger? Da lever jeg likevel fredelig og lykkelig i denne verden, uten 
hat og motvilje. Dette er den andre oppløftende tanke som han finner. 

Sett nå at ondskapen faller tilbake på den som gjør ondt? Men jeg har ikke onde 
tanker overfor noen, så hvordan kan da noe vondt komme til meg? Dette er den tredje 
oppløftende tanke som han finner. 

Men selv om det ikke er slik at ondskapen faller tilbake på den som gjør ondt, så ser 
jeg at jeg likevel blir foredlet enten det nå er slik eller slik. Dette er den fjerde oppløftende 
tanke som han finner. 

Den edles elev, kalamer, som har et slikt sinn uten hat, et slikt sinn uten motvilje, et 
slikt sinn uten vrangforestillinger, et slikt foredlet sinn — han finner disse fire oppløftende 
tankene her og nå.” 

«Slik er det, Mester! Slik er det, du lykkelige! Fortreffelig, Mester, fortreffelig! Det er 
som om det som var veltet skulle bli rettet opp, Mester, eller det skjulte skulle bli åpenbart! 
Det er som å vise veien til en som var gått vill, eller som å bære et lys inn i mørket, slik at 
den som har øyne kan se det som er der. Nettopp slik har du forklart læren på mange måter, 
Mester! Nå tar vi tilflukt til deg, Mester, til sannheten og til fellesskapet. Vær så vennlig å 


p> 


regne oss som legvenner, Mester, som tar tilflukt til deg fra i dag av og så lenge vi lever 


2.2.6 (3.67) Samtalen med Sålha 
Sålhasutta 


67. Slik har jeg hørt det: 

En gang da munken Nandaka var i Migåras mors paviljong i Østparken i Såvatthi, 
kom Sålha, Migåras sønnesønn, og Såna, Sekuniyas sønnesønn, bort til ham. De hilste høfig 
på ham og satte seg ned. Så sa Nandaka: 

*Hør her, Sålha! Ikke avvis noe bare fordi det er skikk og bruk, eller tradisjon, eller 
bare fordi folk sier det, og heller ikke ut fra hellige skrifter, antagelser eller dogmer; heller 
ikke ut fra logisk resonnement eller tvilsomme filosoferinger; heller ikke ut fra en annens 
tilsynelatende autoritet og heller ikke ut fra respekt for en eller annen læremester. 

Nei, Sålha, når du selv vet at de og de tingene er usunne og dårlige, disse tingene må 
tenkende mennesker fordømme, fordi det fører til skade og smerte hvis en godtar disse 
tingene og lar dem modnes, — når dere selv vet dette, så avvis de tingene. 

Hva mener du om dette, Salha: Finnes det grådighet?” 

*Ja, Mester. Det gjør det.” 

*Jeg kaller det begjær, Salha. Den grådige, en som er grepet av begjær, begår drap og 
tyverier, han går til andres hustruer, lyver og forleder andre inn på samme bane. Dette blir til 
skade for ham i lang tid,” 

*Ja, Mester. Slik er det.” 

*Hva mener du om dette, Salha: Finnes det hat?” 

*Ja, Mester. Det gjør det.” 

*Jeg kaller det ondskap, Sålha. Den ondsinnede, en som bare ønsker å skade, begår 
drap og tyverier, han går til andres hustruer, lyver og forleder andre inn på samme bane. 
Dette blir til skade for ham i lang tid,” 

*Ja, Mester. Slik er det.” 

*Hva mener du om dette, Salha: Finnes det dumhet?” 

*Ja, Mester. Det gjør det.” 

*Jeg kaller det uvitenhet, Sålha. Den tåpelige, en som er preget av uvitenhet, begår 
drap og tyverier, han går til andres hustruer, lyver og forleder andre inn på samme bane. 


Dette blir til skade for ham i lang tid,” 


*Ja, Mester. Slik er det.” 

*Hva mener du om dette, Sålha: er disse egenskapene er sunne eller usunne?” 

*Usunne, Mester.” 

"Er de klanderverdige eller ikke klanderverdige?” 

*Klanderverdige, Mester.” 

*Blir de kritiserte eller rost av forstandige folk?” 

*De blir kritisert av forstandige folk, Mester.” 

"Fører de til skade og smerte hvis man godtar disse tingene og lar dem modnes? Hva 
mener du om dette?” 

*Disse tingene fører til skade og smerte hvis man godtar dem og lar dem modnes, 
Mester. Dette er min mening om denne saken.” 

*Det var derfor jeg sa dette: Hør her, Sålha! Ikke avvis noe bare fordi det er skikk og 
bruk, eller tradisjon, eller bare fordi folk sier det, og heller ikke ut fra hellige skrifter, 
antagelser eller dogmer; heller ikke ut fra logisk resonnement eller tvilsomme filosoferinger; 
heller ikke ut fra en annens tilsynelatende autoritet og heller ikke ut fra respekt for en eller 
annen læremester. 

Nei, Sålha, når du selv vet at de og de tingene er usunne og dårlige, disse tingene må 
tenkende mennesker fordømme, fordi det fører til skade og smerte hvis en godtar disse 
tingene og lar dem modnes, — når dere selv vet dette, så avvis de tingene. 

Så hør her! Ikke avvis noe bare fordi det er skikk og bruk, eller tradisjon, eller bare 
fordi folk sier det, og heller ikke ut fra hellige skrifter, antagelser eller dogmer; heller ikke ut 
fra logisk resonnement eller tvilsomme filosoferinger; heller ikke ut fra en annens 
tilsynelatende autoritet og heller ikke ut fra respekt for en eller annen læremester. 

Nei Sålha! Når dere selv vet at de og de tingene er sunne og gode, disse tingene må 
tenkende mennesker rose, fordi det fører til nytte og glede hvis en godtar disse tingene og lar 
dem modnes — når dere selv vet dette, så godta de tingene og ta vare på dem. 

Hva mener du om dette, Salha: Finnes det ikke-grådighet?” 

*Ja, Mester. Det gjør det.” 

*Jeg kaller det ikke-begjær, Salha. Den som ikke er grepet av grådighet og begjær, 
begår verken drap og tyverier, han går ikke til andres hustruer, han verken lyver eller forleder 
andre inn på en slik bane. Dette blir til glede og nytte for ham i lang tid,” 

*Ja, Mester. Slik er det.” 


*Hva mener du om dette, Salha: Finnes det ikke-hat?” 

*Ja, Mester. Det gjør det.” 

*Jeg kaller det ikke-ondskap, Sålha. Den som verken er ondsinnet eller ønsker å 
skade, begår verken drap og tyverier, han går ikke til andres hustruer, han verken lyver eller 
forleder andre inn på en slik bane. Dette blir til glede og nytte for ham i lang tid,” 

*Ja, Mester. Slik er det.” 

*Hva mener du om dette, Salha: Finnes det ikke-dumhet?” 

*Ja, Mester. Det gjør det.” 

*Jeg kaller det visdom, Sålha. Den vise som ikke er dum, begår verken drap og 
tyverier, han går ikke til andres hustruer, han verken lyver eller forleder andre inn på en slik 
bane. Dette blir til glede og nytte for ham i lang tid,” 

*Ja, Mester. Slik er det.” 

*Hva mener du om dette, Sålha: er disse egenskapene er sunne eller usunne?” 

*Sunne, Mester.” 

"Er de klanderverdige eller ikke klanderverdige?” 

*De er ikke klanderverdige, Mester.” 

*Blir de kritiserte eller rost av forstandige folk?” 

*De blir rost av forstandige folk, Mester.” 

"Fører de til glede og nytte hvis man godtar disse tingene og lar dem modnes? Hva 
mener du om dette?” 

*Disse tingene fører til glede og nytte hvis man godtar dem og lar dem modnes, 
Mester. Dette er min mening om denne saken.” 

*Det var derfor jeg sa dette, Sålha: Hør her! Ikke avvis noe bare fordi det er skikk og 
bruk, eller tradisjon, eller bare fordi folk sier det, og heller ikke ut fra hellige skrifter, 
antagelser eller dogmer; heller ikke ut fra logisk resonnement eller tvilsomme filosoferinger; 
heller ikke ut fra en annens tilsynelatende autoritet og heller ikke ut fra respekt for en eller 
annen læremester. 

Nei Sålha! Når dere selv vet at de og de tingene er sunne og gode, disse tingene må 
tenkende mennesker rose, fordi det fører til nytte og glede hvis en godtar disse tingene og lar 
dem modnes — når dere selv vet dette, så godta de tingene og ta vare på dem. 

Den edles elev som på denne måten er blitt fri fra grådighet, fri fra motvilje og som er 


uten forblindelse, som har oppmerksomhet og klar forståelse, — han fyller først den ene 


himmelretningen med vennlige tanker, likeledes den andre, tredje og fjerde 
himmelretningen, oppover, nedover og på tvers. Med tanke på alle levende vesener overalt 
fyller han hele verden med stor, opphøyd og grenseløs vennlighet, som er fri fra hat og 
motvilje. 

På samme måten fyller han hele verden med medlidenhet og med glede på andres 
vegne, — og han fyller først den ene himmelretningen med sinnslikevekt, likeledes den andre, 
tredje og fjerde himmelretningen, oppover, nedover og på tvers. Med tanke på alle levende 
vesener overalt fyller han hele verden med stor, opphøyd og grenseløs sinnslikevekt, som er 
fri fra hat og motvilje. 

Da vet han: Dette finnes. Det finnes noe som er dårlig og det finnes noe som er godt. 
Og det finnes en utvei fra denne sinnstilstanden.” 

Når han vet og ser dette, blir sinnet hans befridd fra forurensninger i sinnet knyttet til 
sanselige nytelser, fra forurensninger i sinnet knyttet til forventningsmønstre og fra 
forurensninger i sinnet knyttet til uvitenhet. 

Han er fri, og vet at han er fri. Og han vet at det ikke oppstår noe nytt, at 
treningsveien er vandret til ende, — gjort er det som skulle gjøres og det er ikke noe mer som 
gjenstår. 

Da vet han: "Tidligere fantes det grådighet i meg, men det var usunt. Nå finnes det 
ikke lenger, og dette er sunt. Tidligere fantes det sinne i meg, men det var usunt. Nå finnes 
det ikke lenger, og dette er sunt. Tidligere fantes det vrangforestillinger i meg, men det var 
usunt. Nå finnes det ikke lenger, og dette er sunt.” 

Her og nå blir han fri for lengsler og rolig til sinns. Feberen stilner, han føler seg 


lykkelig og lever på Brahmas nivå.” 


2.2.7 (3.68) Om samtale 
Kathåvatthusutta 


68. *Det finnes tre samtaleemner, munker. Hvilke tre? Man kan snakke om fortiden og si 
at slik var det den gangen. Man kan snakke om framtiden og si at slik kommer det til å bli. 
Eller man kan snakke om nåtiden og si at slik er det nå til dags. 

Man bør vite om en person er kompetent til å delta i en samtale, eller om han er 
inkompetent. Hvis han ikke gir et klart svar på et spørsmål som krever et klart svar, hvis han 
ikke gir noen analyse på et spørsmål som krever en analyse, hvis han ikke svarer med et 
motspørsmål på et spørsmål som krever et motspørsmål, hvis han ikke legger bort et 
spørsmål som bør legges bort, da er han ikke kompetent til å delta i en samtale. 

Men hvis han gir et klart svar på et spørsmål som krever et klart svar, hvis han gir en 
analyse på et spørsmål som krever en analyse, hvis han svarer med et motspørsmål på et 
spørsmål som krever et motspørsmål, hvis han legger bort et spørsmål som bør legges bort, 
da er han kompetent til å delta i en samtale. 

Man bør vite om en person er kompetent til å delta i en samtale, eller om han er 
inkompetent. Hvis han blir spurt om noe og ikke står ved det som er fastslått eller avvist, ikke 
står ved et forslag, ikke står ved anerkjente argumenter og ikke følger anerkjent prosedyre, er 
han ikke kompetent til å delta i en samtale. 

Men hvis han blir spurt om noe og står ved det som er fastslått eller avvist, står ved et 
forslag, står ved anerkjente argumenter og følger anerkjent prosedyre, er han kompetent til å 
delta i en samtale. 

Man bør vite om en person er kompetent til å delta i en samtale, eller om han er 
inkompetent. Hvis han blir spurt om noe og begynner å snakke om noe annet eller bare 
snakke det bort, hvis han blir sint, ergerlig og gretten, er han ikke kompetent til å delta i en 
samtale. 

Men hvis han blir spurt om noe og ikke begynner å snakke om noe annet eller bare 
snakke det bort, hvis han verken blir sint, ergerlig eller gretten, er han kompetent til å delta i 
en samtale. 

Man bør vite om en person er kompetent til å delta i en samtale, eller om han er 


inkompetent. Hvis han blir spurt om noe og skjeller ut den som stilte spørsmålet, bruker 


herskerteknikker mot ham, latterliggjør ham og gjør et stort poeng av at han er usikker, er 
han ikke kompetent til å delta i en samtale. 

Men hvis han blir spurt om noe og verken skjeller ut den som stilte spørsmålet, 
bruker herskerteknikker mot ham, latterliggjør ham eller gjør et stort poeng av at han er 
usikker, er han kompetent til å delta i en samtale. 

Man bør vite om en person som deltar i en samtale, er trygg på seg selv, eller om han 
ikke er det. Hvis han ikke vil lytte, er han ikke trygg på seg selv. Hvis han vil lytte, er han 
trygg på seg selv. Når han er trygg på seg selv, har han full forståelse av en sak. Han har dyp 
innsikt i en sak, han avviser en sak, han realiserer en sak. Når han gjør dette, oppnår han full 
frigjøring. 

Dette er meningen med samtale, munker, dette er meningen med diskusjon, dette er 
meningen med å være trygg på seg selv, dette er fordelen ved å kunne lytte — det vil si å 


frigjøre sinnet uten involveringer. 


De som møter motstand, snakker hissig og arrogant. 
De bruker ufine knep og leter etter feil hos motparten — 
et feilaktig ord, litt stamming, litt nøling — 

de fryder seg over å finne slikt hos andre 


og sier at de edle uttrykker seg ikke slik. 


Hvis den vise ønsker å si noe, 
vet han den rette tiden for det. 
Og han vet hvordan de edle 


pleier å utlegge læren. 


Han vet hvordan den vise taler 
uten arroganse eller sinne. 
Han taler med ydmykt sinn, 
uten spott eller aggresjon, 


uten misunnelse, med full forståelse. 


Han gleder seg over gode ord 


og henger seg ikke opp i småfeil. 


Han øver ikke kritikk og hogger ikke tak i tabber. 
Han verken kjefter eller underkuer, 


og snakker ikke uten å tenke seg om. 


En god manns ord skal alltid 

gi glede og veiledning. 

Slik taler de edle, slik er de edles tale. 
Den vise som vet dette, 


vil alltid tale med ydmykhet.” 


2.2.8 (3.69) Samtale med filosofer fra andre skoler 
Afifiatitthiyasutta 


69. "Sett at filosofer fra andre skoler spør dere på denne måten, munker: 

*Det finnes tre egenskaper, min venn. Hvilke tre? Det er begjær, hat og uvitenhet. 
Dette er tre egenskaper. Hva er det som karakteriserer dem? Hva er det som kjennetegner 
dem? Hva er forskjellen på dem?” 

Hva vil dere svare disse filosofene fra andre skoler hvis de spør om dette?” 

*Vi sitter ved dine føtter, Mester. Du er vår veileder og vår tilflukt. Det ville være bra 
om du ville forklare dette. Det vi hører fra deg, vil vi huske.” 

"Hør godt etter, da, og følg godt med, så skal jeg forklare det for dere.” 

*Ja vel, Mester,” svarte munkene. 

Mesteren sa: 

"Sett at filosofer fra andre skoler spør dere på denne måten, munker: 

*Det finnes tre egenskaper, min venn. Hvilke tre? Det er begjær, hat og uvitenhet. 
Dette er tre egenskaper. Hva er det som karakteriserer dem? Hva er det som kjennetegner 
dem? Hva er forskjellen på dem?” 

Da bør dere svare dem slik: 

'Begjær er en mindre forseelse, mine venner, men det tar tid å kvitte seg med det. Hat 
er en stor forseelse, men det kan gå raskt å kvitte seg med det. Uvitenhet er en stor forseelse, 
og det tar tid å kvitte seg med den. 

Hva er så grunnen, hva er årsaken til at begjær som ikke har oppstått, oppstår? Og hva 
er grunnen til at det vokser og blir stort når det først har oppstått? 

Det er det som kalles *'vakkert”. Hvis man betrakter det som er vakkert, på en 
usystematisk måte, vil begjær som ikke har oppstått, oppstå, og det vil vokse og bli stort. 
Dette er grunnen, dette er årsaken til at begjær som ikke har oppstått, oppstår, og da vil det 
vokse og bli stort. 

Hva er så grunnen, hva er årsaken til at hat som ikke har oppstått, oppstår? Og hva er 


grunnen til at det vokser og blir stort når det først har oppstått? 


Det er det som kalles *'motvilje”. Hvis man betrakter motviljen på en usystematisk 
måte, vil hat som ikke har oppstått, oppstå, og det vil vokse og bli stort. Dette er grunnen, 
dette er årsaken til at hat som ikke har oppstått, oppstår, og da vil det vokse og bli stort. 

Hva er så grunnen, hva er årsaken til at uvitenhet som ikke har oppstått, oppstår? Og 
hva er grunnen til at det vokser og blir stort når det først har oppstått? 

Det er det som kalles "usystematisk tenkning”. Hvis man tenker usystematisk, vil 
uvitenhet som ikke har oppstått, oppstå, og den vil vokse og bli stor. Dette er grunnen, dette 
er årsaken til at uvitenhet som ikke har oppstått, vil oppstå, og den vil vokse og bli stor. 

Hva er så grunnen, hva er årsaken til at begjær som ikke har oppstått, heller ikke 
oppstår, og at begjær som har oppstått, blir borte? 

Det er det som kalles *stygt”. Hvis man systematisk betrakter det som er stygt, vil 
begjær som ikke har oppstått, heller ikke oppstå, og begjær som har oppstått, blir borte. Dette 
er grunnen, dette er årsaken til at begjær som ikke har oppstått, heller ikke oppstår, og at 
begjær som har oppstått, blir borte. 

Hva er så grunnen, hva er årsaken til at hat som ikke har oppstått, heller ikke oppstår, 
og at hat som har oppstått, blir borte? 

Det er det som kalles "frigjøring gjennom vennlighet”. Hvis man systematisk betrakter 
frigjøring gjennom vennlighet, vil hat som ikke har oppstått, heller ikke oppstå, og hat som 
har oppstått, blir borte. Dette er grunnen, dette er årsaken til at hat som ikke har oppstått, 
heller ikke oppstår, og at hatsom har oppstått, blir borte. 

Hva er så grunnen, hva er årsaken til at uvitenhet som ikke har oppstått, heller ikke 
oppstår, og at uvitenhet som har oppstått, blir borte? 

Det er det som kalles "systematisk tenkning”. Hvis man tenker systematisk, vil 
uvitenhet som ikke har oppstått, heller ikke vil oppstå, og uvitenhet som har oppstått, vil bli 
borte. Dette er grunnen, dette er årsaken til at uvitenhet som ikke har oppstått, heller ikke vil 


oppstå, og uvitenhet som har oppstått, vil bli borte.” 


2.2.9 (3.70) Usunne røtter 


Akusalamtlasutta 


70. *Det finnes tre usunne røtter, munker. Hvilke tre? Det er begjær, hat og uvitenhet. 

Begjær er en usunn rot, munker. Det som den grådige utfører med kropp, tale eller 
tanke, det er usunt. 

Når en grådig person blir overveldet av grådighet slik at han mister kontrollen over 
seg selv, påfører han andre smerter gjennom løgner. Han utsetter dem for straff, fangenskap, 
tap, skjellsord, forvisning eller maktmisbruk, og det er også usunne handlinger. Slik oppstår 
en rekke skadelige og usunne handlinger som følge av grådighet, betinget av grådighet. 

Hat er en usunn rot, munker. Det som den hatefulle utfører med kropp, tale eller 
tanke, det er usunt. 

Når en hatefull person blir overveldet av hat slik at han mister kontrollen over seg 
selv, påfører han andre smerter gjennom løgner. Han utsetter dem for straff, fangenskap, tap, 
skjellsord, forvisning eller maktmisbruk, og det er også usunne handlinger. Slik oppstår en 
rekke skadelige og usunne handlinger som følge av hat, betinget av hat. 

Uvitenhet er en usunn rot, munker. Det som den uvitende utfører med kropp, tale 
eller tanke, det er usunt. 

Når en uvitende person blir overveldet av uvitenhet slik at han mister kontrollen over 
seg selv, påfører han andre smerter gjennom løgner. Han utsetter dem for straff, fangenskap, 
tap, skjellsord, forvisning eller maktmisbruk, og det er også usunne handlinger. Slik oppstår 
en rekke skadelige og usunne handlinger som følge av uvitenhet, betinget av uvitenhet. 

På denne måten kan en person sies å være en som snakker i utide, en som sier noe 
som ikke er sant, en som sier noe som er irrelevant, en som sier slikt som verken stemmer 
overens med læren eller disiplinen. 

Og hvorfor blir han omtalt som en som snakker i utide, en som sier noe som ikke er 
sant, en som sier noe som er irrelevant, en som sier slikt som verken stemmer overens med 
læren eller disiplinen? Det er fordi han påfører andre smerter gjennom løgner. Han utsetter 
dem for straff, fangenskap, tap, skjellsord, forvisning eller maktmisbruk. Når han blir 
konfrontert med en sannhet, nekter han for den og forstår den ikke. Når han blir konfrontert 
med en usannhet, gjør han ikke noe for å avklare saken og forklare at dette er feil, dette er 


ikke sant. Derfor blir han omtalt som en som snakker 1 utide, en som sier noe som ikke er 


sant, en som sier noe som er irrelevant, en som sier slikt som verken stemmer overens med 
læren eller disiplinen. 

En slik person som er dominert av usunne og skadelige sinnstilstander som springer 
ut av grådighet, lever et ulykkelig liv her og nå, med ergrelser, klager og brennende lengsler. 
Etter at han er død, når kroppen går i oppløsning, kan han forvente å havne i vonde tilstander. 

En slik person som er dominert av usunne og skadelige sinnstilstander som springer 
ut av hat, lever et ulykkelig liv her og nå, med ergrelser, klager og brennende lengsler. Etter 
at han er død, når kroppen går i oppløsning, kan han forvente å havne i vonde tilstander. 

En slik person som er dominert av usunne og skadelige sinnstilstander som springer 
ut av uvitenhet, lever et ulykkelig liv her og nå, med ergrelser, klager og brennende lengsler. 
Etter at han er død, når kroppen går i oppløsning, kan han forvente å havne i vonde tilstander. 

Det er som om et sal-tre, en akasie eller en osp skulle bli angrepet og overgrodd av 
parasittiske slyngplanter, munker. Da går det ille med det. Det kommer til å visne og dø. Slik 
går det også med en person som er dominert av usunne og skadelige sinnstilstander som 
springer ut av grådighet, hat eller uvitenhet, lever et ulykkelig liv her og nå, med ergrelser, 
klager og brennende lengsler. Etter at han er død, når kroppen går i oppløsning, kan han 
forvente å havne i vonde tilstander. Dette er de tre usunne røttene, munker. 

Det finnes tre sunne røtter, munker. Hvilke tre? Det er giverglede, vennlighet og 
visdom. 

Giverglede er en sunn rot. Det som en gavmild person utfører med kropp, tale eller 
tanke, det er sunt. Når en gavmild person ikke blir overveldet av grådighet slik at han mister 
kontrollen over seg selv, påfører han ikke andre smerter gjennom løgner. Han utsetter dem 
ikke for straff, fangenskap, tap, skjellsord, forvisning eller maktmisbruk. Hans handlinger er 
sunne. Slik oppstår en rekke gode og sunne handlinger som følge av giverglede, betinget av 
giverglede. 

Vennlighet er en sunn rot. Det som en vennlig person utfører med kropp, tale eller 
tanke, det er sunt. Når en vennlig person ikke blir overveldet av grådighet slik at han mister 
kontrollen over seg selv, påfører han ikke andre smerter gjennom løgner. Han utsetter dem 
ikke for straff, fangenskap, tap, skjellsord, forvisning eller maktmisbruk. Hans handlinger er 
sunne. Slik oppstår en rekke gode og sunne handlinger som følge av vennlighet, betinget av 
vennlighet. 

Visdom er en sunn rot. Det som en vis person utfører med kropp, tale eller tanke, det 


er sunt. Når en vis person ikke blir overveldet av grådighet slik at han mister kontrollen over 


seg selv, påfører han ikke andre smerter gjennom løgner. Han utsetter dem ikke for straff, 
fangenskap, tap, skjellsord, forvisning eller maktmisbruk. Hans handlinger er sunne. Slik 
oppstår en rekke gode og sunne handlinger som følge av visdom, betinget av visdom. Derfor 
blir han omtalt som en som snakker til rett tid, en som snakker sant, en som sier noe som er 
relevant, en som sier slikt som stemmer overens med både læren og disiplinen. 

Hvorfor sier man at en slik person er en som snakker til rett tid, en som snakker sant, 
en som sier noe som er relevant, en som sier slikt som stemmer overens med både læren og 
disiplinen, munker? Det fordi han ikke påfører andre smerter gjennom løgner. Han utsetter 
dem ikke for straff, fangenskap, tap, skjellsord, forvisning eller maktmisbruk. Når han blir 
konfrontert med en sannhet, forstår han den og nekter ikke for den. Når han blir konfrontert 
med en usannhet, avklarer han saken og forklare at dette er feil, dette er ikke sant. Derfor sier 
man at han er en person som snakker til rett tid, en som snakker sant, en som sier noe som er 
relevant, en som sier slikt som stemmer overens med både læren og disiplinen. 

En slik person har kvittet seg med tendenser til begjær, hat og uvitenhet, skåret dem 
over ved røttene så de er blitt som en palmetrestubbe som ikke kan vokse opp igjen. Han 
lever lykkelig her og nå, uten sorger eller plager. Han oppnår parinibbana her og nå. 

Det er som om et sal-tre, en akasie eller en osp skulle bli angrepet og overgrodd av 
parasittiske slyngplanter, munker. Så kommer det en mann med hakke og korg. Han skjærer 
over slyngplantene ved rota, graver opp rota og bærer den bort så ikke noe av den blir igjen. 
Så bærer han bitene bort, hakker dem i småbiter og tørker dem i vinden og sola. Til slutt 
brenner han dem til aske som han strør ut i vinden eller i en rennende elv. Da blir disse 
slyngplantene skåret over ved røttene så de blir som en palmetrestubbe som ikke kan vokse 
opp igjen. Han lever lykkelig her og nå, uten sorger eller plager. Han oppnår parinibbana her 
og nå. 

På samme måte blir disse tendensene til begjær, hat og uvitenhet, skåret dem over ved 
røttene så de er blitt som en palmetrestubbe som ikke kan vokse opp igjen. Han lever 
lykkelig her og nå, uten sorger eller plager. Han oppnår parinibbana her og nå. Dette er de tre 


sunne røttene, munker.” 


2.2.10 (3.71) Helligdager 
Uposathasutta 


va Slik har jeg hørt det: 

En gang da Mesteren var i Såvatthi, var han i Migåras mors paviljong i Østparken. 
På en helligdag gikk Migåras mor, Visåkha, bort til Mesteren, hilste høflig på ham og satte 
seg ned. Da hun hadde satt seg, sa Mesteren til henne: 

*Hvorfor kommer du nå midt på dagen, Visakha?” 

*Det er fordi jeg overholder helligdagen, Mester.” 

*Det finnes tre slags helligdager, Visåkhå. Hvilke tre? Det er gjeternes helligdag, de 
nakne asketenes helligdag og de edles helligdag. 

Og hvordan er gjeternes helligdag, Visåkhå? Sett at en gjeter fører kveget tilbake til 
eierne om kvelden. Da tenker han: *T dag har kveget gresset der og der, og det har drukket 
vann der og der. I morgen skal kveget gresse der og der og drikke vann der og der.” 

Noen legfolk tenker på samme måte: *T dag skal jeg spise de og de rettene her. I 
morgen skal jeg spise de og de rettene der.” Slik tilbringer de dagen med grådige tanker. Slik 
er gjeternes helligdag, Visåkhå. Når gjeternes helligdag blir tilbrakt på denne måten, gir den 
verken store frukter eller store resultater. Den er ikke særlig strålende og sprer heller ikke 
mye lys. 

Hvordan er så de nakne asketenes helligdag, Visakhå? De nakne asketene er en slags 
filosofer, så de sier til legtilhengerne sine: "Hør her, min venn. Ikke bruk vold mot levende 
vesener som lever over hundre mil mot øst, vest, nord eller sør.” På den måten viser de 
medfølelse og medynk med noen levende vesener. Mot andre levende vesener viser de ikke 
medfølelse og medynk. 

På helligdagen sier de til legtilhengerne sine: "Kom her og legg fra deg alle klærne, så 
kan du si at du ikke har noe, ikke eier noe, at det ikke er noe som er ditt og at du ikke henger 
fast i noe som helst.” Men foreldrene hans vil kjenne ham og si at dette er sønnen vår. Og han 
vil kjenne dem og si at dette er foreldrene mine. Barna hans og hans kone vil kjenne ham og 
si at dette er far, dette er min mann. Og han vil kjenne dem og si at dette er mine barn, dette 
er min kone. Tjenere og ansatte vil kjenne ham og si at dette er sjefen vår. Og han vil kjenne 


dem og si at dette er tjenerne mine, dette er mine ansatte. 


Så på den tiden da de bør oppfordres til å holde seg til sannheten, snakker de usant. 
De lyver, sier jeg. Etter denne natten tar de tilbake disse eiendelene som ikke blir gitt dem 
som gaver. Det er å stjele, sier jeg. En slik helligdag som blir tilbrakt slik de nakne asketene 
gjør, gir verken store frukter eller store resultater. Den er ikke særlig strålende og sprer heller 
ikke mye lys. Visakha. 

Hvordan er så de edles helligdag, Visåkhå? Et forurenset sinn blir renset på metodisk 
vis. Hvordan blir et forurenset sinn renset på metodisk vis, Visåkhå? Det er når den edles 
elev tenker slik: *Han er i sannhet en ærverdig Mester som har våknet fullt og helt ved egen 
hjelp. Han har fullkommen kunnskap og levemåte, han er lykkelig, han er en som kjenner 
verden, — en uforlignelig trener for folk som kan trenes, — guders og menneskers lærer, en 
våken Mester.” Når han tenker slik på Mesteren, finner han ro i sinnet og blir glad. Det som 
da måtte finnes av forurensninger i sinnet, faller bort. Det er som å vaske hodet når det er 
skittent. 

Og hvordan vasker man hodet på metodisk vis når det er skittent, Visåkhå? Det gjør 
man ved hjelp av såpe, leire, vann og riktig bruk av disse ingrediensene. Slik vasker man 
hodet når det er skittent, og slik renser man et forurenset sinn på metodisk vis. 

Og hvordan renser man et forurenset sinn på metodisk vis, Visåkhå? Det er når den 
edles elev tenker slik: "Han er i sannhet en ærverdig Mester som har våknet fullt og helt ved 
egen hjelp. Han har fullkommen kunnskap og levemåte, han er lykkelig, han er en som 
kjenner verden, — en uforlignelig trener for folk som kan trenes, — guders og menneskers 
lærer, en våken Mester.” Når han tenker slik på Mesteren, finner han ro i sinnet og blir glad. 
Det som da måtte finnes av forurensninger i sinnet, faller bort. 

Da sier man at den edles elev feirer Brahmas helligdag, at han lever sammen med 
Brahma, at han finner gled og ro i sinnet takket være Brahma, og at de forurensningene han 
måtte ha i sinnet, faller bort. På den måten renser man et forurenset sinn på metodisk vis, 
Visåkhaå. 

Et forurenset sinn blir renset på metodisk vis. Hvordan blir et forurenset sinn renset 
på metodisk vis, Visåkhå? Det er når den edles elev tenker slik: *Den læren som Mesteren 
har forklart så tydelig, kan ses her og nå, den gir umiddelbare resultater, den er åpen for 
inspeksjon og gir framgang og forstandige mennesker kan selv erkjenne den.” Når han tenker 
slik på læren, finner han ro i sinnet og blir glad. Det som da måtte finnes av forurensninger i 


sinnet, faller bort. Det er som å vaske kroppen når den er skitten. 


Og hvordan vasker man kroppen på metodisk vis når den er skitten, Visåkhå? Det 
gjør man ved hjelp av såpepulver, vann og riktig bruk av disse ingrediensene. Slik vasker 
man kroppen når den er skitten, og slik renser man et forurenset sinn på metodisk vis. 

Hvordan blir et forurenset sinn renset på metodisk vis, Visåkhå? Det er når den edles 
elev tenker slik: 'Den læren som Mesteren har forklart så tydelig, kan ses her og nå, den gir 
umiddelbare resultater, den er åpen for inspeksjon og gir framgang og forstandige mennesker 
kan selv erkjenne den.” Når han tenker slik på læren, finner han ro i sinnet og blir glad. Det 
som da måtte finnes av forurensninger i sinnet, faller bort. 

Da sier man at den edles elev feirer lærens helligdag, at han lever sammen med læren, 
at han finner gled og ro i sinnet takket være læren, og at de forurensningene han måtte ha i 
sinnet, faller bort. På den måten renser man et forurenset sinn på metodisk vis, Visåkha. 

Et forurenset sinn blir renset på metodisk vis. Hvordan blir et forurenset sinn renset 
på metodisk vis, Visåkhå? Det er når den edles elev tenker slik: "Fellesskapet av Mesterens 
elever, det vil si de fire parene av personer eller de åtte menneskene, viser god oppførsel og 
har edel atferd, de følger den rette vei uten overtredelser. Dette fellesskapet fortjener heder, 
gjestfrihet, gaver og respekt. De er den beste åker å så gaver i.” Når han tenker slik på læren, 
finner han ro i sinnet og blir glad. Det som da måtte finnes av forurensninger i sinnet, faller 
bort. Det er som å vaske tøy når det er skittent. 

Og hvordan vasker man tøy på metodisk vis når det er skittent, Visåkhå? Det gjør 
man ved hjelp av varme, lut, kumøkk, vann og riktig bruk av disse ingrediensene. Slik vasker 
man kroppen når den er skitten, og slik renser man et forurenset sinn på metodisk vis. 

Hvordan blir et forurenset sinn renset på metodisk vis, Visåkhå? Det er når den edles 
elev tenker slik: "Fellesskapet av Mesterens elever, det vil si de fire parene av personer eller 
de åtte menneskene, viser god oppførsel og har edel atferd, de følger den rette vei uten 
overtredelser. Dette fellesskapet fortjener heder, gjestfrihet, gaver og respekt. De er den beste 
åker å så gaver 1.” Når han tenker slik på læren, finner han ro i sinnet og blir glad. Det som da 
måtte finnes av forurensninger i sinnet, faller bort. 

Et forurenset sinn blir renset på metodisk vis. Hvordan blir et forurenset sinn renset 
på metodisk vis, Visåkhå? Det er når den edles elev husker de etiske retningslinjene han 
følger og når de ikke blir brutt eller neglisjert, når de er uplettet, rene, frigjørende, når de blir 
rost av de vise, når de er fri for begjær eller forvirring og når de bidrar til god konsentrasjon. 


Når han tenker slik på de etiske retningslinjene, finner han ro i sinnet og blir glad. Det som 


da måtte finnes av forurensninger i sinnet, faller bort, på samme måte som et speil blir gjort 
rent på metodisk vis. 

Hvordan blir så et speil gjort rent på metodisk vis, Visåkhå? Det gjør man ved hjelp 
av olje, en børste og riktig bruk av disse ingrediensene. Slik gjør man et speil rent på 
metodisk vis, og slik renser man et forurenset sinn på metodisk vis. 

Et forurenset sinn blir renset på metodisk vis. Hvordan blir et forurenset sinn renset 
på metodisk vis, Visåkhå? Det er når den edles elev husker de etiske retningslinjene han 
følger og når de ikke blir brutt eller neglisjert, når de er uplettet, rene, frigjørende, når de blir 
rost av de vise, når de er fri for begjær eller forvirring og når de bidrar til god konsentrasjon. 
Når han tenker slik på de etiske retningslinjene, finner han ro i sinnet og blir glad. Det som 
da måtte finnes av forurensninger i sinnet, faller bort. Dette er de edles helligdag, der man 
lever sammen med de etiske retningslinjene, der sinnet fryder seg over de etiske 
retningslinjene slik at det oppstår glede og eventuelle forurensninger i sinnet, faller bort. 
Slik blir et forurenset sinn renset på metodisk vis, Visåkhå. 

Et forurenset sinn blir renset på metodisk vis. Hvordan blir et forurenset sinn renset 
på metodisk vis, Visåkhå? Det er når den edles elev tenker på gudene: "Det finnes mange 
slags guder. Noen kalles de fire store kongene, noen kalles de trettitre gudene, noen tilhører 
dødsriket, noen finnes i Tusita-himmelen. Noen guder liker å skape, noen guder hersker over 
det andre har skapt, noen guder er i Brahmas følge, og det finnes også guder utover disse. 
Disse gudene døde her og ble gjenfødt der fordi de hadde tillit. Vi har også en slik tillit. 
Disse gudene døde her og ble gjenfødt der fordi de hadde moral. Vi har også en slik moral. 
Disse gudene døde her og ble gjenfødt der fordi de hadde lærdom. Vi har også en slik 
lærdom. Disse gudene døde her og ble gjenfødt der fordi de hadde nøysomhet. Vi har også en 
slik nøysomhet. Disse gudene døde her og ble gjenfødt der fordi de hadde visdom. Vi har 
også en slik visdom. Når vi tenker på det disse gudene har av tillit, moral, lærdom, 
nøysomhet og visdom, som også vi har, oppstår fryd og glede i sinnet, slik at eventuelle 
forurensninger i sinnet, faller bort. Det er som når forurenset gull blir renset for urenheter på 
metodisk vis, Visakha. 

Og hvordan blir forurenset gull renset for urenheter på metodisk vis, Visåkhå? Det 
blir gjort med en esse, salter, rød kalk, et blåserør, tenger og riktig bruk av disse 
ingrediensene. Slik blir forurenset gull renset for urenheter på metodisk vis. Og slik blir et 


forurenset sinn renset på metodisk vis, Visåkha. 


Hvordan blir et forurenset sinn renset på metodisk vis, Visåkhå? Det er når den edles 
elev tenker på gudene: 'Det finnes mange slags guder. Noen kalles de fire store kongene, 
noen kalles de trettitre gudene, noen tilhører dødsriket, noen finnes i Tusita-himmelen. Noen 
guder liker å skape, noen guder hersker over det andre har skapt, noen guder er i Brahmas 
følge, og det finnes også guder utover disse. Disse gudene døde her og ble gjenfødt der fordi 
de hadde tillit. Vi har også en slik tillit. Disse gudene døde her og ble gjenfødt der fordi de 
hadde moral. Vi har også en slik moral. Disse gudene døde her og ble gjenfødt der fordi de 
hadde lærdom. Vi har også en slik lærdom. Disse gudene døde her og ble gjenfødt der fordi 
de hadde nøysomhet. Vi har også en slik nøysomhet. Disse gudene døde her og ble gjenfødt 
der fordi de hadde visdom. Vi har også en slik visdom. Når vi tenker på det disse gudene har 
av tillit, moral, lærdom, nøysomhet og visdom, som også vi har, oppstår fryd og glede i 
sinnet, slik at eventuelle forurensninger i sinnet, faller bort. Slik blir et forurenset sinn renset 
på metodisk vis, Visakha. 

Den edles elev tenker slik, Visåkhå: *Arahantene lar være å drepe levende vesener, 
de har lagt vekk stokker og sverd og er beskjedne og milde hele livet, og de har medfølelse 
med alle levende vesener. I dag lar også jeg være å drepe levende vesener. Jeg har lagt vekk 
stokk og sverd og er beskjeden og mild. På denne dagen og i denne natten har jeg medfølelse 
med alle levende vesener. På denne måten imiterer jeg arahantene og feirer helligdag. 

Arahantene lar være å det som ikke er deres. Hele livet tar de bare imot det som blir 
gitt dem, og de lever et rent liv uten å stjele. I dag lar også jeg være å ta det som ikke er mitt. 
På denne dagen og i denne natten tar jeg bare imot det som blir gitt meg, og jeg lever et rent 
liv uten å stjele. På denne måten imiterer jeg arahantene og feirer helligdag. 

Arahantene avstår fra seksualitet. Hele livet lever de et edelt liv der de holder seg 
langt unna seksualitet og simple fornøyelser. I dag avstår også jeg fra seksualitet. På denne 
dagen og i denne natten holder jeg meg langt unna seksualitet og simple fornøyelser. På 
denne måten imiterer jeg arahantene og feirer helligdag. 

Arahantene avstår fra urett tale. Hele livet snakker de sant og er pålitelige. De er til å 
stole på og bedrar ikke verden. I dag avstår også jeg fra urett tale. På denne dagen og i denne 
natten snakker jeg sant og er pålitelig. Jeg er til å stole på og bedrar ikke verden. På denne 
måten imiterer jeg arahantene og feirer helligdag. 

Arahantene avstår fra å ruse seg på alkoholholdige drikker. Hele livet avstår de fra å 


ruse seg på alkoholholdige drikker. I dag avstår også jeg fra å ruse meg på alkoholholdige 


drikker. På denne dagen og i denne natten avstår jeg fra å ruse meg på alkoholholdige 
drikker. På denne måten imiterer jeg arahantene og feirer helligdag. 

Arahantene spiser bare ett måltid i døgnet. Hele livet spiser de ikke om natten og de 
spiser ikke i utide. I dag spiser også jeg bare ett måltid i døgnet. På denne dagen og i denne 
natten spiser jeg ikke om natten og jeg spiser ikke i utide. På denne måten imiterer jeg 
arahantene og feirer helligdag. 

Arahantene går ikke og ser på forestillinger med musikk, sang og dans. Hele livet lar 
han være å pynte seg, og bruker ikke kranser, parfyme eller kosmetikk. I dag går heller ikke 
jeg og ser på forestillinger med musikk, sang og dans. Jeg lar være å pynte meg, og bruker 
ikke kranser, parfyme eller kosmetikk. På denne dagen og i denne natten avstår jeg fra dette. 
På denne måten imiterer jeg arahantene og feirer helligdag. 

Arahantene bruker ikke store og luksuriøse møbler. Hele livet lar han være å bruke 
store og luksuriøse møbler og ligger heller på ei lita og lav seng eller en haug med strå. I dag 
bruker heller ikke jeg store og luksuriøse møbler. På denne dagen og i denne natten ligger jeg 
heller på ei lita og lav seng eller en haug med strå. På denne måten imiterer jeg arahantene og 
feirer helligdag. 

Slik er de edles helligdag, Visåkha. Slik blir den feiret. Når de edles helligdag blir 
feiret på denne måten, bringer den store frukter og gode resultater. Den lyser og er omgitt av 
en stor stråleglans. 

Hva vil det si at den bringer store frukter og gode resultater? Hva vil det si at den 
lyser og er omgitt av en stor stråleglans? 

Det er som å ha herredømme og makten over de seksten folkerike regionene som er 
fulle av sju slags juveler, det vil si Anga, Magadha, Kåsi, Kosala, Vajji, Malla, Ceti, 
Vanga, Kuru, Paficala, Maccha, Surasena, Assaka, Avanti, Gandhåra og Kamboja. 
Dette er likevel ikke verdt en brøkdel av å feire helligdag etter åtte prinsipper, som nevnt 
over. Og hvorfor? Det er fordi mennesketilværelsen som fyrste ikke kan sammenlignes med 
himmelsk lykke, Visåkhå. 

Det som for menneskene er femti år, er bare ett døgn for gudene i de fire store 
kongene følge, Visåkhå. Tretti slike døgn utgjør en måned og tolv slike måneder utgjør et år. 
Gudene i de fire store kongenes følge har en levetid på fem hundre slike himmelår. Det er 


mulig at en kvinne eller en mann som feirer helligdag etter åtte prinsipper, blir gjenfødt i de 


fire store kongenes følge etter døden, når kroppen går i oppløsning. Det er derfor det er sagt 
at mennesketilværelsen som fyrste ikke kan sammenlignes med himmelsk lykke, Visåkha. 

Det som for menneskene er hundre år, er bare ett døgn for de trettitre gudene, 
Visåkha. Tretti slike døgn utgjør en måned og tolv slike måneder utgjør et år. De trettitre 
gudene har en levetid på tusen slike himmelår. Det er mulig at en kvinne eller en mann som 
feirer helligdag etter åtte prinsipper, blir gjenfødt i de trettitre gudenes følge etter døden, når 
kroppen går i oppløsning. Det er derfor det er sagt at mennesketilværelsen som fyrste ikke 
kan sammenlignes med himmelsk lykke, Visåkha. 

Det som for menneskene er to hundre år, er bare ett døgn for Yimagudene, 
Visåkha. Tretti slike døgn utgjør en måned og tolv slike måneder utgjør et år. Yamagudene 
har en levetid på to tusen slike himmelår. Det er mulig at en kvinne eller en mann som feirer 
helligdag etter åtte prinsipper, blir gjenfødt i Yimagudenes følge etter døden, når kroppen 
går i oppløsning. Det er derfor det er sagt at mennesketilværelsen som fyrste ikke kan 
sammenlignes med himmelsk lykke, Visåkhå. 

Det som for menneskene er fire hundre år, er bare ett døgn for Tusitagudene, 
Visåkha. Tretti slike døgn utgjør en måned og tolv slike måneder utgjør et år. Tusitagudene 
har en levetid på fire tusen slike himmelår. Det er mulig at en kvinne eller en mann som 
feirer helligdag etter åtte prinsipper, blir gjenfødt i Tusitagudenes følge etter døden, når 
kroppen går i oppløsning. Det er derfor det er sagt at mennesketilværelsen som fyrste ikke 
kan sammenlignes med himmelsk lykke, Visåkha. 

Det som for menneskene er åtte hundre år, er bare ett døgn for de gudene som liker å 
skape, Visakhå. Tretti slike døgn utgjør en måned og tolv slike måneder utgjør et år. De 
gudene som liker å skape har en levetid på åtte tusen slike himmelår. Det er mulig at en 
kvinne eller en mann som feirer helligdag etter åtte prinsipper, blir gjenfødt i følget til 
gudene som liker å skape, etter døden, når kroppen går i oppløsning. Det er derfor det er sagt 
at mennesketilværelsen som fyrste ikke kan sammenlignes med himmelsk lykke, Visåkha. 

Det som for menneskene er seksten hundre år, er bare ett døgn for de gudene som 
gleder seg over andres skaperverk, Visåkha. Tretti slike døgn utgjør en måned og tolv slike 
måneder utgjør et år. De gudene som gleder seg over andres skaperverk har en levetid på 
seksten tusen slike himmelår. Det er mulig at en kvinne eller en mann som feirer helligdag 


etter åtte prinsipper, blir gjenfødt i følget til gudene som gleder seg over andres skaperverk, 


etter døden, når kroppen går i oppløsning. Det er derfor det er sagt at mennesketilværelsen 


som fyrste ikke kan sammenlignes med himmelsk lykke, Visåkha. 


Man bør la være å drepe 
eller ta noe man ikke eier. 
Man bør la være å lyve 


eller drikke seg beruset. 


Man bør avstå fra seksualitet 
og ikke spise om natten i utide. 
Man bør ikke gå med 

kranser og parfyme, 


og nøye seg med å sove 
på et teppe på marken. 
Slik feirer man helligdag 
etter åtte prinsipper. 

Den oppvåknede har vist 


at slik gjør man slutt på lidelsen. 


Både månen og sola er vakre 
og de sprer sitt lys overalt hvor de ferdes, 
Mørket fordriver de fra sin ferd i himmelrommet. 


Med sin stråleglans lyser de opp skyene. 


Det som finnes av rikdommer 

innenfor dette området, 

som perler, krystaller, lykkesteiner, 
gullklumper, gullsmykker, strålende gull, 
eller ubearbeidet gull som kalles hataka. 


Alt dette er ikke verd en brøkdel 


av en helligdag med åtte regler. 


Det er heller ikke måneskinnet 


eller de glitrende skarer av stjerner. 


Derfor skal kvinner og menn 
som har høy moral og som feirer 
helligdagen med åtte regler, 

som gjør gode gjerninger 

som medfører lykke, 

ikke klandres, 


men komme til himmelen. 


2.3 Kapitlet om Ananda 
Ånandavagga 


2.3.1 (3.72) Channa 


Channasutta 


72. Slik har jeg hørt det: 

En gang var Mesteren i Anåthapindikas park Jetalunden i Savatthi. Da kom den 
omvandrende filosofen Channa bort til Ananda og pratet høflig med ham. Deretter satte han 
seg ned og sa: 

*Dere sier man bør kvitte seg med begjær, hat og uvitenhet, min venn Ananda. Vi 
sier det samme. Men hvilke ulemper ser dere ved begjær, hat og uvitenhet siden dere sier 
man bør kvitte seg med dem?” 

*En som er overveldet av begjær, mister kontrollen over seg selv og tenker på å skade 
seg selv, skade andre eller skade både seg selv og andre. Han lider under store mentale 
smerter. Men en som har kvittet seg med begjæret, tenker verken på å skade seg selv, skade 
andre eller skade både seg selv og andre. Han lider ikke under noen mentale smerter. En som 
er overveldet av begjær og som mister kontrollen over seg selv, begår overtredelse med 
kropp, overtredelser i tale og overtredelser i tanken. En som har kvittet seg med begjæret, 
begår ingen slike overtredelser. En som er overveldet av begjær og som mister kontrollen 
over seg selv, vet ikke riktig hva han selv har nytte av, hva andre har nytte av eller hva både 
han selv og andre har nytte av. Begjæret gjør blind, min venn. Begjæret gjør så man mister 
synet og mister vettet. Det gjør slutt på visdom og skaper forvirring. Det fører ikke til 
nibbana. 

En som er overveldet av hat ... uvitenhet, mister kontrollen over seg selv og tenker på 
å skade seg selv, skade andre eller skade både seg selv og andre. Han lider under store 
mentale smerter. Men en som har kvittet seg med uvitenheten, tenker verken på å skade seg 
selv, skade andre eller skade både seg selv og andre. Han lider ikke under noen mentale 
smerter. En som er overveldet av uvitenhet og som mister kontrollen over seg selv, begår 
overtredelse med kropp, overtredelser i tale og overtredelser i tanken. En som har kvittet seg 


med uvitenheten, begår ingen slike overtredelser. En som er overveldet av uvitenhet og som 


mister kontrollen over seg selv, vet ikke riktig hva han selv har nytte av, hva andre har nytte 
av eller hva både han selv og andre har nytte av. Uvitenhet gjør blind, min venn. Uvitenheten 
gjør så man mister synet og mister vettet. Det gjør slutt på visdom og skaper forvirring. Det 
fører ikke til nibbana. 

Dette er de ulempene vi ser ved begjær, hat og uvitenhet siden vi sier man bør kvitte 
seg med dem.” 

*Men finnes det noen vei, finnes det noen metode for å bli kvitt begjær, hat og 
uvitenhet, min venn?” 

*Ja, det finnes en vei, det finnes en metode for å bli kvitt begjær, hat og uvitenhet.” 

*Hvordan er denne veien, hvordan er denne metoden for å bli kvitt begjær, hat og 
uvitenhet?” 

*Det er den edle åttedelte veien, det vil si det vil si rett syn, rett beslutning, rett tale, 
rett handling, rett levevei, rett bestrebelse, rett oppmerksomhet og rett konsentrasjon. Dette 
er veien, dette er metoden for å bli kvitt begjær, hat og uvitenhet.” 

*Dette er en god vei, dette er en god metode bli kvitt begjær, hat og uvitenhet. Dette 


er noe det lønner seg å bruke kreftene på, min venn Ånanda.” 


2.3.2 (3.73) Ajivaka-asketen 


Åjivakasutta 


73. — En gang da Ananda bodde i Ghositaparken i Kosambi, kom en husherre som var elev 
av en åjivika-asket bort til ham, hilste høflig og satte seg ned. Så sa han: 

*Hvem sin lære er det som er godt proklamert, Änanda? Hvem er det som følger en 
god praksis her i verden? Hvem er det som gjør godt her i verden?” 

*Da vil jeg stille deg et motspørsmål om denne saken, husherre, og så kan du svare 
som du synes best. Hva mener du om dette: Er læren godt proklamert av dem som underviser 
i en lære for å kvitte seg med begjær, hat og uvitenhet? Eller er den ikke det? Hva mener du 
om dette?” 

"Læren til dem som underviser i en lære for å kvitte seg med begjær, hat og uvitenhet 
er godt proklamert, Mester. Dette mener jeg.” 

*Hva mener du om dette, husherre: Hvis noen praktiserer å kvitte seg med begjær, hat 
og uvitenhet — følger de en god praksis her i verden? Eller gjør de det ikke? Hva mener du 
om dette?” 

*De som praktiserer å kvitte seg med begjær, hat og uvitenhet, de følger en god 
praksis her i verden, Mester. Dette mener jeg.” 

*Hva mener du om dette, husherre: Hvis noen har kvittet seg med begjær, hat og 
uvitenhet og skåret dem over ved roten så de er blitt som en palmetrestubbe som ikke kan 
vokse opp igjen — har de da gjort noe godt her i verden? Eller har de ikke det? Hva mener du 
om dette?” 

*Hvis noen har kvittet seg med begjær, hat og uvitenhet og skåret dem over ved roten 
så de er blitt som en palmetrestubbe som ikke kan vokse opp igjen — da har de gjort noe godt 
her i verden, Mester. Dette mener jeg.” 

*Da sier du altså dette, husherre: Læren til dem som underviser 1 en lære for å kvitte 
seg med begjær, hat og uvitenhet er godt proklamert. De som praktiserer å kvitte seg med 
begjær, hat og uvitenhet, de følger en god praksis her i verden. Hvis noen har kvittet seg med 
begjær, hat og uvitenhet og skåret dem over ved roten så de er blitt som en palmetrestubbe 


som ikke kan vokse opp igjen — da har de gjort noe godt her i verden. * 


”Utmerket, Änanda, utmerket! Du verken skryter av egen lære eller rakker ned på 
andres lære. Du gir en nøktern framstilling av læren og forklarer meningen uten å framheve 
deg selv. Dere underviser 1 en lære for å kvitte seg med begjær, hat og uvitenhet, så læren 
deres er godt proklamert. Dere praktiserer å kvitte seg med begjær, hat og uvitenhet, så dere 
følger en god praksis her i verden. Dere har kvittet dere med begjær, hat og uvitenhet og 
skåret dem over ved roten så de er blitt som en palmetrestubbe som ikke kan vokse opp igjen 
— så da har dere gjort noe godt her i verden. 

Fortreffelig, Mester, fortreffelig! Det er som om det som var veltet skulle bli rettet 
opp, Mester, eller det skjulte skulle bli åpenbart! Det er som å vise veien til en som var gått 
vill, eller som å bære et lys inn i mørket, slik at den som har øyne kan se det som er der. 
Nettopp slik har du forklart læren på mange måter, Ananda. Nå tar jeg tilflukt til denne 
Mesteren, til sannheten og til fellesskapet. Vær så vennlig å regne meg som legvenn, Mester, 


som tar tilflukt fra i dag av og så lenge jeg lever!” 


2.3.3 (3.74) Sakyaen Mahånåma 


Mahånåmasakkasutta 


74. Slik har jeg hørt det: 

En gang da Mesteren var hos sakyaene, oppholdt han seg i fikenlunden i 
Kapilavatthu. På den tiden hadde han vært syk, men var nettopp blitt bedre igjen. Da kom 
sakyaen Mahånåma bort til ham, hilste høflig og satte seg ned. Så sa han: 

*Jeg har lenge hørt deg si at den som har konsentrasjon, også har kunnskap, Mester. 
Den ukonsentrerte har ingen kunnskap. Men hvordan er det, Mester -— kommer 
konsentrasjonen først og kunnskapen etterpå? Eller kommer kunnskapen først og 
konsentrasjonen etterpå?” 

Da tenkte Ananda: *Mesteren har vært syk, men er nettopp blitt bedre igjen. Men nå 
stiller sakyaen Mahånåma ham et dypt spørsmål. Kanskje jeg skulle ta med meg 
Mahånåma litt bort og gi ham undervisning i læren?” 

Dermed tok Ånanda sakyaen Mahånåma i armen, førte ham litt bort fra de andre og 
sa: 

*Mesteren har forklart elevenes moral og de utlærtes moral, han har forklart elevenes 
konsentrasjon og de utlærtes konsentrasjon, og han har forklart elevenes visdom og de 
utlærtes visdom. 

Så hvordan er elevenes moral, Mahånåma? Det er når en munk har en moralsk 
livsførsel og er beskyttet av alle munkereglene ... og han påtar seg treningsreglene. Dette er 
elevens moral, Mahånåma 

Og hvordan er elevens konsentrasjon? Det er når munken isolerer seg både fra 
sansenytelser og fra usunne ideer og går inn i første meditasjonstilstand, og så videre opp til 
fjerde meditasjonstilstand. Dette er elevens konsentrasjon, Mahånåma. 

Og hvordan er elevens visdom? Det er når munken forstår det som det er at "dette er 
lidelse ... dette er veien som fører til å gjøre slutt på lidelsen.” Dette er elevens visdom, 
Mahånåma. 

Den edles elev som har en slik moral, en slik konsentrasjon og en slik visdom, kvitter 
seg med forurensninger i sinnet. Når sinnet er blitt fritt for forurensninger, oppnår han frihet i 


sinnet ved hjelp av visdom, og her og nå vinner han dypere innsikt og visdom og blir værende 


i denne tilstanden. Slik har Mesteren forklart elevenes moral og de utlærtes moral, han har 
forklart elevenes konsentrasjon og de utlærtes konsentrasjon, og han har forklart elevenes 


visdom og de utlærtes visdom.” 


2.3.4 (3.75) Jainen 
Niganthasutta 


75. — En gang var Ånanda i salen med de spisse gavlene i Storlunden i Vesali. Da kom 
licchaviene Abhaya og Panditakumåraka bort til ham, hilste høflig og satte seg ned. 
Abhaya stilte følgende spørsmål til Ananda: 

*Jainen Nåtaputta hevder å vite alt, se alt og ha en altomfattende viten og innsikt, 
Mester. *Om jeg går, står, sover eller er våken har jeg viten og innsikt hele tiden”, sier han. 
Han sier at tidligere gjerninger er utvisket gjennom askese, og at han har brutt broene ved 
ikke å utføre nye gjerninger. Slik gjør han slutt på lidelsen ved å gjøre slutt på gjerningene. 
Ved å gjøre slutt på lidelsen gjør han slutt på følelsene, og ved å gjøre slutt på følelsene blir 
all lidelse beseiret. På den måten blir lidelsene overvunnet gjennom renhet her og nå som 
ikke blir foreldet. Hva sier du til dette, Mester?” 

*Mesteren, arahanten som vet og ser og som selv har oppnådd fullstendig 
oppvåkning, har tydelig forklart tre veier som fører direkte til målet, til foredling av levende 
vesener, til å overvinne sorg og klage, til å gjøre slutt på smerte og tungsinn, til å finne den 
rette metoden og til selv å erfare nibbana. Hvilke tre? 

Sett at en munk lever i samsvar med de etiske retningslinjene og påtar seg å følge 
treningsreglene. Da utfører han ikke noen nye gjerninger og gjør slutt på tidligere gjerninger 
som har plaget ham. Slik oppnår han renhet her og nå som ikke blir foreldet. Den er ikke noe 
han må vente på, men fører til målet og er åpen for inspeksjon. Den er noe som de 
forstandige selv kan se. 

Når en munk på denne måten lever i samsvar med de etiske retningslinjene og 
isolerer seg både fra sansenytelser og fra usunne ideer går han inn i første 
meditasjonstilstand, — den som fødes av ensomhet og inneholder både innledende og 
fastholdende tanker, glede og velvære, — og forblir i den. Deretter bringer han de innledende 
og fastholdende tanker til ro og går inn i andre meditasjonstilstand, — en indre fred og 
konsentrasjon av sinnet, som fødes av fordypelse og inneholder glede og velvære, men ikke 
de innledende eller fastholdende tanker, — og forblir i den. Videre søker han ikke lenger 
glede, men hviler i likevekt, slik at han med oppmerksomhet og klar forståelse føler legemlig 


velvære og går inn i tredje meditasjonstilstand, — den som de edle omtaler slik: "Lykkelig 


lever den som er oppmerksom og som har likevekt i sinnet!” Han går inn i denne tilstanden 
og forblir i den. Deretter forlater han velvære og lidelse, legger tidligere gleder og sorger bak 
seg og går inn i fjerde meditasjonstilstand, — den som kjennetegnes av den reneste 
oppmerksomhet og sinnslikevekt, uten verken behag eller ubehag, — og forblir i den. Da 
utfører han ikke noen nye gjerninger og gjør slutt på tidligere gjerninger som har plaget ham. 
Slik oppnår han renhet her og nå som ikke blir foreldet. Den er ikke noe han må vente på, 
men fører til målet og er åpen for inspeksjon. Den er noe som de forstandige selv kan se. 

Når munken har oppnådd en slik fordypelse, gjør han slutt på forurensningene i 
sinnet, og når sinnet er blitt fritt for forurensninger, oppnår han frihet i sinnet ved hjelp av 
visdom, og her og nå vinner han dypere innsikt og visdom og blir værende i denne tilstanden. 
Da utfører han ikke noen nye gjerninger og gjør slutt på tidligere gjerninger som har plaget 
ham. Slik oppnår han renhet her og nå som ikke blir foreldet. Den er ikke noe han må vente 
på, men fører til målet og er åpen for inspeksjon. Den er noe som de forstandige selv kan se. 

Dette er de tre veiene som Mesteren, arahanten som vet og ser og som selv har 
oppnådd fullstendig oppvåkning, tydelig har forklart, og som som fører direkte til målet, til 
foredling av levende vesener, til å overvinne sorg og klage, til å gjøre slutt på smerte og 
tungsinn, til å finne den rette metoden og til selv å erfare nibbana, Abhaya.” 

Da Änanda hadde sagt dette, henvendte licchavien Panditakumåraka seg til 
Abhana og sa: 

*Hva mener du om dette, min venn? Er du ikke enig i at Änanda har gitt et godt svar 
på dette?” 

*Jo visst, min venn. Klart jeg er enig i at Ananda har gitt et godt svar på dette! Hvis 


p?> 


det skulle være noen som ikke er enig i dette, fortjener han å få hodet knust i småbiter 


2.3.5 (3.76) Veiledninger 


Nivesakasutta 


76. — Ånanda gikk bort til Mesteren, hilste høflig på ham og satte seg ned. Mesteren sa: 

*De som du føler omsorg for, Änanda, og som du synes det er verdt å lytte til — 
venner, slekt og familie — bør du gi råd og veiledninger og inspirere dem på tre punkter. 
Hvilke tre? 

Du bør gi dem urokkelig tillit til Buddha: *Han er i sannhet en ærverdig Mester som 
har våknet fullt og helt ved egen hjelp. Han har fullkommen kunnskap og levemåte, han er 
lykkelig, han er en som kjenner verden, — en uforlignelig trener for folk som kan trenes, — 
guders og menneskers lærer, en våken Mester.” 

Du bør gi dem urokkelig tillit til læren: "Den læren som Mesteren har forklart så 
tydelig, kan ses her og nå, den gir umiddelbare resultater, den er åpen for inspeksjon og gir 
framgang og forstandige mennesker kan selv erkjenne den.” 

Og du bør gi dem urokkelig tillit til fellesskapet: "Fellesskapet av Mesterens elever, 
det vil si de fire parene av personer eller de åtte menneskene, viser god oppførsel og har edel 
atferd, de følger den rette vei uten overtredelser. Dette fellesskapet fortjener heder, 
gjestfrihet, gaver og respekt. De er den beste åker å så gaver i.” 

Det kan tenkes at de fire grunnelementene — det vil si jordelementet, vannelementet, 
ildelementet og vindelementet — kan forandre seg. Men den edles elev som har urokkelig 
tillit til Buddha, kommer ikke til å forandre seg, og med det mener jega at han umulig kan 
bli gjenfødt i helvete, blant dyr eller blant spøkelser, Ånanda. 

Det kan tenkes at de fire grunnelementene — det vil si jordelementet, vannelementet, 
ildelementet og vindelementet — kan forandre seg. Men den edles elev som har urokkelig 
tillit til læren, kommer ikke til å forandre seg, og med det mener jega at han umulig kan bli 
gjenfødt i helvete, blant dyr eller blant spøkelser, Ånanda. 

Det kan tenkes at de fire grunnelementene — det vil si jordelementet, vannelementet, 
ildelementet og vindelementet — kan forandre seg. Men den edles elev som har urokkelig 
tillit til fellesskapet, kommer ikke til å forandre seg, og med det mener jega at han umulig 


kan bli gjenfødt i helvete, blant dyr eller blant spøkelser, Ananda. 


De som du føler omsorg for, Ånanda, og som du synes det er verdt å lytte til — 
venner, slekt og familie — bør du gi råd og veiledninger og inspirere dem på disse tre 


punktene.” 


2.3.6 (3.77) Den første teksten om tilblivelse 


Pathamabhavasutta 


77. — Ånanda gikk bort til Mesteren, hilste høflig på ham og satte seg ned. Så sa han: 

*Man snakker om tilblivelse. Hva menes med tilblivelse, Mester?” 

*Hvis ikke det sanselige planet hadde vært modent, Ånanda, og hvis ingen hadde 
gjort noe for at det skulle modnes, ville det da ha skjedd noen tilblivelse på det sanselige 
planet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at bevisstheten blir 
bundet til lavere eksistensplan. Og dermed skjer det ny tilblivelse i framtiden. 

Hvis ikke formplanet hadde vært modent, Ananda, og hvis ingen hadde gjort noe for 
at det skulle modnes, ville det da ha skjedd noen tilblivelse på formplanet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at bevisstheten blir 
bundet til middels eksistensplan. Og dermed skjer det ny tilblivelse i framtiden. 

Hvis ikke det formløse planet hadde vært modent, Ånanda, og hvis ingen hadde gjort 
noe for at det skulle modnes, ville det da ha skjedd noen tilblivelse på det formløse planet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at bevisstheten blir 
bundet til høyere eksistensplan. Og dermed skjer det ny tilblivelse i framtiden. Det er dette 


som menes med tilblivelse, Änanda.” 


2.3.7 (3.78) Den andre teksten om tilblivelse 
Dutiyabhavasutta 


78. — Ånanda gikk bort til Mesteren, hilste høflig på ham og satte seg ned. Så sa han: 

*Man snakker om tilblivelse. Hva menes med tilblivelse, Mester?” 

*Hvis ikke det sanselige planet hadde vært modent, Ånanda, og hvis ingen hadde 
gjort noe for at det skulle modnes, ville det da ha skjedd noen tilblivelse på det sanselige 
planet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at intensjonen og 
ønskene blir bundet til lavere eksistensplan. Og dermed skjer det ny tilblivelse i framtiden. 

Hvis ikke formplanet hadde vært modent, Ananda, og hvis ingen hadde gjort noe for 
at det skulle modnes, ville det da ha skjedd noen tilblivelse på formplanet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at intensjonen og 
ønskene blir bundet til middels eksistensplan. Og dermed skjer det ny tilblivelse i framtiden. 

Hvis ikke det formløse planet hadde vært modent, Ånanda, og hvis ingen hadde gjort 
noe for at det skulle modnes, ville det da ha skjedd noen tilblivelse på det formløse planet?” 

*Nei, Mester.” 

*På denne måten er handlingen åkeren, bevisstheten frøet og begjæret fuktigheten. 
Levende vesener blir hindret av uvitenheten og lenket til begjæret slik at intensjonen og 
ønskene blir bundet til høyere eksistensplan. Og dermed skjer det ny tilblivelse i framtiden. 


Det er dette som menes med tilblivelse, Änanda.” 


2.3.8 (3.79) Ritualer 
Silabbatasutta 


79. Ånanda gikk bort til Mesteren, hilste høflig på ham og satte seg ned. Mesteren sa: 

«Er det slik at alle ritualer, alle måter å leve på, all høyverdig livsførsel og alle de 
tjenester man yter, bærer frukter, Ananda?” 

"Ikke ubetinget, Mester.” 

*Dette må du spesifisere, Änanda.” 

"Hvis ritualene, livsstilen, den høyverdige livsførselen og de tjenester man yter, er 
slik at usunne tendenser styrkes og sunne tendenser svekkes, vil ritualene, livsstilen, den 
høyverdige livsførselen og de tjenester man yter være uten frukt. Men hvis ritualene, 
livsstilen, den høyverdige livsførselen og de tjenester man yter, er slik at usunne tendenser 
svekkes og sunne tendenser styrkes, vil ritualene, livsstilen, den høyverdige livsførselen og 
de tjenester man yter bære frukt.” 

Slik talte Ananda, og Mesteren sa seg enig. Da Ananda hørte at Mesteren var enig, 
reiste han seg, tok avskjed ved å gå medsols rundt ham og gikk. Like etter at Ånanda hadde 
gått, sa Mesteren til munkene: 

*Änanda er under opplæring, munker. Men det vil ikke være lett å finne noen som er 


maken til ham!” 


2.3.9 (3.80) Dufter 
Gandhajåtasutta 


80. —Änanda gikk bort til Mesteren, hilste høflig på ham og satte seg ned. Så sa han: 

*Det finnes tre slags dufter som brer seg med vinden og ikke mot vinden, Mester. 
Hvilke tre? Det er duften av røtter, duften av trestammer og duften av blomster. Disse tre 
duftene brer seg med vinden og ikke mot vinden. Men finnes det noen duft som brer seg både 
med vinden og mot vinden? Finnes det noen duft som brer seg både medvinds og motvinds, 
Mester?” 

*Ja, det finnes det, Änanda.” 

"Hva slags duft er det, Mester?” 

"Tenk deg en by eller landsby der det bor en kvinne eller en mann som tar tilflukt til 
Buddha, tilflukt til læren og tilflukt til fellesskapet. Han eller hun avstår fra å drepe levende 
vesener, avstår fra å ta det som ikke er blitt gitt, avstår fra å krenke det annet kjønn, avstår fra 
urett tale og avstår fra å ruse seg på alkoholholdige drikker. Han eller hun lever et moralsk 
liv i sitt hjem med gode holdninger, med sinnet fritt for gjerrighetens lyte. Han eller hun er 
gavmild, gir med åpne hender, er en som gjerne gir fra seg ting, er lett å be om noe og liker å 
gi gaver. Både filosofer og brahmaner, og guder likeså lovpriser en slik person. Dette er en 
duft som brer seg både med vinden og mot vinden, dette er en duft som brer seg både 


medvinds og motvinds, Ånanda. 


Blomsterduft kan ikke gå mot vinden, 

ei heller duft av sandeltre, 

jasmin og røkelse av tagara. 

Men gode menneskers vellukt går mot vinden, 


den gode sprer sin duft i alle retninger.” 


2.3.10 (3.81) Den lille teksten om små verdener 


Culanikåsutta 


81. —Änanda gikk bort til Mesteren, hilste høflig på ham og satte seg ned. Så sa han: 

*Jeg har hørt det og mottatt det i Mesterens nærvær, Mester, at Abhibhö, som var 
elev av buddhaen Sikhin, kunne stå i Brahmas verden og la stemmen sin bli hørt i tusen 
verdener. Hvor langt kan Mesteren, arahanten som har oppnådd full oppvåkning, la stemmen 
sin bli hørt?” 

*Abhibhi var under opplæring, Ananda. Det finnes ingen mål for den som har 
kommet fram til sannheten.” 

Ånanda gjentok spørsmålet og fikk samme svar. Men han tok opp samme spørsmål 
for tredje gang: 

*Jeg har hørt det og mottatt det i Mesterens nærvær, Mester, at Abhibhö, som var 
elev av buddhaen Sikhin, kunne stå i Brahmas verden og la stemmen sin bli hørt i tusen 
verdener. Hvor langt kan Mesteren, arahanten som har oppnådd full oppvåkning, la stemmen 
sin bli hørt?” 

*Har du hørt om de tusen små verdenene, Ånanda?” 

*Nå har du anledning, Mester, nå er tiden inne til å forklare dette! Det som Mesteren 
sier, vil munkene lytte til og huske!” 

"Hør godt etter, da, og følg godt med, så skal jeg forklare det for dere.” 

*Ja vel, Mester,” svarte munkene. 

Mesteren sa: 

*Så langt som solen og månen går i sine baner, Ånanda, og lyser opp regionene med 
sin stråleglans, så langt strekker det tusenfoldige verdenssystemet seg. I det tusenfoldige 
verdenssystemet finnes det tusen måner, tusen soler og tusen Sineruer, fjellenes konge. Det 
finnes tusen Rosenepleland (India), tusen vestlige Oksekjerreland, tusen Nord-Kuruland og 
tusen østlige Videhaland. Det finnes fire tusen store hav, fire tusen store konger, tusen 
kvartetter av store konger, tusen himler for de trettitre gudene, tusen Yåma-verdener, tusen 
Tusita-himler, tusen verdener for de gudene som liker å skape, tusen verdener for de gudene 
som hersker over de andre har skapt, og tusen Brahma-verdener. Dette kalles de tusen små 


verdenene, Ånanda. Tusen verdensystemer av små verdener utgjør et totusenfoldig 


mellomstort verdenssystem. Og tusen slike verdenssystemer av mellomstore verdener utgjør 
et tretusenfoldig stort verdenssystem. Dersom han som har kommet fram til sannheten, 
ønsker det, kan han la sin stemme bli hørt i tre tusen tusenfoldig store verdenssystemer, eller 
så langt han måtte ønske det, Ånanda.” 

*Men hvordan kan dette gjøres, Mester?” 

*Den som har kommet fram til sannheten, lar de tre tusen store tusenfoldige 
verdenssystemer bli fylt av en stråleglans, Änanda. Når de som holder til der, ser dette, taler 
han og lar sin stemme bli hørt. På denne måten kan han la sin stemme bli hørt i tre tusen 
tusenfoldig store verdenssystemer, eller så langt han måtte ønske det.” 

Da Ånanda hørte dette, snudde han seg til Udåyin og sa: 

"Jeg er heldig, det er virkelig godt for meg at jeg har en så mektig og sterk 
læremester!” 

*Hvilken nytte har vel du av at læremesteren din er mektig og sterk, Ananda?” 
spurte Udåyin. 

Mesteren sa: 

"Snakk ikke slik, Udåyin! Snakk ikke slik! Hvis Ananda skulle dø uten å ha kvittet 
seg med lidenskapene, vil det rene sinnet hans føre til at han sju ganger blir gudenes konge 
og sju ganger keiser over hele India. Men Ananda kommer til å oppnå parinibbana her i 


dette livet, Udåyin.” 


2.4 Kapitlet om munker 


Samanavagga 


2.4.1 (3.82) Munken 


Samanasutta 


82. *En munk har tre oppgaver å utføre, munker. Hvilke tre? Det er å øve høyere moral, 
høyere meditasjon og høyere visdom. Dette er de tre oppgavene en munk har å utføre. 

Derfor bør dere øve slik, munker: Vi skal være ivrige etter å øve høyere moral, vi skal 
være ivrige etter å øve høyere meditasjon og vi skal være ivrige etter å øve høyere visdom. 


Slik bør dere øve, munker.” 


2.4.2 (3.83) Eselet 
Gadrabhasutta 


83. "Det er som om et esel skulle følge etter en flokk kuer, munker, og tenke: "Jeg er også 
ei ku! Jeg er også ei ku!” 

Men den har ikke samme farge som kuene, den sier ikke det samme som kuene, den 
har ikke slike klauver som kuene. Den bare følger etter kuene og tenker at den også er ei ku. 

På samme måte kan det være en munk som følger etter munkefellesskapet og tenker: 
*Jeg er også en munk! Jeg er også en munk!” Men han har ikke lyst til å øve høyre moral slik 
de andre munkene gjør, han har ikke lyst til å øve høyere meditasjon slik de andre munkene 
gjør, og han har ikke lyst til å øve høyere visdom slik de andre munkene gjør. Han bare følger 
etter munkefellesskapet og tenker: *Jeg er også en munk! Jeg er også en munk! 

Derfor bør dere øve slik, munker: Vi skal være ivrige etter å øve høyere moral, vi skal 
være ivrige etter å øve høyere meditasjon og vi skal være ivrige etter å øve høyere visdom. 


Slik bør dere øve, munker.” 


2.4.3 (3.84) Åkeren 
Khettasutta 


84. *Det er tre ting bonden bør gjøre først, munker. Hvilke tre? Aller først bør han pløye 
og harve åkeren godt. Når det er gjort, bør han så når tiden er inne. Deretter bør han lede 
vann inn til åkeren og bort fra åkeren når dette trengs. Dette er de tre tingene bonden bør 
gjøre først, munker. 

På samme måte er det tre ting en munk bør gjøre først, munker. Hvilke tre? Han bør 
øve høyere moral, høyere meditasjon og høyere visdom. Dette er de tre tingene en munk bør 
gjøre først. 

Derfor bør dere øve slik, munker: Vi skal være ivrige etter å øve høyere moral, vi skal 
være ivrige etter å øve høyere meditasjon og vi skal være ivrige etter å øve høyere visdom. 


Slik bør dere øve, munker.” 


2.4.4 (3.85) Vajji-munken 
Vajjiputtasutta 


85. En gang da Mesteren var i Vesali, holdt han til i huset med de spisse gavlene i 
Storskogen. Da kom en vajji-munk bort til ham, hilste høflig og satte seg ned. Så sa han: 

"Hver fjortende dag må vi resitere hundre og femti treningsregler, Mester. Det er for 
mye. Dette klarer jeg ikke!” 

*Klarer du øve på tre treningsområder, da? Klarer du å øve høyere moral, høyere 
meditasjon og høyere visdom?” 

*Ja, tre treningsområder klarer jeg å øve, Mester. Jeg klarer å øve høyere moral, 
høyere meditasjon og høyere visdom.” 

*Da oppfordrer jeg deg til å øve på disse tre treningsområdene, munk. Øv høyere 
moral, høyere meditasjon og høyere visdom. I den grad du øver deg i disse tre, vil du kvitte 
deg med begjær, hat og uvitenhet. Og når du kvitter deg med disse, vil du ikke gjøre noe som 
er usunt eller skadelig.” 

Etter dette øvde denne munken høyere moral, høyere meditasjon og høyere visdom. 
Siden han øvde seg i disse tre, kvittet han seg med begjær, hat og uvitenhet. Og siden han 
kvittet seg med begjær, hat og uvitenhet, gjorde han ikke lenger noe som var usunt eller 


skadelig. 


2.4.5 (3.86) Under opplæring 
Sekkhasutta 


86. En munk kom bort til Mesteren, hilste høflig på ham og satte seg ned. Så sa han: 
*Man snakker om dem som er under opplæring, Mester. Men hva er det å være under 
opplæring?” 
*En som er under opplæring, er en som øver, munk. Det er derfor han sies å være 
under opplæring. Og hva er det han øver? Han øver høyere moral, høyere meditasjon og 


høyere visdom. Fordi han øver, sier man han er under opplæring. 


Den som øver og praktiserer riktig, 
utsletter uvitenheten og skaffer seg viten. 
Dette fører direkte til kunnskap 

og denne kunnskapen er frigjørende. 
Han vet at hans frigjøring er urokkelig 


og at tilblivelsens lenker er knust.” 


2.4.6 (3.87) Den første teksten om trening 
Pathamasikkhåsutta 


87. "Sønner av god familie som ønsker å oppnå noe godt, resiterer mer enn hundre og 
femti treningsregler hver fjortende dag, munker. Men alle disse kan sammenfattes i tre 
treningsområder. Hvilke tre? Det er å øve høyere moral, høyere meditasjon og høyere 
visdom. Disse tre treningsområdene er en sammenfatning av alle reglene. 

Sett at en munk overholder moralreglene fullt ut, men har en moderat praktisering av 
meditasjon og moderat utvikling av visdom. Om han skulle komme til å bryte med noen av 
de mindre viktige moralreglene, reiser han seg igjen. Hvorfor det? Jeg sier ikke at han er ute 
av stand til det. Han står trygt og solid befestet i de treningsreglene som innleder det 
opphøyde liv og egner seg godt for det. Disse treningsreglene følger han. Siden han kvitter 
seg med de tre lenkene, er han en som har gått ut i strømmen, en som ikke kan falle tilbake, 
men som er på sikker vei mot oppvåkning. 

Sett at en munk overholder moralreglene fullt ut, men har en moderat praktisering av 
meditasjon og moderat utvikling av visdom. Om han skulle komme til å bryte med noen av 
de mindre viktige moralreglene, reiser han seg igjen. Hvorfor det? Jeg sier ikke at han er ute 
av stand til det. Han står trygt og solid befestet i de treningsreglene som innleder det 
opphøyde liv og egner seg godt for det. Disse treningsreglene følger han. Etter å ha kvittet 
seg med de tre lenkene svekker han begjær, hat og uvitenhet og blir en som vender tilbake 
bare én gang. Etter å ha vendt tilbake til verden én gang gjør han slutt på lidelsene. 

Sett at en munk overholder moralreglene fullt ut og praktiserer meditasjon fullt ut, 
men har en moderat utvikling av visdom. Om han skulle komme til å bryte med noen av de 
mindre viktige moralreglene, reiser han seg igjen. Hvorfor det? Jeg sier ikke at han er ute av 
stand til det. Han står trygt og solid befestet i de treningsreglene som innleder det opphøyde 
liv og egner seg godt for det. Disse treningsreglene følger han. Etter å ha kvittet seg med de 
fem lenkene som binder ham til de lavere verdenene, blir han en som blir spontant gjenfødt i 
himmelen og oppnår parinibbana der. Han blir en som ikke vender tilbake. 

Sett at en munk overholder moralreglene fullt ut, praktiserer meditasjon fullt ut og 
har utviklet visdom fullt ut. Om han skulle komme til å bryte med noen av de mindre viktige 
moralreglene, reiser han seg igjen. Hvorfor det? Jeg sier ikke at han er ute av stand til det. 


Han står trygt og solid befestet i de treningsreglene som innleder det opphøyde liv og egner 


seg godt for det. Disse treningsreglene følger han. Han har utslettet sinnets forurensninger, 
slik at han fri fra forurensninger i sinnet selv har forstått og virkeliggjort sinnets frigjøring 
gjennom visdom og hviler i denne her og nå. 

På den måten vil den som følger reglene i moderat grad, få moderate resultater, mens 
den som følger dem fullt ut, vil få fullkomne resultater. Derfor sier jeg at det ikke er 


forgjeves å følge treningsreglene, munker.” 


2.4.7 (3.88) Den andre teksten om trening 
Dutiyasikkhåsutta 


88. "Sønner av god familie som ønsker å oppnå noe godt, resiterer mer enn hundre og 
femti treningsregler hver fjortende dag, munker. Men alle disse kan sammenfattes i tre 
treningsområder. Hvilke tre? Det er å øve høyere moral, høyere meditasjon og høyere 
visdom. Disse tre treningsområdene er en sammenfatning av alle reglene. 

Sett at en munk overholder moralreglene fullt ut, men har en moderat praktisering av 
meditasjon og moderat utvikling av visdom. Om han skulle komme til å bryte med noen av 
de mindre viktige moralreglene, reiser han seg igjen. Hvorfor det? Jeg sier ikke at han er ute 
av stand til det. Han står trygt og solid befestet i de treningsreglene som innleder det 
opphøyde liv og egner seg godt for det. Disse treningsreglene følger han. Etter at han har 
kvittet seg med de tre lenkene, blir han gjenfødt høyst sju ganger blant guder og mennesker 
før han gjør ende på lidelsene. Eller etter at han har kvittet seg med de tre lenkene, blir han 
gjenfødt to eller tre ganger i velstående familier før han gjør slutt på lidelsene. Eller etter at 
han har kvittet seg med de tre lenkene, blir han gjenfødt bare én gang som menneske før han 
gjør slutt på lidelsene. Etter at han har kvittet seg med de tre lenkene og svekket begjær, hat 
og uvitenhet, blir han en som vender tilbake bare én gang. Han vender bare én gang tilbake 
til denne verden og gjør deretter slutt på lidelsene. 

Sett at en munk overholder moralreglene fullt ut og praktiserer meditasjon fullt ut, 
men har en moderat utvikling av visdom. Om han skulle komme til å bryte med noen av de 
mindre viktige moralreglene, reiser han seg igjen. Hvorfor det? Jeg sier ikke at han er ute av 
stand til det. Han står trygt og solid befestet i de treningsreglene som innleder det opphøyde 
liv og egner seg godt for det. Disse treningsreglene følger han. Etter å ha kvittet seg med de 
fem lenkene som binder ham til de lavere verdenene, går han mot strømmen opp til 
himmelen. Eller etter å ha kvittet seg med de fem lenkene som binder ham til de lavere 
verdenene, oppnår han parinibbana bare med noen små anstrengelser. Eller etter å ha kvittet 
seg med de fem lenkene som binder ham til de lavere verdenene, oppnår han parinibbana 
uten noen anstrengelser. Eller etter å ha kvittet seg med de fem lenkene som binder ham til 
de lavere verdenene, korter han ned på ventetiden og oppnår parinibbana. Eller etter å ha 
kvittet seg med de fem lenkene som binder ham til de lavere verdenene, oppnår han 


parinibbana mens han er i Brahmas verden. 


Sett at en munk overholder moralreglene fullt ut, praktiserer meditasjon fullt ut og 
utvikler visdommen fullt ut. Han står trygt og solid befestet i moralsk atferd og følger 
treningsreglene til punkt og prikke. Han har utslettet sinnets forurensninger, slik at han fri fra 
forurensninger i sinnet selv har forstått og virkeliggjort sinnets frigjøring gjennom visdom og 
hviler i denne her og nå. 

På den måten vil den som følger reglene i moderat grad, få moderate resultater, mens 
den som følger dem fullt ut, vil få fullkomne resultater. Derfor sier jeg at det ikke er 


forgjeves å følge treningsreglene, munker.” 


2.4.8 (3.89) Den tredje teksten om trening 
Tatiyasikkhåsutta 


89. "Sønner av god familie som ønsker å oppnå noe godt, resiterer mer enn hundre og 
femti treningsregler hver fjortende dag, munker. Men alle disse kan sammenfattes i tre 
treningsområder. Hvilke tre? Det er å øve høyere moral, høyere meditasjon og høyere 
visdom. Disse tre treningsområdene er en sammenfatning av alle reglene. 

Sett at en munk overholder moralreglene fullt ut, praktiserer meditasjon fullt ut og 
utvikler visdommen fullt ut. Om han skulle komme til å bryte med noen av de mindre viktige 
moralreglene, reiser han seg igjen. Hvorfor det? Jeg sier ikke at han er ute av stand til det. 
Han står trygt og solid befestet i de treningsreglene som innleder det opphøyde liv og egner 
seg godt for det. Disse treningsreglene følger han. 

Han utsletter sinnets forurensninger, slik at han fri fra forurensninger i sinnet selv har 
forstått og virkeliggjort sinnets frigjøring gjennom visdom og hviler i denne her og nå. Hvis 
han ikke klarer dette, hvis han ikke makter dette, utsletter han de fem lenkene som binder 
ham til lavere verdener og oppnår parinibbana mens han er halvveis. Hvis han ikke klarer 
dette, hvis han ikke makter dette, utsletter han de fem lenkene som binder ham til lavere 
verdener og oppnår parinibbana etter å ha redusert den tiden som trengs til dette. Hvis han 
ikke klarer dette, hvis han ikke makter dette, utsletter han de fem lenkene som binder ham til 
lavere verdener og oppnår parinibbana uten noen problemer underveis. Hvis han ikke klarer 
dette, hvis han ikke makter dette, utsletter han de fem lenkene som binder ham til lavere 
verdener og oppnår parinibbana med bare noen få problemer underveis. Hvis han ikke klarer 
dette, hvis han ikke makter dette, utsletter han de fem lenkene som binder ham til lavere 
verdener og går mot strømmen opp til himmelen. Hvis han ikke klarer dette, hvis han ikke 
makter dette, utsletter han de tre lenkene, svekker begjær, hat og uvitenhet og blir en som 
vender tilbake bare én gang. Han vender bare én gang tilbake til denne verden og gjør 
deretter slutt på lidelsene. Hvis han ikke klarer dette, hvis han ikke makter dette, kvitter han 
seg med de tre lenkene og blir gjenfødt bare én gang som menneske før han gjør slutt på 
lidelsene. Hvis han ikke klarer dette, hvis han ikke makter dette, kvitter han seg med de tre 
lenkene og blir gjenfødt to eller tre ganger i velstående familier før han gjør slutt på 


lidelsene. Hvis han ikke klarer dette, hvis han ikke makter dette, kvitter han seg med de tre 


lenkene og blir gjenfødt høyst sju ganger blant guder og mennesker før han gjør ende på 
lidelsene. 

På den måten vil den som følger reglene i moderat grad, få moderate resultater, mens 
den som følger dem fullt ut, vil få fullkomne resultater. Derfor sier jeg at det ikke er 


forgjeves å følge treningsreglene, munker.” 


2.4.9 (3.90) Den første teksten de tre treningsområdene 
Pathamasikkhattayasutta 


90. *Det finnes tre treningsområder, munker. Hvilke tre? Det er høyere moral, høyere 
meditasjon og høyere visdom. 

Og hva er høyere moral, munker? Det er når en munk lever et moralsk liv og påtar seg 
treningsreglene. Dette kalles høyere moral, munker. 

Og hva er høyere meditasjon, munker? Det er når en munk isolerer seg både fra 
sansenytelser og fra usunne ideer og går inn i første ... andre ... tredje ... fjerde 
meditasjonstilstand og forblir i den. Dette kalles høyere meditasjon, munker. 

Og hva er høyere visdom, munker? Det er når en munk forstår det som det er at "dette 
er lidelse” ... "dette er veien som fører til lidelsens opphør”. Dette kalles høyere visdom, 


munker. Og dette er altså de tre treningsområdene.” 


2.4.10 (3.91) Den andre teksten om de tre treningsområdene 


Dutiyasikkhattayasutta 


91. *Det finnes tre treningsområder, munker. Hvilke tre? Det er høyere moral, høyere 
meditasjon og høyere visdom. 

Og hva er høyere moral, munker? Det er når en munk lever et moralsk liv og påtar seg 
treningsreglene. Dette kalles høyere moral, munker. 

Og hva er høyere meditasjon, munker? Det er når en munk isolerer seg både fra 
sansenytelser og fra usunne ideer og går inn i første ... andre ... tredje ... fjerde 
meditasjonstilstand og forblir i den. Dette kalles høyere meditasjon, munker. 

Og hva er høyere visdom, munker? Det er når en munk utsletter sinnets 
forurensninger, slik at han fri fra forurensninger i sinnet selv har forstått og virkeliggjort 
sinnets frigjøring gjennom visdom og hviler i denne her og nå. Dette kalles høyere visdom, 


munker. Og dette er altså de tre treningsområdene. 


Man bør ferdes med oppmerksomhet 
og vokte sine sanser vel. 
Meditere besluttsomt og flittig 


og øve høyere moral, meditasjon og visdom 


med grenseløs fordypelse som overvinner alle retninger — 
bak blir som foran og foran blir som bak. 
Oppe blir som nede og nede blir som oppe. 


Natten blir som dag og dagen blir som natt. 


Dette sies å være veien 
som fører den lærevillige til renhet. 
Dette sier den oppvåknede 


den kloke, han som har kommet til veiens ende, 


han som har nådd fram til frihet 


ved å stoppe begjæret og bevisstheten. 


Den som slukker flammen, 


oppnår frihet i sinnet.” 


2.4.11 (3.92) Munken fra Sankavå 


Sankavåsutta 


92. En gang da Mesteren var på vandring i Kosala sammen med en stor flokk munker, 
kom han til byen Sankavå og slo seg til der. Der i byen holdt det til en munk fra Kassapa- 
ætten. Mens Mesteren var der, begeistret, gledet og inspirerte han munkene med en tale om 
læren og treningsreglene. Men munken Kassapa gledet seg ikke sammen med de andre 
munkene. Han ble verken begeistret eller inspirert. Han var misfornøyd, for han synes det 
hørtes altfor slitsomt ut. Etter en tid syntes Mesteren han hadde vært lenge nok i Sankava, så 
han ga seg på vandring til Råjagaha og slo seg til på Gribbetoppen. 

Men ikke lenge etter at Mesteren hadde gått, angret munken og tenkte: 

*Dette var dumt av meg, det var ikke særlig klokt. Dette er til tap for meg, og ikke til 
vinning. Da Mesteren snakket om læren og treningsreglene, ble de andre munkene begeistret, 
glade og inspirert. Men jeg var misfornøyd, for jeg syntes det hørtes altfor slitsomt ut. Jeg 
tror jeg vil gå til Mesteren og si at jeg angrer på at jeg var misfornøyd.” 

Dermed ryddet munken soveplassen sin, tok kappe og bolle og ga seg på vei til 
Råjagaha. Da han kom dit, gikk han opp på Gribbetoppen og bort til Mesteren, hilste høflig 
på ham og satte seg ned. Så sa han: 

*Da du var i Sarikavå, snakket du om læren og treningsreglene, Mester. De andre 
munkene ble glade, begeistret og inspirert av dette. Men det ble ikke jeg. Jeg ble misfornøyd, 
for jeg syntes det hørtes altfor slitsomt ut. Så gikk du til Råjagaha, og like etter at du hadde 
gått, angret jeg og tenkte at dette var dumt av meg, det var ikke særlig klokt. Dette er til tap 
for meg, og ikke til vinning. Da Mesteren snakket om læren og treningsreglene, ble de andre 
munkene begeistret, glade og inspirert. Men jeg var misfornøyd, for jeg syntes det hørtes 
altfor slitsomt ut. Derfor ville jeg gå til deg og bekjenne mitt feilgrep. Jeg har begått et 
feilgrep, Mester, fordi jeg var uvettig og dum. Tilgi meg dette feilgrepet, Mester, så skal jeg 
unngå slikt i framtida!” 

*Ja, du har sannelig begått et feilgrep, Kassapa. Det var dumt og uvettig av deg å 
mene at det hørtes altfor slitsomt ut da jeg snakket om læren og treningsreglene og de andre 
munkene ble begeistre, glade og inspirert. Men ettersom du innser feilgrepet for hva det er og 


er villig til å rette det opp, skal du få tilgivelse, Kassapa. For i den edles treningsdisplin er det 


slik at den som innser et feilgrep og er villig til å rette det opp, passer seg så han ikke gjøre 
denne feilen igjen. 

Hvis en eldre munk ikke liker å trene og ikke roser treningen slik at andre munker 
ikke liker å trene og ikke inspirerer andre til å trene, og heller ikke gir fortjent ros til munker 
som liker å trene, da vil jeg ikke rose en slik munk. Og hvorfor ikke? Hvis andre hører at 
læreren roser ham, vil de være sammen med ham. Og da kan de tilegne seg feilaktige teorier, 
noe som vil være til langvarig ulempe og smerte for dem. Derfor vil jeg ikke rose en slik 
munk. 

Hvis en munk med middels fartstid eller en novise ikke liker å trene og ikke roser 
treningen, slik at andre munker ikke liker å trene og ikke inspirerer andre til å trene, og heller 
ikke gir fortjent ros til munker som liker å trene, da vil jeg ikke rose en slik munk. Og 
hvorfor ikke? Hvis andre hører at læreren roser ham, vil de være sammen med ham. Og da 
kan de tilegne seg samme syn som han har, noe som vil være til langvarig ulempe og smerte 
for dem. Derfor vil jeg ikke rose en slik munk. 

Hvis derimot en eldre munk liker å trene og roser treningen slik at andre munker som 
ikke liker å trene, blir inspirert til å ta fatt på treningen, og gir fortjent ros til andre munker 
som liker å trene, da vil jeg rose en slik munk. Og hvorfor? Og hvorfor det? Hvis andre hører 
at læreren roser ham, vil de være sammen med ham. Og da kan de tilegne seg samme syn 
som han har, noe som vil være til langvarig nytte og glede for dem. Derfor vil jeg rose en slik 
munk. 

Hvis en munk med middels fartstid eller en novise liker å trene og roser treningen slik 
at andre munker som ikke liker å trene, blir inspirert til å ta fatt på treningen, og gir fortjent 
ros til andre munker som liker å trene, da vil jeg rose en slik munk. Og hvorfor? Og hvorfor 
det? Hvis andre hører at læreren roser ham, vil de være sammen med ham. Og da kan de 
tilegne seg samme syn som han har, noe som vil være til langvarig nytte og glede for dem. 


Derfor vil jeg rose en slik munk.” 


2.5 Kapitlet om saltkornet 
Lonakapallavagga 


2.5.1 (3.93) Oppgaver som det haster med 
Accåyikasutta 


93. *Bonden har tre oppgaver som det haster med, munker. Hvilke tre? 

En bonde må være rask til å pløye og harve åkeren sin. Deretter må han være rask til 
å så kornet. Og når det er gjort, må han være rask til å sørge for riktig vanning. Dette er tre 
oppgaver som bonden må være rask til å gjøre. 

Men bonden har ingen magiske evner slik at han kan si: 'T dag skal kornet spire! I 
morgen skal aksene vokse fram! Og i overmorgen skal kornet være modent!” Nei, det er 
årstidenes veksling som sørger for disse tingene. 

På samme måte har munken tre oppgaver som det haster med. Hvilke tre? Det er 
høyere moral, høyere meditasjon og høyere visdom. Dette er de tre oppgavene for munken 
som det haster med. Munken har ingen magiske evner slik at han kan si: 'T dag, i morgen 
eller overimorgen skal sinnet mitt bli fullstendig fritt for forurensninger.” Nei, trening i 
høyere moral, meditasjon og visdom vil gjøre sinnet fritt for forurensninger når tiden er inne. 

Derfor bør dere trene slik, munker: 

Vi vil være ivrige etter å trene høyere moral, ivrige etter å trene høyere meditasjon 
og ivrige etter å trene høyere visdom!” 


Slik bør dere trene, munker.” 


2.5.2 (3.94) Avkall 


Pavivekasutta 


94. *Omvandrende filosofer fra andre tradisjoner snakker om å gi avkall på tre ting, 
munker. Hvilke tre? Det er å gi avkall på kapper, avkall på matgaver og avkall på boliger. 

Når omvandrende filosofer fra andre tradisjoner snakker om å gi avkall på kapper, 
kler de seg i grovt hampetøy, går med tøy av stoff med grove fibre, går med tøy fra 
gravplassen, tøy fra avfallshaugen, barketøy, skinn av sorte antiloper, tøy av grasfibre, tøy av 
barkfibre, kapper av trespon, hårkapper, kapper av hestetagl eller kapper av uglevinger. Det 
er dette omvandrende filosofer fra andre tradisjoner mener når de snakker om å gi avkall på 
kapper, munker. 

Når omvandrende filosofer fra andre tradisjoner snakker om å gi avkall på matgaver, 
spiser de grønnsaker, hirse, ukokt ris, villris, vannplanter, rispulver, skum som oppstår 
oppstår når risen blir kokt, oppmalte sesamfrø, gras, kumøkk, rotplanter fra skogen og 
nedfallsfrukt. Det er dette omvandrende filosofer fra andre tradisjoner mener når de snakker 
om å gi avkall på matgaver, munker. 

Når omvandrende filosofer fra andre tradisjoner snakker om å gi avkall på boliger, 
bor de i skogen, under et tre, på en gravplass, på en lysning i skogen, under åpen himmel, på 
en stråhaug eller i ei stråhytte. Det er dette omvandrende filosofer fra andre tradisjoner 
mener når de snakker om å gi avkall på boliger, munker. Og dette er de tre tingene 
omvandrende filosofer fra andre tradisjoner snakker om å gi avkall på. 

Det er tre ting vi gir avkall på i denne læren og treningsdisiplinen, munker. Hvilke 
tre? Her oppfører munken seg moralsk, kvitter seg med dårlig moral og hever seg over slikt. 
Han har rett syn, kvitter seg med feilaktig syn og hever seg over slikt. Og han gir slipp på 
forurensninger i sinnet, kvitter seg med slike forurensninger og hever seg over slikt. Når 
munken slik hever seg over alt dette, kalles han en munk som har nådd toppen, en som har 
nådd fram til essensen, som er ren og etablert 1 det essensielle. 

Det er som om en bonde skulle ha en frodig rismark. Han skynder seg å høste den og 
samle inn risen. Så skynder han seg å kjøre den bort, samler den i hauger, tresker den og 
fjerner halmen og agnene og renser den grundig. Kornet til denne bonden har nådd toppen, 


munker. Det har nådd fram til essensensen, det er rent og etablert i det essensielle. 


På samme måte oppfører munken seg moralsk, kvitter seg med dårlig moral og hever 
seg over slikt. Han har rett syn, kvitter seg med feilaktig syn og hever seg over slikt. Og han 
gir slipp på forurensninger i sinnet, kvitter seg med slike forurensninger og hever seg over 
slikt. Når munken slik hever seg over alt dette, kalles han en munk som har nådd toppen, en 


som har nådd fram til essensen, som er ren og etablert i det essensielle.” 


2.5.3 (3.95) Høsten 


Saradasutta 


95. — "Det er som når sola bryter gjennom skyene om høsten og fyller himmelvelvingen 
med lys slik at mørket blir fordrevet av solstrålene, munker. 

Slik er det også når den edles elev får blikket opp for den plettfrie og feilfrie 
visdommen. Når den edles elev får opp blikket for dette, forsvinner de tre hindringene, som 
er egoforestillinger, uvisshet og avhengighet av regler og ritualer. Han legger også fra seg de 
to egenskapene grådighet og hat. Så isolerer han seg både fra sansenytelser og fra usunne 
ideer går han inn i første meditasjonstilstand, — den som fødes av ensomhet og inneholder 
både innledende og fastholdende tanker, glede og velvære, — og forblir i den. Hvis den edles 


elev da skulle dø, finnes det ikke noen bindinger som trekker ham tilbake til denne verden.” 


2.5.4 (3.96) Forsamlinger 


Parisåsutta 


96. *Det finnes tre forsamlinger, munker. Hvilke tre? Det er den ypperste forsamlingen, 
en forsamling med splid og en forsamling med enighet. 

Og hva er den ypperste forsamlingen, munker? Det er en forsamling der de eldre 
munkene ikke lever i overflod og heller ikke er dovne. De legger fra seg hindringene og er 
foregangsmenn i ensom meditasjon. De setter kreftene inn for å oppnå det de ennå ikke har 
oppnådd, for å tilegne seg det de ennå ikke har tilegnet seg og for å innse det de ennå ikke 
har innsett. Den generasjonen som følger etter dem, følger deres eksempel. De lever heller 
ikke i overflod og er heller ikke dovne. De setter kreftene inn for å oppnå det de ennå ikke 
har oppnådd, for å tilegne seg det de ennå ikke har tilegnet seg og for å innse det de ennå 
ikke har innsett. Dette kalles den ypperste forsamlingen, munker. 

Og hva er en forsamling med splid, munker? Det er en forsamling der munkene 
krangler, kjefter på hverandre og er uenige, og de sårer hverandre med tungas våpen. Dette er 
en forsamling med splid, munker. 

Og hva er en forsamling uten splid, munker? Det er en forsamling der munkene er 
enige, der de er gode venner og ikke krangler med hverandre, men omgås uanstrengt som når 
vann blander seg med melk, og der de ser på hverandre med vennskap i blikket. Dette er en 
forsamling uten splid, munker. 

Når munkene er enige, er gode venner og ikke krangler med hverandre, men omgås 
uanstrengt som når vann blander seg med melk, og de ser på hverandre med vennskap 1 
blikket, opparbeider de seg meget gode fortjenester, munker. Når munkene lever slik 
sammen, er det som om de bor hos Brahma. Siden de er glade, oppnår de frigjøring av sinnet. 
Av gleden oppstår fryd, dette gir dem ro i kroppen, noe som igjen gjør dem lykkelige og 
bidrar til at sinnet finner ro og balanse. 

Det er som når det faller store regndråper oppe i fjellet, munker. Da renner vannet 
nedover skråningene og fyller opp små sprekker og kløfter. Når de små sprekkene og 
kløftene er fulle, samler vannet seg i små dammer og deretter i større dammer. Når de store 
dammene er fulle, renner vannet videre i bekker og små elver, inntil det samler seg i store 


elver og renner ut i havet. 


Slik er det også når munkene er enige, er gode venner og ikke krangler med 
hverandre, men omgås uanstrengt som når vann blander seg med melk, og de ser på 
hverandre med vennskap i blikket, opparbeider de seg meget gode fortjenester, munker. Når 
munkene lever slik sammen, er det som om de bor hos Brahma. Siden de er glade, oppnår de 
frigjøring av sinnet. Av gleden oppstår fryd, dette gir dem ro i kroppen, noe som igjen gjør 
dem lykkelige og bidrar til at sinnet finner ro og balanse. 


Dette er de tre forsamlingene, munker.” 


2.5.5 (3.97) Den første teksten om fullblodshesten 


Pathamaåajåniyasutta 


97. — "Kongens edle fullblodshest har tre egenskaper som gjør den en konge verdig slik at 
den kan tilhøre en konge og kalles en av kongens eiendeler, munker. Hvilke tre? Kongens 
edle fullblodshest har både skjønnhet, styrke og hurtighet. Disse tre egenskapene gjør den en 
konge verdig slik at den kan tilhøre en konge og kalles en av kongens eiendeler, munker. 

På samme måte har en munk tre egenskaper som gjør at han fortjener heder, 
gjestfrihet, gaver og respekt og er den beste åker å så gaver 1. Hvilke tre? Det er når en munk 
har både skjønnhet, styrke og hurtighet. 

Hva vil det si at en munk har skjønnhet, munker? Det er når han lever moralsk, når 
han er beskyttet av treningsreglene, når han har god oppførsel og vet hvor han kan gå og hvor 
han ikke kan gå, når han ser farer ved selv den minste feil, når han påtar seg treningsreglene 
og følger dem. På den måten har en munk skjønnhet, munker. 

Hva vil det si at en munk har styrke, munker? Det er når han setter kreftene inn på å 
kvitte seg med usunne holdninger og heller utvikle sunne holdninger, når han er standhaftig 
og arbeider hardt slik at han ikke gir opp arbeidet med å utvikle sunne holdninger. På den 
måten har en munk styrke, munker. 

Hva vil det si at en munk har hurtighet, munker? Det er når en munk forstår det som 
det er at "dette er lidelse”, når han forstår det som det er at "dette er lidelsens opphav”, når 
han forstår det som det er at dette er lidelsens opphør” og når han forstår det som det er at 
*dette er veien som fører til lidelsens opphør”. På den måten har en munk hurtighet, munker. 
Og dette er de tre egenskapene som gjør at han fortjener heder, gjestfrihet, gaver og respekt 


og er den beste åker å så gaver 1.” 


2.5.6 (3.98) Den andre teksten om fullblodshesten 


Dutiyåajåniyasutta 


98. "Kongens edle fullblodshest har tre egenskaper som gjør den en konge verdig slik at 
den kan tilhøre en konge og kalles en av kongens eiendeler, munker. Hvilke tre? Kongens 
edle fullblodshest har både skjønnhet, styrke og hurtighet. Disse tre egenskapene gjør den en 
konge verdig slik at den kan tilhøre en konge og kalles en av kongens eiendeler, munker. 

På samme måte har en munk tre egenskaper som gjør at han fortjener heder, 
gjestfrihet, gaver og respekt og er den beste åker å så gaver 1. Hvilke tre? Det er når en munk 
har både skjønnhet, styrke og hurtighet. 

Hva vil det si at en munk har skjønnhet, munker? Det er når han lever moralsk, når 
han er beskyttet av treningsreglene, når han har god oppførsel og vet hvor han kan gå og hvor 
han ikke kan gå, når han ser farer ved selv den minste feil, når han påtar seg treningsreglene 
og følger dem. På den måten har en munk skjønnhet, munker. 

Hva vil det si at en munk har styrke, munker? Det er når han setter kreftene inn på å 
kvitte seg med usunne holdninger og heller utvikle sunne holdninger, når han er standhaftig 
og arbeider hardt slik at han ikke gir opp arbeidet med å utvikle sunne holdninger. På den 
måten har en munk styrke, munker. 

Hva vil det si at en munk har hurtighet, munker? Det er når han utsletter de fem 
bindingene som holder ham fast i lavere eksistensplan og deretter oppnår parinibbana slik at 
han ikke vender tilbake fra den verdenen. På den måten har en munk hurtighet, munker. Og 
dette er de tre egenskapene som gjør at han fortjener heder, gjestfrihet, gaver og respekt og er 


den beste åker å så gaver 1.” 


2.5.7 (3.99) Den tredje teksten om fullblodshesten 


Tatiyåajåniyasutta 


99. — "Kongens edle fullblodshest har tre egenskaper som gjør den en konge verdig slik at 
den kan tilhøre en konge og kalles en av kongens eiendeler, munker. Hvilke tre? Kongens 
edle fullblodshest har både skjønnhet, styrke og hurtighet. Disse tre egenskapene gjør den en 
konge verdig slik at den kan tilhøre en konge og kalles en av kongens eiendeler, munker. 

På samme måte har en munk tre egenskaper som gjør at han fortjener heder, 
gjestfrihet, gaver og respekt og er den beste åker å så gaver 1. Hvilke tre? Det er når en munk 
har både skjønnhet, styrke og hurtighet. 

Hva vil det si at en munk har skjønnhet, munker? Det er når han lever moralsk, når 
han er beskyttet av treningsreglene, når han har god oppførsel og vet hvor han kan gå og hvor 
han ikke kan gå, når han ser farer ved selv den minste feil, når han påtar seg treningsreglene 
og følger dem. På den måten har en munk skjønnhet, munker. 

Hva vil det si at en munk har styrke, munker? Det er når han setter kreftene inn på å 
kvitte seg med usunne holdninger og heller utvikle sunne holdninger, når han er standhaftig 
og arbeider hardt slik at han ikke gir opp arbeidet med å utvikle sunne holdninger. På den 
måten har en munk styrke, munker. 

Hva vil det si at en munk har hurtighet, munker? Det er når han utsletter sinnets 
forurensninger, slik at han fri fra forurensninger i sinnet selv har forstått og virkeliggjort 
sinnets frigjøring gjennom visdom og hviler i denne her og nå. På den måten har en munk 
hurtighet, munker. Og dette er de tre egenskapene som gjør at han fortjener heder, gjestfrihet, 


gaver og respekt og er den beste åker å så gaver 1.” 


2.5.8 (3.100) Lerretstoffet 
Potthakasutta 


100, "Etnytt stykke lerretstoff er ikke noe pent å se på, kjennes ubehagelig å være i 
kontakt med og har liten verdi. Det samme kan man si om et halvgammelt og et gammelt 
stykke lerretstoff. Et gammelt stykke lerretstoff blir dessuten brukt til å skrubbe krukker 
med, eller så blir det kastet på søppelfyllingen. 

På samme måte er det hvis en novise har dårlig moral og oppfører seg dårlig, munker. 
Da vil jeg si han ikke er noe pen å se på. Jeg vil sammenligne en slik person med et stygt 
stykke lerretstoff. De som følger ham og holder seg sammen med ham, tar til seg de samme 
holdningene, noe som vil være til skade og smerte for dem i lang tid. Da vil jeg si at kontakt 
med ham kjennes ubehagelig akkurat som det er ubehagelig å være i kontakt med et stykke 
lerretstoff. De som gir dem kapper, matgaver, boliger og medisiner kommer ikke til å høste 
noen store frukter eller store fordeler av det. Derfor sier jeg de har liten verdi, så jeg vil 
sammenligne dem med et lerretstoff med liten verdi. Det samme kan sies om en munk med 
mellomlang fartstid og om en eldre munk, hvis han har dårlig moral og oppfører seg dårlig, 
munker. 

Hvis denne eldre munken skulle gi seg til å tale i forsamlingen, kommer andre 
munker til å si til ham: *Hva har vel du med å tale her, du som er så dum og vettløs? Hvordan 
kan du tro at du har noe å si her?” Da kan han bli så misfornøyd og sint at han sier noe som 
får forsamlingen til å kaste ham ut, akkurat som lerretet blir kastet ut på søppelfyllingen. 

Et nytt stykke fineste bomullstoff er pent å se på, kjennes behagelig å være i kontakt 
med og har stor verdi. Det samme kan man si om et halvgammelt og et gammelt stykke 
bomullstoff. Et gammelt stykke bomullstoff blir dessuten bruk til å pakke inn juveler i, eller 
så blir det lagt ned i en kiste av en velluktende tresort. 

På samme måte er det hvis en novise har god moral og oppfører seg godt, munker. Da 
vil jeg si han er pen å se på. Jeg vil sammenligne en slik person med et stykke fineste 
bomull. De som følger ham og holder seg sammen med ham, tar til seg de samme 
holdningene, noe som vil være til nytte og glede for dem i lang tid. Da vil jeg si at kontakt 
med ham kjennes behagelig akkurat som det er behagelig å være i kontakt med et stykke 
fineste bomull. De som gir dem kapper, matgaver, boliger og medisiner kommer til å høste 


noen store frukter eller store fordeler av det. Derfor sier jeg de har stor verdi, så jeg vil 


sammenligne dem med et stykke bomullstoff med stor verdi. Det samme kan sies om en 
munk med mellomlang fartstid og om en eldre munk, hvis han har god moral og oppfører seg 
godt, munker. 

Hvis denne eldre munken skulle gi seg til å tale i forsamlingen, kommer andre 
munker til å si: "Vær stille, dere andre! Den eldre munken taler om læren og 
treningsdisiplinen!” 

Derfor bør dere trene slik, munker: *Vi vil bli som et stykke fineste bomullstoff, ikke 


som et stykke lerretstoff!” Slik bør dere trene, munker.” 


2.5.9 (3.101) Saltklumpen 


Lonakapallasutta 


101. "Sett at noen sier at hver og en opplever resultater ut fra de handlinger han har utført, 
munker. Hvis det hadde vært slik, da ville det ikke være mulig å praktisere edel livsførsel, og 
det ville være umulig å gjøre slutt på lidelsen. Men siden det heller er slik at hver og en 
opplever resultater ut fra de handlinger han opplever å ha utført, er det mulig å praktisere 
edel livsførsel, munker, og det er mulig å gjøre slutt på lidelsen. 

Det kan godt hende at en som bare har begått en ganske liten overtredelse, kommer til 
helvete for det. Og det kan godt hende at en annen som har begått samme slags overtredelse, 
får oppleve resultatene av den her og nå og dermed er helt ferdig med saken. 

Hva slags person er det som kan komme til helvete for bare en ganske liten 
overtredelse? 

Det er en person som ikke observerer kroppen, som ikke har utviklet sin moral, ikke 
har utviklet sitt sinn og ikke har utviklet visdom, men som er innskrenket og smålig og 
overfladisk, munker. En slik person kan komme til helvete for bare en ganske liten 
overtredelse. 

Hva slags person er det som kan ha begått samme overtredelse, men får oppleve 
resultatene av den her og nå og dermed er helt ferdig med den? 

Det er en person som observerer kroppen, som har utviklet sin moral, som har 
utviklet sitt sinn og har utviklet visdom, og som er raus, storsinnet og uten grenser. En slik 
person kan ha begått samme overtredelse, men får oppleve resultatene av den her og nå og er 
dermed helt ferdig med den. 

Det er som om en person skulle slippe en saltklump opp i et lite beger med vann. Hva 
mener dere, munker — ville vannet bli udrikkelig på grunn av denne saltklumpen?” 

*Ja, det ville det bli, Mester.” 

*Hvorfor?” 

"Siden begeret ikke er stort, vil saltklumpen gjøre alt vannet udrikkelig.” 

*Men hvis en person skulle slippe en saltklump ut i Ganges — ville da alt vannet i 
Ganges bli udrikkelig på grunn av denne saltklumpen?” 

*Nel1, det ville det ikke bli, Mester.” 


*Hvorfor?” 


"Fordi det er så mye vann i Ganges, Mester. Det ville ikke bli udrikkelig bare på 
grunn av en saltklump.” 

*På samme måte er det når en person kommer helvete for bare en ganske liten 
overtredelse, mens en annen person som begår samme overtredelse, får oppleve resultatene 
av den her og nå og dermed er helt ferdig med saken. 

Hva slags person er det som kan komme til helvete for bare en ganske liten 
overtredelse? 

Det er en person som ikke observerer kroppen, som ikke har utviklet sin moral, ikke 
har utviklet sitt sinn og ikke har utviklet visdom, men som er innskrenket og smålig og 
overfladisk, munker. En slik person kan komme til helvete for bare en ganske liten 
overtredelse. 

Hva slags person er det som kan ha begått samme overtredelse, men får oppleve 
resultatene av den her og nå og dermed er helt ferdig med den? 

Det er en person som observerer kroppen, som har utviklet sin moral, som har 
utviklet sitt sinn og har utviklet visdom, og som er raus, storsinnet og uten grenser. En slik 
person kan ha begått samme overtredelse, men får oppleve resultatene av den her og nå og er 
dermed helt ferdig med den. 

Sett at en person må gå i fengsel på grunn av en halvpenning, en penning eller hundre 
penninger. Og sett at en annen ikke må gå i fengsel på grunn av en halvpenning, en penning 
eller hundre penninger. 

Hva slags person er det som må gå i fengsel på grunn av en halvpenning, en penning 
eller hundre penninger? Det er en fattig person, en som ikke har stort, en som eier lite. En 
slik person må gå i fengsel på grunn av en halvpenning, en penning eller hundre penninger. 

Hva slags person er det som ikke må gå i fengsel på grunn av en halvpenning, en 
penning eller hundre penninger? Det er en rik person som har mye og som eier mye. En slik 
person må ikke gå i fengsel på grunn av en halvpenning, en penning eller hundre penninger. 
På samme måte kan en person komme til helvete for bare en ganske liten overtredelse, mens 
en annen person som begår samme overtredelse, får oppleve resultatene av den her og nå og 
dermed er helt ferdig med saken. 

Hva slags person er det som kan komme til helvete for bare en ganske liten 
overtredelse? 

Det er en person som ikke observerer kroppen, som ikke har utviklet sin moral, ikke 


har utviklet sitt sinn og ikke har utviklet visdom, men som er innskrenket og smålig og 


overfladisk, munker. En slik person kan komme til helvete for bare en ganske liten 
overtredelse. 

Hva slags person er det som kan ha begått samme overtredelse, men får oppleve 
resultatene av den her og nå og dermed er helt ferdig med den? 

Det er en person som observerer kroppen, som har utviklet sin moral, som har 
utviklet sitt sinn og har utviklet visdom, og som er raus, storsinnet og uten grenser. En slik 
person kan ha begått samme overtredelse, men får oppleve resultatene av den her og nå og er 
dermed helt ferdig med den. 

Sett at en person observerer kroppen. Han har utviklet sin moral, han har utviklet sitt 
sinn og har utviklet visdom, og han er raus, storsinnet og uten grenser. En slik person kan ha 
begått samme overtredelse, men får oppleve resultatene av den her og nå og er dermed helt 
ferdig med den. 

Sett at en saueslakter eller en geiteslakter skulle ha makt til å drepe, fengsle eller 
gjøre hva han vil med en som har stjålet ei geit, mens han ikke har makt til å gjøre noe slikt 
med en annen som har stjålet ei geit. 

Hva slags person har han makt til å gjøre dette mot? Det er en fattig person, en som 
ikke har stort, en som eier lite. En slik person kan slakteren drepe, fengsle eller gjøre hva han 
vil med hvis han har stjålet ei geit. 

Hva slags person er det han ikke har makt til å gjøre dette mo? Det er en rik person 
som har mye og som eier mye, en fyrste eller en minister. En slik person kan slakteren verken 
drepe, fengsle eller gjøre hva han vil med hvis han har stjålet ei geit. Det eneste han kan 
gjøre, er å bønnfalle med håndflatene mot hverandre: *Gi meg tilbake geita mi, mine herrer! 
Eller gi meg det som geita kostet!” På denne måten kan en som bare har begått en ganske 
liten overtredelse, kommer til helvete for det. Og en annen som har begått samme slags 
overtredelse, kan få oppleve resultatene av den her og nå og dermed er helt ferdig med saken. 

Hva slags person er det som kan komme til helvete for bare en ganske liten 
overtredelse? 

Det er en person som ikke observerer kroppen, som ikke har utviklet sin moral, ikke 
har utviklet sitt sinn og ikke har utviklet visdom, men som er innskrenket og smålig og 
overfladisk, munker. En slik person kan komme til helvete for bare en ganske liten 
overtredelse. 

Hva slags person er det som kan ha begått samme overtredelse, men får oppleve 


resultatene av den her og nå og dermed er helt ferdig med den? 


Det er en person som observerer kroppen, som har utviklet sin moral, som har 
utviklet sitt sinn og har utviklet visdom, og som er raus, storsinnet og uten grenser. En slik 
person kan ha begått samme overtredelse, men får oppleve resultatene av den her og nå og er 
dermed helt ferdig med den. 

Sett at noen sier at hver og en opplever resultater ut fra de handlinger han har utført, 
munker. Hvis det hadde vært slik, da ville det ikke være mulig å praktisere edel livsførsel, og 
det ville være umulig å gjøre slutt på lidelsen. Men siden det heller er slik at hver og en 
opplever resultater ut fra de handlinger han opplever å ha utført, er det mulig å praktisere 


edel livsførsel, munker, og det er mulig å gjøre slutt på lidelsen. 


2.5.10 (3.102) Gullsmeden 


Pamsudhovakasutta 


102. "Det finnes flere grove urenheter i gull, munker. Det finnes jord og sand og småstein 
der. Gullgraveren eller læregutten hans legger det i et fat, vasker det grundig og skyller bort 
urenhetene. Det som da blir liggende igjen, er gull blandet med mellomstore urenheter som 
grus og grov sand. Gullgraveren eller læregutten hans vasker det grundig og skyller bort 
urenhetene. Det som da blir liggende igjen, er gull blandet med små urenheter som fin sand 
og sort jord. Gullgraveren eller læregutten hans vasker det grundig og skyller bort urenhetene 
slik at det bare er gullstøv igjen. 

Gullsmeden eller læregutten hans legger så gullstøvet opp i en smeltedigel, fyrer godt 
oppunder og bruker en blåsebelg så det smelter. Hvis det ikke blir mykt, strålende og lett å 
arbeide med, men er sprøtt og ikke egner seg til videre bearbeiding, fyrer han mer og smelter 
det videre slik at det blir mykt, strålende og lett å arbeide med. Da er det ikke lenger sprøtt, 
men egner seg til videre bearbeiding. Og gullsmeden kan lage de fineste smykker av det, et 
diadem, øreringer, et halsbånd eller en gullkjede, fordi gullet er blitt lett å bearbeide. 

På samme måte finnes det munker som streber etter å oppnå en høyere 
bevissthetstilstand, men som sliter med grove urenheter, som dårlig atferd, dårlig tale og 
dårlige tanker. En omtenksom og klok munk vil derimot bestrebe seg på å fordrive og kvitte 
seg med slike urenheter og gjøre helt slutt på dem. Etter at dette er gjort, vil en omtenksom 
og klok munk som streber etter å oppnå en høyere bevissthetstilstand, arbeide for å fordrive 
og kvitte seg med middels grove urenheter som begjærlige tanker, hatefulle tanker og tanker 
på å gjøre skade, og gjøre helt slutt på dem. Etter at dette er gjort, vil en omtenksom og klok 
munk som streber etter å oppnå en høyere bevissthetstilstand, arbeide for å fordrive og kvitte 
seg med finere urenheter som tanker på slekt og nasjon og tanker på å opprettholde et godt ry 
blant andre. Disse gjør han også helt slutt på. 

Etter at dette er gjort, vil han reflektere over sine tanker og sinnstilstander. Hans 
konsentrasjon er verken dyp eller edel, verken fredfylt eller rettet mot ett punkt. Den går ut 
på å unngå reaksjoner eller holde dem tilbake. Men etter hvert vil sinnet hans falle til ro og 
samle seg i ett punkt. Da oppnår han en dyp, edel og fredfylt konsentrasjon om ett punkt, og 


sliter ikke lenger med å unngå reaksjoner eller holde dem tilbake. Uansett hvilken dyp 


kunnskap og ferdighet han måtte føle seg tiltrukket av, så mestrer han denne så langt han 
måtte ønske seg det. 

Sett at han ønsker seg å mestre forskjellige former for paranormale ferdigheter, som 
disse: Fra å være en gjør han seg til mange, og fra å være mange gjør han seg til en. Han gjør 
seg usynlig og kommer til syne igjen. Han går like uhindret gjennom vegger og murer som 
om de skulle være luft. Han dykker ned i jorda og kommer opp igjen som om det skulle være 
vann. Han går på vannet uten å synke nedi, som om det skulle være fast grunn. Med korslagte 
bein ferdes han gjennom lufta som fuglen på vingene. Han berører og stryker over sola og 
månen med handa si, enda så mektige og veldige de er, og han ferdes i sitt legeme helt opp til 
Brahmas verden. Hvis det er dette han ønsker, så vil han mestre dette så langt han måtte 
ønske seg det. 

Sett at han ønsker å mestre den guddommelige hørsel. Med den rene, guddommelige 
og overmenneskelige hørsel kan han høre både guddommelige og menneskelige lyder, både 
nære og fjerne. Hvis det er dette han ønsker, så vil han mestre dette så langt han måtte ønske 
seg det. 

Sett at han ønsker psykologisk innsikt. Ut fra seg selv forstår han andre menneskers 
sinn, og erkjenner et grådig sinn som grådig, og et sinn uten grådighet erkjenner han som 
uten grådighet. Et hatefullt sinn erkjenner han som et hatefullt sinn, og et sinn uten hat 
erkjenner han som et sinn uten hat. Et forblindet sinn erkjenner han som et forblindet sinn, 
og et ikke forblindet sinn erkjenner han som et ikke forblindet sinn. Et innskrenket sinn 
erkjenner han som innskrenket, og et adspredt sinn erkjenner han som adspredt. Ft avansert 
sinn erkjenner han som avansert, og et tilbakestående sinn erkjenner han som tilbakestående. 
Et laverestående sinn erkjenner han som laverestående, og et uovertruffent sinn erkjenner 
han som uovertruffent. Et konsentrert sinn erkjenner han som konsentrert, og et ukonsentrert 
sinn erkjenner han som ukonsentrert. Et frigjort sinn erkjenner han som frigjort, og et ikke 
frigjort sinn erkjenner han som ikke frigjort. Hvis det er dette han ønsker, så vil han mestre 
dette så langt han måtte ønske seg det. 

Sett at han ønsker å mestre kunsten å huske tidligere oppholdssteder. Han husker 
mange tidligere oppholdssteder. Således husker han en fødsel, to fødsler og videre opp til 
flere hundre tusen fødsler, og han kan til og med huske at universet har utvidet seg og trukket 
seg sammen en gang, to ganger, ja, opp til ti slike verdenssykluser. Og han husker følgende: 

*Der het jeg det og det, jeg var av den og den ætt og klasse, nøt den og den mat, hadde 


de og de gleder og sorger og ble så og så gammel. Så falt jeg derifra og ble gjenfødt et annet 


sted. Og der het jeg det og det,” — og han husker like mange detaljer her — 'Og så falt jeg 
derifra og ble gjenfødt her.” 

Slik husker han mange tidligere oppholdssteder, både detaljert og i store trekk. Hvis 
det er dette han ønsker, så vil han mestre dette så langt han måtte ønske seg det. 

Sett at han ønsker kunnskapen om hvordan alle vesener oppstår og går under. Med 
rent, himmelsk og overmenneskelig syn ser han hvordan alle vesener oppstår og går under. 
Han ser og forstår hvordan gode og onde, stygge og vakre, lykkelige og ulykkelige, alle tar 
konsekvensene av sine egne handlinger: "Disse vesenene her oppførte seg dårlig, både i 
tanke, ord og handling. De talte nedsettende om de edle, de hadde feilaktige teorier og 
handlet etter disse teoriene. Etter døden, når kroppen går i oppløsning, er disse blitt gjenfødt i 
vonde kår, i elendighet, lidelse og pinefulle tilstander. Men disse andre vesenene oppførte 
seg godt, både i tanke, ord og handling. De talte vel om de edle, de hadde rett syn og handlet 
i samsvar med dette. Etter døden, når kroppen går i oppløsning, er de blitt gjenfødt i gode kår 
og lykkelige tilstander.” Slik ser han med rent, himmelsk og overmenneskelig syn hvordan 
alle vesener oppstår og går under. Han ser og forstår hvordan gode og onde, stygge og vakre, 
lykkelige og ulykkelige, alle tar konsekvensene av sine egne handlinger. Hvis det er dette han 
ønsker, så vil han mestre dette så langt han måtte ønske seg det. 

Sett at han ønsker å utslette sinnets forurensninger, slik at han fri fra forurensninger i 
sinnet selv har forstått og virkeliggjort sinnets frigjøring gjennom visdom og hviler i denne 
her og nå. Hvis det er dette han ønsker, så vil han mestre dette så langt han måtte ønske seg 


det.” 


2.5.11 (3.103) Om å foredle sinnet 


Nimittasutta 


103. *En munk som vil oppnå en høyere sinnstilstand, bør fokusere på tre emner og variere 
mellom dem. Noen ganger bør han øve konsentrasjon, andre ganger bør han øve flid og andre 
ganger bør han øve sinnsro. 

Hvis han bare øver konsentrasjon, kan det hende han blir åndelig sløv. Hvis han bare 
øver flid, kan det hende han blir rastløs til sinns. Og hvis han bare øver sinnsro, kan det 
hende han ikke klarer å konsentrere seg nok til å rense sinnet for mentale urenheter. 

Men hvis han noen ganger øver konsentrasjon, andre ganger øver flid og andre ganger 
igjen øver sinnsro, kan sinnet bli mykt og lett å bearbeide, fleksibelt og ikke stivt, slik at det 
blir lett å konsentrere seg om å rense det for mentale urenheter. 

Det er som når en gullsmed eller læregutten hans bygger en smelteovn, fyrer opp i 
den og tar et stykke gull med en tang og legger det i ovnen. Noen ganger puster han til ilden, 
andre ganger dusjer han vann på den, og andre ganger igjen betrakter han den nøye. Hvis han 
bare skulle ha pustet til ilden, ville gullet ha blitt overopphetet. Hvis han bare hadde dusjet 
med vann, ville gullet ha kjølnet. Og hvis han bare skulle ha betraktet det hele, ville ikke 
gullet ha blitt foredlet slik det skulle. Men hvis han altså noen ganger puster til ilden, andre 
ganger dusjer vann på den, og andre ganger igjen betrakter den nøye, blir gullet mykt og lett å 
bearbeide, fleksibelt og ikke stivt, slik at det blir lett å bearbeide det. Og gullsmeden kan lage 
de fineste smykker av det, et diadem, øreringer, et halsbånd eller en gullkjede, fordi gullet er 
blitt lett å bearbeide. 

Derfor bør den som vil oppnå en høyere sinnstilstand, noen ganger øve konsentrasjon, 
andre ganger øve flid og andre ganger igjen øve sinnsro. Gjør han det, blir sinnet hans mykt 
og lett å bearbeide, fleksibelt og ikke stivt, slik at det blir lett å konsentrere seg om å rense 
det for mentale urenheter. Uansett hvilken dyp kunnskap og ferdighet han måtte føle seg 
tiltrukket av, så mestrer han denne så langt han måtte ønske seg det. 

Sett at han ønsker seg å mestre forskjellige former for paranormale ferdigheter ... osv. 
(som i ovenstående sutta). 

Sett at han ønsker å utslette sinnets forurensninger, slik at han fri fra forurensninger i 


sinnet selv har forstått og virkeliggjort sinnets frigjøring gjennom visdom og hviler i denne 


her og nå. Hvis det er dette han ønsker, så vil han mestre dette så langt han måtte ønske seg 


det.” 


3. Den tredje gruppen med femti tekster 


Tatiyapannåsaka 


3.1 Kapitlet om oppvåkning 
Sambodhavagga 


3.1.1 (3.104) Før oppvåkningen 


Pubbevasambodhasutta 


104. "Før jeg nådde oppvåkningen og da jeg fortsatt var en som søkte oppvåkning, tenkte 
jeg følgende, munker: 

*Hvilke nytelser finnes i verden? Hvilke ulemper har den? Hvordan kommer man seg 
vekk fra den?” 

Videre tenkte jeg: 

*De nytelsene som finnes i verden, er de gleder og den lykke den kan gi. Ulempen ved 
den er den smerte den kan gi, siden den er uvarig og i stadig forandring. Ved å fordrive lyster 
og lidenskaper og kvitte seg helt med dem, kommer man seg vekk fra verden.” 

Så lenge jeg ikke forsto fullt ut verdens nytelser, hvilke ulemper den har og hvordan 
man kommer seg vekk fra den, så lenge klarte jeg ikke å oppnå fullkommen oppvåkning her i 
denne verden med alle dens guder, djevler, brahmaer, filosofer, brahmaner og andre vesener, 
med alle dens guder og mennesker, munker. Men da jeg forsto fullt ut verdens nytelser, 
hvilke ulemper den har og hvordan man kommer seg vekk fra den, munker, da klarte jeg å 
oppnå fullkommen oppvåkning her i denne verden med alle dens guder, djevler, brahmaer, 
filosofer, brahmaner og andre vesener, med alle dens guder og mennesker. Da så og visste 
jeg at min frigjøring ikke kan rokkes, at dette er min siste fødsel og at det ikke blir noe mer 


etter dette.” 


3.1.2 (3.105) Den første teksten om nytelser 


Pathamåssådasutta 


105. Jeg søkte verdens nytelser, munker. Det som fantes av nytelser i verden, det 
oppnådde jeg. Det som fantes av nytelser i verden, det så og forsto jeg tydelig. Jeg søkte det 
som fantes av ulemper i verden. Det som fantes av ulemper i verden, det oppnådde jeg. Det 
som fantes av ulemper i verden, det så og forsto jeg tydelig. Jeg søkte en vei bort fra verden, 
munker. Jeg fant en vei bort fra verden. Denne veien bort fra verden så og forsto jeg tydelig. 
Så lenge jeg ikke forsto fullt ut verdens nytelser, hvilke ulemper den har og hvordan 
man kommer seg vekk fra den, så lenge klarte jeg ikke å oppnå fullkommen oppvåkning her i 
denne verden med alle dens guder, djevler, brahmaer, filosofer, brahmaner og andre vesener, 
med alle dens guder og mennesker, munker. Men da jeg forsto fullt ut verdens nytelser, 
hvilke ulemper den har og hvordan man kommer seg vekk fra den, munker, da klarte jeg å 
oppnå fullkommen oppvåkning her i denne verden med alle dens guder, djevler, brahmaer, 
filosofer, brahmaner og andre vesener, med alle dens guder og mennesker. Da så og visste 
jeg at min frigjøring ikke kan rokkes, at dette er min siste fødsel og at det ikke blir noe mer 


etter dette.” 


3.1.3 (3.106) Den andre teksten om nytelser 


Dutiyåssådasutta 


106. "Hvis det ikke hadde vært nytelser her i verden, ville ikke noen levende vesener ha 
likt seg her, munker. Men siden det finnes nytelser her i verden, liker levende vesener seg 
her. Hvis det ikke hadde vært noen ulemper her i verden, ville ikke noen levende vesener ha 
ønsket å forlate den. Men siden det finnes ulemper her i verden, ønsker levende vesener å 
forlate den. Hvis det ikke hadde vært noen vei bort fra verden, ville ingen levende vesener ha 
kunnet forlate den, munker. Men det finnes en vei, og derfor kan levende vesener forlate 
verden. Så lenge levende vesener ikke ser det som det er, så lenge de ikke ser nytelse som 
nytelser, ulemper som ulemper og veien ut som veien ut, så lenge kommer ikke levende 
vesener her i verden med alle dens guder, djevler, brahmaer, filosofer og brahmaner, med 
alle dens guder og mennesker til å slippe løs, kaste lenkene, slippe unna og bli fri i sinnet. 
Men når levende vesener ser det som det er, når de ser nytelse som nytelser, ulemper som 
ulemper og veien ut som veien ut, da kommer levende vesener her i verden med alle dens 
guder, djevler, brahmaer, filosofer og brahmaner, med alle dens guder og mennesker til å 


slippe løs, kaste lenkene, slippe unna og bli fri i sinnet, munker.” 


3.1.4 (3.107) Om filosofer og brahmaner 


Samanabråhmanasutta 


107. —*Filosofer som ikke ser det som det er, som ikke ser nytelse som nytelser, ulemper 
som ulemper og veien ut som veien ut, vil jeg ikke kalle filosofer blant filosofer eller 
brahmaner blant brahmaner, munker. Jeg vil ikke si de har gjort seg fortjent til betegnelsen 
filosof eller brahman. De har ikke selv innsett eller realisert sannhetens natur, og de lever 
ikke i samsvar med den. 

Men filosofer som ser det som det er, som ser nytelse som nytelser, ulemper som 
ulemper og veien ut som veien ut, vil jeg kalle filosofer blant filosofer og brahmaner blant 
brahmaner, munker. Jeg vil si de har gjort seg fortjent til betegnelsen filosof eller brahman. 


De har selv innsett eller realisert sannhetens natur, og de lever i samsvar med den.” 


3.1.5 (3.108) Jamring 


Runnasutta 


108. "Tde edles disiplin blir sang regnet som jamring, munker. I de edles disiplin blir dans 
regnet som galskap. I de edles disiplin blir det regnet som barnslig å le slik at tennene vises. 
Derfor bør dere la være å synge og danse munker. Og om dere føler en rettmessig glede, er 


det nok å smile for å vise dette.” 


3.1.6 (3.109) Om å få nok 
Atittisutta 


109. "Det er tre ting den som ikke kjenner måtehold ikke kan få nok av, munker. Hvilke 
tre? Den som ikke kjenner måtehold, kan ikke få nok av søvn. Den som ikke kjenner 
måtehold, kan ikke få nok av alkoholholdige drikkevarer. Den som ikke kjenner måtehold, 
kan ikke få nok av seksuelle nytelser. Dette er de tre tingene den som ikke kjenner måtehold, 


ikke kan få nok av, munker.” 


3.1.7 (3.110) Om beskyttelse 
Arakkhitasutta 


110. —Husherren Anåthapindika gikk bort til Mesteren, hilste høflig på ham og satte seg 
ned. Da han hadde satt seg, sa Mesteren til ham: 

"Hvis sinnet ikke blir beskyttet, husherre, kommer kroppens, talens eller tankens 
handlinger ikke til å bli beskyttet. Da kommer kroppen, talen og tanken til å bli dominert av 
lyster, og dette vil føre til at kroppen, talen og tanken blir preget av råttenskap. Den som er 
preget av råttenskap, får ingen god død. Hans dager får ingen god ende. 

Det er som i et hus med spisse gavler, husherre. Hvis taket ikke er fagmessig lagt, blir 
ikke mønsåsen beskyttet, og taket og veggene blir heller ikke beskyttet. Hvis ikke mønsåsen, 
taket og veggene blir beskyttet, kommer mønsåsen, taket og veggene til å stå og råtne. 

Slik er det også hvis sinnet ikke blir beskyttet, husherre. Da kommer heller ikke 
kroppens, talens eller tankens handlinger ikke til å bli beskyttet. Da kommer kroppen, talen 
og tanken til å bli dominert av lyster, og dette vil føre til at kroppen, talen og tanken blir 
preget av råttenskap. Den som er preget av råttenskap, får ingen god død. Hans dager får 
ingen god ende. 

Hvis derimot sinnet blir beskyttet, husherre, kommer kroppens, talens eller tankens 
handlinger til å bli beskyttet. Da kommer ikke kroppen, talen og tanken til å bli dominert av 
lyster, og dette vil føre til at kroppen, talen og tanken ikke blir preget av råttenskap. Den som 
ikke er preget av råttenskap, får en god død. Hans dager får en god ende. 

Det er som i et hus med spisse gavler, husherre. Hvis taket er fagmessig lagt, blir 
mønsåsen beskyttet, og taket og veggene blir også beskyttet. Hvis mønsåsen, taket og 
veggene blir beskyttet, kommer ikke mønsåsen, taket og veggene til å stå og råtne. 

Slik er det også hvis sinnet blir beskyttet, husherre. Da kommer kroppens, talens eller 
tankens handlinger til å bli beskyttet. Da kommer ikke kroppen, talen og tanken til å bli 
dominert av lyster, og dette vil føre til at kroppen, talen og tanken ikke blir preget av 


råttenskap. Den som ikke er preget av råttenskap, får en god død. Hans dager får en god ende. 


3.1.8 (3.111) Forvridd 


Byåpannasutta 


111. Da husherren Anåthapindika hadde satt seg, sa Mesteren til ham: 

*Hvis sinnet er forvridd, husherre, kommer kroppens, talens og tankens handlinger til 
å bli forvridd. Den som utfører forvridde handlinger med kropp, tale eller tanke, får ingen 
god død. Hans dager får ingen god ende. 

Det er som i et hus med spisse gavler, husherre. Hvis taket ikke er fagmessig lagt, blir 
mønsåsen forvridd, og taket og veggene blir også forvridd. Slik er det også hvis sinnet er 
forvridd, husherre. Da kommer kroppens, talens og tankens handlinger til å bli forvridd. Den 
som utfører forvridde handlinger med kropp, tale eller tanke, får ingen god død. Hans dager 
får ingen god ende. 

Hvis derimot sinnet ikke er forvridd, husherre, blir heller ikke kroppens, talens og 
tankens handlinger. Den som utfører handlinger som ikke er forvridd med kropp, tale eller 
tanke, får en god død. Hans dager får en god ende. 

Det er som i et hus med spisse gavler, husherre. Hvis taket er fagmessig lagt, blir ikke 
mønsåsen forvridd, og taket og veggene blir heller ikke forvridd. Slik er det også hvis sinnet 
ikke er forvridd, husherre, blir heller ikke kroppens, talens og tankens handlinger. Den som 
utfører handlinger som ikke er forvridd med kropp, tale eller tanke, får en god død. Hans 


dager får en god ende. 


3.1.9 (3.112) Den første teksten om årsaker 


Pathamanidånasutta 


112. "Det finnes tre årsaker til at man utfører handlinger, munker. Hvilke tre? Begjær er en 
årsak til at man utfører handlinger, hat er en årsak til at man utfører handlinger, og uvitenhet 
er en årsak til at man utfører handlinger. En handling som skyldes begjær, som er født av 
begjær og som har begjær som opphav og årsak, er usunn. Den er klanderverdig og fører til 
lidelser, og den fører også til at det blir utført flere handlinger, ikke til at handlingene tar 
slutt. En handling som skyldes hat, som er født av hat og som har hat som opphav og årsak, 
er usunn. Den er klanderverdig og fører til lidelser, og den fører også til at det blir utført flere 
handlinger, ikke til at handlingene tar slutt. En handling som skyldes uvitenhet, som er født 
av uvitenhet og som har uvitenhet som opphav og årsak, er usunn. Den er klanderverdig og 
fører til lidelser, og den fører også til at det blir utført flere handlinger, ikke til at handlingene 
tar slutt. Dette er tre årsaker til at man utfører handlinger, munker. 

Det finnes tre andre årsaker til at man utfører handlinger, munker. Hvilke tre? 
Giverglede er en årsak til at man utfører handlinger, velvilje er en årsak til at man utfører 
handlinger, og visdom er en årsak til at man utfører handlinger. En handling som skyldes 
giverglede, som er født av giverglede og som har giverglede som opphav og årsak, er sunn. 
Den er uklanderlig og fører til lykke, og den fører til at det ikke blir utført flere handlinger. 
Den fører til at handlingene tar slutt. En handling som skyldes velvilje, som er født av 
velvilje og som har velvilje som opphav og årsak, er sunn. Den er uklanderlig og fører til 
lykke, og den fører til at det ikke blir utført flere handlinger. Den fører til at handlingene tar 
slutt. En handling som skyldes visdom, som er født av visdom og som har visdom som 
opphav og årsak, er sunn. Den er uklanderlig og fører til lykke, og den fører til at det ikke blir 
utført flere handlinger. Den fører til at handlingene tar slutt. Dette er tre andre årsaker til at 


man utfører handlinger, munker. 


3.1.10 (3.113) Den andre teksten om årsaker 


Dutiyanidånasutta 


113. "Det finnes tre årsaker til at man utfører handlinger, munker. Hvilke tre? Det er når 
det oppstår lyster og begjær i forbindelse med ting eller hendelser fra fortid, framtid eller 
nåtid. 

Hva menes med lyster og begjær i forbindelse med ting eller hendelser fra fortiden? 
Det er når tankene stadig kretser om ting eller hendelser fra fortiden. Dette vekker begjær, og 
dette begjæret kaller jeg en binding, munker, når sinnet er fullt av lidenskap. Slik blir lyster 
og begjær vekket i forbindelse med ting eller hendelser fra fortiden, munker. 

Hva menes med lyster og begjær i forbindelse med ting eller hendelser fra framtiden? 
Det er når tankene stadig kretser om ting eller hendelser som kan skje i framtiden. Dette 
vekker begjær, og dette begjæret kaller jeg en binding, munker, når sinnet er fullt av 
lidenskap. Slik blir lyster og begjær vekket i forbindelse med ting eller hendelser fra 
framtiden, munker. 

Hva menes med lyster og begjær i forbindelse med ting eller hendelser i nåtiden? Det 
er når tankene stadig kretser om ting eller hendelser i nåtiden. Dette vekker begjær, og dette 
begjæret kaller jeg en binding, munker, når sinnet er fullt av lidenskap. Slik blir lyster og 
begjær vekket i forbindelse med ting eller hendelser i nåtiden. Og dette er tre årsaker til at 
man utfører handlinger. 

Det finnes tre andre årsaker til at man utfører handlinger, munker. Hvilke tre? Det er 
når det ikke oppstår lyster og begjær i forbindelse med ting eller hendelser fra fortid, framtid 
eller nåtid. 

Hvordan kan det skje at det ikke oppstår lyster og begjær i forbindelse med ting eller 
hendelser fra fortiden? Man innser at ting og hendelser i framtiden er basert på lyster og 
begjær og har sine frukter i framtiden. Når man innser dette, vender man seg bort fra dem, og 
når man vender seg bort fra dem, føler man intet begjær etter dem, men trenger inn i dem 
med visdom og vinner innsikt. Slik kan det skje at det ikke oppstår lyster og begjær i 
forbindelse med ting eller hendelser fra fortiden, munker. 

Hvordan kan det skje at det ikke oppstår lyster og begjær i forbindelse med ting eller 
hendelser fra framtiden? Man innser at ting og hendelser i fortiden var basert på lyster og 


begjær og har sine frukter i framtiden. Når man innser dette, vender man seg bort fra dem, og 


når man vender seg bort fra dem, føler man intet begjær etter dem, men trenger inn i dem 
med visdom og vinner innsikt. Slik kan det skje at det ikke oppstår lyster og begjær i 
forbindelse med ting eller hendelser fra framtiden, munker. 

Hvordan kan det skje at det ikke oppstår lyster og begjær i forbindelse med ting eller 
hendelser i nåtiden? Man innser at ting og hendelser i nåtiden er basert på lyster og begjær og 
har sine frukter i framtiden. Når man innser dette, vender man seg bort fra dem, og når man 
vender seg bort fra dem, føler man intet begjær etter dem, men trenger inn i dem med visdom 
og vinner innsikt. Slik kan det skje at det ikke oppstår lyster og begjær i forbindelse med ting 


eller hendelser i nåtiden, munker.” 


3.2 Kapitlet om fallet 
Åpåyikavagga 


3.2.1 (3.114) Fallet 
Åpåyikasutta 


114. "Det er tre personer som kommer til å falle ned 1 helvete hvis ikke de slutter med 
dette, munker. Hvilke tre? Det er han som later som om han lever et høyverdig liv uten 
egentlig å gjøre det. Det er han som uten grunn beskylder en som lever et høyverdig liv for 
ikke å gjøre det. Og det er han som mener og sier at det ikke er noe galt med nytelser, og som 
blir beruset av sine lyster. Dette er de tre som kommer til å falle ned i helvete hvis ikke de 


slutter med dette, munker.” 


3.2.2 (3.115) Vanskelig å finne 
Dullabhasutta 


115. "Det er tre personer det er vanskelig å finne her i verden, munker. Hvilke tre? Det er 
en arahant som har nådd fram til sannheten og oppnådd full oppvåkning, det er en person 
som underviser i læren og disiplinene til ham som har nådd fram til sannheten, og det er en 
person som viser takknemlighet. Disse tre personene er det vanskelig å finne her i verden, 


munker.” 


3.2.3 (3.116) Umulig å måle 
Appameyyasutta 


116. "Det finnes tre slags personer i verden, munker. Hvilke tre? Det er han som er lett å 
måle, han som er vanskelig å måle, og han som er umulig å måle. 

Hvordan er han som er lett å måle, munker? Det er en som er en ubalansert og masete 
skravlebøtte, som skravler i vei uten noen dypere mening, som mangler konsentrasjon, 
kunnskap og fordypelse, en der tankene streifer fra det ene til det andre og som ikke har 
kontroll på sansene sine. Dette kalles en person som er lett å måle, munker. 

Hvordan er han som er vanskelig å måle? Det er en som ikke er en ubalansert og 
masete skravlebøtte, som ikke skravler i vei uten noen dypere mening, som har 
konsentrasjon, kunnskap og fordypelse og som har sinnet festet på ett punkt — en som har 
kontroll på sansene sine. Dette kalles en person som er vanskelig å måle, munker. 

Hvordan er han som er umulig å måle? Det er en munk som er en arahant, en som har 
kvittet seg med forurensninger i sinnet. Dette kalles en person som er umulig å måle, 


munker. Og dette er de tre slags personer som finnes i verden.” 


3.2.4 (3.117) Den urokkelige 
Ånefijasutta 


117. "Det finnes tre slags personer i verden, munker. Hvilke tre? 

En person har lagt bak seg all identifikasjon av form, han har overvunnet all 
identifikasjon av motstand og bryr seg ikke om å identifisere verdens mangfold, men 
opplever at rommet er uendelig. Så han går inn på det uendelige roms plan og hviler der. Der 
trives han, der vil han være, for der har han det godt. Han bestemmer seg for å være der, og 
går ofte inn i den tilstanden uten å falle fra den. Etter at han har brukt opp sin levetid og dør, 
kommer han til det uendelige roms guder og tar tilhold hos dem. 

Gudene på det uendelige roms plan har en levetid på tjue tusen verdensaldrer. Når 
vanlige mennesker har levd der så lenge som guder der pleier å leve, har de brukt opp sin 
levetid. Da havner de i helvete eller blir gjenfødt som dyr eller spøkelse. Men når en elev av 
Mesteren har levd der så lenge som guder der pleier å leve, og har brukt opp sin levetid, 
oppnår han parinibbana. Det er dette som er forskjellen, det er dette som skiller en lærd elev 
av den edle fra en vanlig, ulærd person når det gjelder gjenfødelse og framtidig skjebne. 

En annen person har lagt det uendelige rom helt bak seg og opplever at bevisstheten 
er uendelig. Så han går inn på den uendelige bevissthetens plan og hviler der. Der trives han, 
der vil han være, for der har han det godt. Han bestemmer seg for å være der, og går ofte inn i 
den tilstanden uten å falle fra den. Etter at han har brukt opp sin levetid og dør, kommer han 
til den uendelige bevissthetens guder og tar tilhold hos dem. 

Gudene på den uendelige bevissthetens plan har en levetid på førti tusen 
verdensaldrer. Når vanlige mennesker har levd der så lenge som guder der pleier å leve, har 
de brukt opp sin levetid. Da havner de i helvete eller blir gjenfødt som dyr eller spøkelse. 
Men når en elev av Mesteren har levd der så lenge som guder der pleier å leve, og har brukt 
opp sin levetid, oppnår han parinibbana. Det er dette som er forskjellen, det er dette som 
skiller en lærd elev av den edle fra en vanlig, ulærd person når det gjelder gjenfødelse og 
framtidig skjebne. 

En annen person har lagt den uendelige bevisstheten helt bak seg og opplever at det 
ikke finnes noe som helst. Så han går inn på intethetens plan og hviler der. Der trives han, der 


vil han være, for der har han det godt. Han bestemmer seg for å være der, og går ofte inn i 


den tilstanden uten å falle fra den. Etter at han har brukt opp sin levetid og dør, kommer han 
til intethetens guder og tar tilhold hos dem. 

Gudene på den intethetens plan har en levetid på seksti tusen verdensaldrer. Når 
vanlige mennesker har levd der så lenge som guder der pleier å leve, har de brukt opp sin 
levetid. Da havner de i helvete eller blir gjenfødt som dyr eller spøkelse. Men når en elev av 
Mesteren har levd der så lenge som guder der pleier å leve, og har brukt opp sin levetid, 
oppnår han parinibbana. Det er dette som er forskjellen, det er dette som skiller en lærd elev 
av den edle fra en vanlig, ulærd person når det gjelder gjenfødelse og framtidig skjebne. 


Og dette er tre slags personer som finnes her i verden, munker.” 


3.2.5 (3.118) Nederlag 
Vipattisampadaåsutta 


118. "Det finnes tre nederlag, munker. Hvilke tre? Det er moralsk nederlag, åndelig 
nederlag og nederlag i syn. 

Hva er moralsk nederlag, munker? Det er når en person dreper levende vesener, 
stjeler, begår seksuelle overtredelser, lyver, baksnakker andre, driver med grov kjefting eller 
bare tomprat. Dette kalles moralsk nederlag, munker. 

Hva er åndelig nederlag, munker? Det er når en person er misunnelig og vil skade 
andre. Dette kalles åndelig nederlag, munker. 

Hva er nederlag i syn, munker? Det er når en person med skadelig syn proklamerer 
feilaktige meninger: *Gaver og ofringer gir ingen resultater og det gjør heller ikke gode eller 
dårlige handlinger. De gir intet resultat og ingen frukt. Verken denne verden eller en annen 
verden finnes. Det gir ikke noen resultater å hjelpe sin mor eller sin far. Ingen blir gjenfødt. 
Det finnes ikke noen filosof eller brahman her i verden som har nådd toppen, som har 
kommet til målet og som selv har forstått og realisert denne verden eller den neste verden, og 
som bekjentgjør dette.” Dette kalles nederlag i syn, munker. 

Moralsk nederlag, åndelig nederlag og nederlag 1 syn fører til at levende vesener 
havner i helvete og opplever smerter og lidelser etter døden, når kroppen går 1 oppløsning. 
Dette er de tre nederlagene. 

Det finnes tre former for suksess, munker. Hvilke tre? Det er moralsk suksess, åndelig 
suksess og suksess i syn. 

Hva er moralsk suksess, munker? Det er når en person avstår fra å drepe levende 
vesener, avstår fra å stjele, avstår fra å begå seksuelle overtredelser, avstår fra å lyve, avstår 
fra å baksnakke andre, og avstår fra grov kjefting eller tomprat. Dette kalles moralsk suksess, 
munker. 

Hva er åndelig suksess, munker? Det er når en person ikke er misunnelig og heller 
ikke vil skade andre. Dette kalles åndelig suksess, munker. 

Hva er suksess i syn, munker? Det er når en person med rett syn proklamerer korrekte 
meninger: "Gaver og ofringer gir resultater og det gjør også gode og dårlige handlinger. De 
gir frukter og resultater. Både denne verden og en annen verden finnes. Det gir gode 


resultater å hjelpe sin mor eller sin far. Vesener blir gjenfødt. Det filosofer og brahmaner her 


i verden som har nådd toppen, som har kommet til målet og som selv har forstått og realisert 
denne verden eller den neste verden, og som bekjentgjør dette.” Dette kalles suksess 1 syn, 
munker. 

Moralsk suksess, åndelig suksess og suksess 1 syn fører til at levende vesener kommer 
til himmelen og opplever lykke etter døden, når kroppen går i oppløsning. Dette er de tre 


formene for suksess.” 


3.2.6 (3.119) Terningen 


Apannakasutta 


119. "Det finnes tre nederlag, munker. Hvilke tre? Det er moralsk nederlag, åndelig 
nederlag og nederlag i syn. 

Hva er moralsk nederlag, munker? Det er når en person dreper levende vesener, 
stjeler, begår seksuelle overtredelser, lyver, baksnakker andre, driver med grov kjefting eller 
bare tomprat. Dette kalles moralsk nederlag, munker. 

Hva er åndelig nederlag, munker? Det er når en person er misunnelig og vil skade 
andre. Dette kalles åndelig nederlag, munker. 

Hva er nederlag i syn, munker? Det er når en person med skadelig syn proklamerer 
feilaktige meninger: *Gaver og ofringer gir ingen resultater og det gjør heller ikke gode eller 
dårlige handlinger. De gir intet resultat og ingen frukt. Verken denne verden eller en annen 
verden finnes. Det gir ikke noen resultater å hjelpe sin mor eller sin far. Ingen blir gjenfødt. 
Det finnes ikke noen filosof eller brahman her i verden som har nådd toppen, som har 
kommet til målet og som selv har forstått og realisert denne verden eller den neste verden, og 
som bekjentgjør dette.” Dette kalles nederlag i syn, munker. 

Moralsk nederlag, åndelig nederlag og nederlag 1 syn fører til at levende vesener 
havner i helvete og opplever smerter og lidelser etter døden, når kroppen går 1 oppløsning. 
Det er som om man kaster en terning i været. Da blir den liggende på den siden den faller 
ned på. På samme måte vil moralsk nederlag, åndelig nederlag og nederlag i syn fører til at 
levende vesener havner i helvete og opplever smerter og lidelser etter døden, når kroppen går 
i oppløsning. Dette er de tre nederlagene, munker. 

Det finnes tre former for suksess, munker. Hvilke tre? Det er moralsk suksess, åndelig 
suksess og suksess i syn. 

Hva er moralsk suksess, munker? Det er når en person avstår fra å drepe levende 
vesener, avstår fra å stjele, avstår fra å begå seksuelle overtredelser, avstår fra å lyve, avstår 
fra å baksnakke andre, og avstår fra grov kjefting eller tomprat. Dette kalles moralsk suksess, 
munker. 

Hva er åndelig suksess, munker? Det er når en person ikke er misunnelig og heller 


ikke vil skade andre. Dette kalles åndelig suksess, munker. 


Hva er suksess i syn, munker? Det er når en person med rett syn proklamerer korrekte 
meninger: "Gaver og ofringer gir resultater og det gjør også gode og dårlige handlinger. De 
gir frukter og resultater. Både denne verden og en annen verden finnes. Det gir gode 
resultater å hjelpe sin mor eller sin far. Vesener blir gjenfødt. Det filosofer og brahmaner her 
i verden som har nådd toppen, som har kommet til målet og som selv har forstått og realisert 
denne verden eller den neste verden, og som bekjentgjør dette.” Dette kalles suksess 1 syn, 
munker. 

Moralsk suksess, åndelig suksess og suksess 1 syn fører til at levende vesener kommer 
til himmelen og opplever lykke etter døden, når kroppen går i oppløsning. Det er som om 
man kaster en terning i været. Da blir den liggende på den siden den faller ned på. På samme 
måte vil moralsk suksess, åndelig suksess og suksess 1 syn føre til at levende vesener kommer 
til himmelen og opplever lykke etter døden, når kroppen går i oppløsning. Dette er de tre 


formene for suksess. ” 


3.2.7 (3.120) Handlinger 


Kammantasutta 


120. "Det finnes tre nederlag, munker. Hvilke tre? Det er nederlag i handlinger, nederlag i 
levevei og nederlag i syn. 

Hva er nederlag i handlinger, munker? Det er når en person dreper levende vesener, 
stjeler, begår seksuelle overtredelser, lyver, baksnakker andre, driver med grov kjefting eller 
bare tomprat. Dette kalles nederlag i handlinger, munker. 

Hva er nederlag i levevei, munker? Det er når en person har en skadelig levevei, når 
han skaffer seg til livets opphold med en skadelig levevei. Dette kalles nederlag i levevei, 
munker. 

Hva er nederlag i syn, munker? Det er når en person med skadelig syn proklamerer 
feilaktige meninger: *Gaver og ofringer gir ingen resultater og det gjør heller ikke gode eller 
dårlige handlinger. De gir intet resultat og ingen frukt. Verken denne verden eller en annen 
verden finnes. Det gir ikke noen resultater å hjelpe sin mor eller sin far. Ingen blir gjenfødt. 
Det finnes ikke noen filosof eller brahman her i verden som har nådd toppen, som har 
kommet til målet og som selv har forstått og realisert denne verden eller den neste verden, og 
som bekjentgjør dette.” Dette kalles nederlag i syn, munker. Og dette er de tre nederlagene. 

Det finnes tre former for suksess, munker. Hvilke tre? Det er suksess i handlinger, 
suksess i levevei og suksess I syn. 

Hva er suksess i handlinger, munker? Det er når en person avstår fra å drepe levende 
vesener, avstår fra å stjele, avstår fra å begå seksuelle overtredelser, avstår fra å lyve, avstår 
fra å baksnakke andre, og avstår fra grov kjefting eller tomprat. Dette kalles suksess i 
handlinger. 

Hva er suksess i levevei, munker? Det er når en person har rett levevei, når han 
skaffer seg til livets opphold med rett levevei. Dette kalles suksess i levevei, munker. 

Hva er suksess i syn, munker? Det er når en person med rett syn proklamerer korrekte 
meninger: "Gaver og ofringer gir resultater og det gjør også gode og dårlige handlinger. De 
gir frukter og resultater. Både denne verden og en annen verden finnes. Det gir gode 
resultater å hjelpe sin mor eller sin far. Vesener blir gjenfødt. Det filosofer og brahmaner her 


i verden som har nådd toppen, som har kommet til målet og som selv har forstått og realisert 


denne verden eller den neste verden, og som bekjentgjør dette.” Dette kalles suksess 1 syn, 
munker. 


Dette er de tre formene for suksess. 


3.2.8 (3.121) Den første teksten om renhet 


Pathamasoceyyasutta 


121. "Det finnes tre former for renhet, munker. Hvilke tre? Det er legemlig renhet, renhet i 
talen og renhet i sinnet. 

Hva er legemlig renhet, munker? Det er når en person avstår fra å drepe levende 
vesener, avstår fra å stjele, avstår fra å begå seksuelle overtredelser. Dette kalles legemlig 
renhet,munker. 

Hva er renhet i talen, munker? Det er når en person avstår fra å lyve, avstår fra å 
baksnakke andre, og avstår fra grov kjefting eller tomprat. Dette kalles renhet i talen, 
munker. 

Hva er renhet i sinnet, munker? Det er når en person ikke er misunnelig, når han ikke 
tenker på å skade noen og når han har rett syn. Dette kalles renhet i sinnet, munker. 


Dette er de tre formene for renhet. 


3.2.9 (3.122) Den andre teksten om renhet 


Dutiyasoceyyasutta 


122. "Det finnes tre former for renhet, munker. Hvilke tre? Det er legemlig renhet, renhet i 
talen og renhet i sinnet. 

Hva er legemlig renhet, munker? Det er når en person avstår fra å drepe levende 
vesener, avstår fra å stjele, avstår fra å begå seksuelle overtredelser. Dette kalles legemlig 
renhet,munker. 

Hva er renhet i talen, munker? Det er når en person avstår fra å lyve, avstår fra å 
baksnakke andre, og avstår fra grov kjefting eller tomprat. Dette kalles renhet i talen, 
munker. 

Hva er renhet i sinnet, munker? Sett at en munk har sansebegjær i sitt indre. Da vet 
han at han har sansebegjær i sitt indre. Hvis han ikke har sansebegjær i sitt indre, vet han at 
han ikke har sansebegjær i sitt indre. Han vet hvordan sansebegjær som ennå ikke har 
oppstått, oppstår. Han vet hvordan han kan kvitte seg med sansebegjær som allerede har 
oppstått, og han vet hvordan sansebegjær som han har kvittet seg med, ikke skal oppstå på 
nytt. Hvis han i sitt indre har lyst til å skade andre, vet han at han i sitt indre har lyst til å 
skade andre. Hvis han i sitt indre ikke har lyst til å skade andre, vet han at han i sitt indre 
ikke har lyst til å skade andre. Han vet hvordan lysten til å skade andre som ennå ikke har 
oppstått, oppstår. Han vet hvordan han kan kvitte seg med lyst til å skade andre som allerede 
har oppstått, og han vet hvordan lyst til å skade andre som han har kvittet seg med, ikke skal 
oppstå på nytt. Hvis han har sløvhet og treghet i sitt indre, vet han at han har sløvhet og 
treghet i sitt indre. Hvis han ikke har sløvhet og treghet i sitt indre, vet han at han ikke har 
sløvhet og treghet i sitt indre. Han vet hvordan sløvhet og treghet som ennå ikke har oppstått, 
oppstår. Han vet hvordan han kan kvitte seg med sløvhet og treghet som allerede har oppstått, 
og han vet hvordan sløvhet og treghet som han har kvittet seg med, ikke skal oppstå på nytt. 
Hvis han har rastløshet og bekymringer i sitt indre, vet han at han har rastløshet og 
bekymringer i sitt indre. Hvis han ikke har rastløshet og bekymringer i sitt indre, vet han at 
han ikke har rastløshet og bekymringer i sitt indre. Han vet hvordan rastløshet og 
bekymringer som ennå ikke har oppstått, oppstår. Han vet hvordan han kan kvitte seg med 
rastløshet og bekymringer som allerede har oppstått, og han vet hvordan rastløshet og 


bekymringer som han har kvittet seg med, ikke skal oppstå på nytt. Hvis han har uvisshet i 


sitt indre, vet han at han har uvisshet i sitt indre. Hvis han ikke har uvisshet i sitt indre, vet 
han at han ikke har uvisshet i sitt indre. Han vet hvordan uvisshet som ennå ikke har oppstått, 
oppstår. Han vet hvordan han kan kvitte seg med uvisshet som allerede har oppstått, og han 
vet hvordan uvisshet som han har kvittet seg med, ikke skal oppstå på nytt. Dette kalles 


renhet i sinnet, munker. Og dette er de tre formene for renhet.” 


3.2.10 (3.123) Perfeksjoner 
Moneyyasutta 


123. "Det finnes tre perfeksjoner, munker. Hvilke tre? Det er legemlig perfeksjon, 
perfeksjon i talen og perfeksjon i sinnet. 

Hva er legemlig perfeksjon, munker? Det er når en munk avstår fra å drepe levende 
vesener, avstår fra å stjele, avstår fra å begå seksuelle overtredelser. Dette kalles legemlig 
perfeksjon,munker. 

Hva er perfeksjon i talen, munker? Det er når en munk avstår fra å lyve, avstår fra å 
baksnakke andre, og avstår fra grov kjefting eller tomprat. Dette kalles perfeksjon i talen, 
munker. 

Hva er perfeksjon i sinnet, munker? Det er når en munk utsletter sinnets 
forurensninger gjennom visdom, slik at han fri fra forurensninger i sinnet selv har forstått og 

virkeliggjort sinnets frigjøring og hviler i denne her og nå. 


3.3 Kapitlet om Kusinåra 


Kusinåravagga 


3.3.1 (3.124) Samtalen i Kusinåra 


Kusinårasutta 


124. En gang da Mesteren var i Kusinåra, oppholdt han seg i Offerlunden. Der talte han 
til munkene og sa: 

*Munker!” 

*Ja, Mester,” svarte de. 

Mesteren sa: 

"Sett at en munk holder til i nærheten av en landsby eller en by, munker. En husherre 
eller sønnen hans kommer bort til munken og inviterer ham til frokost neste dag. Neste 
morgen, når natten svinner, står munken opp, tar kappe og bolle og går hjem til denne 
husherren eller sønnen hans. Der setter han seg på en sitteplass som står klar for ham, og 
husherren eller sønnen hans serverer ham egenhendig et velsmakende måltid. 

Da tenker han: "Det er bra at denne husherren eller sønnen hans egenhendig serverer 
meg et velsmakende måltid.” Og han håper dette skal kunne fortsette. Han spiser matgaven, 
knytter seg til den, føler begjær og grådighet, ser ikke farene og kjenner ikke noen vei bort 
fra dette. Dermed tenker han begjærlige tanker, tanker om å skade andre og uvisshet. Derfor 
sier jeg at en matgave til en slik munk ikke gir noen store frukter. Og hvorfor ikke? Fordi 
denne munken ikke viser omtanke. 

Sett at en annen munk holder til i nærheten av en landsby eller en by, munker. En 
husherre eller sønnen hans kommer bort til munken og inviterer ham til frokost neste dag. 
Neste morgen, når natten svinner, står munken opp, tar kappe og bolle og går hjem til denne 
husherren eller sønnen hans. Der setter han seg på en sitteplass som står klar for ham, og 
husherren eller sønnen hans serverer ham egenhendig et velsmakende måltid. 

Da tenker han ikke: *Det er bra at denne husherren eller sønnen hans egenhendig 
serverer meg et velsmakende måltid.” Og han håper ikke dette skal kunne fortsette. Han 
spiser matgaven, men knytter seg ikke til den. Han føler verken begjær eller grådighet, ser 


farene og kjenner en vei bort fra dette. Han tenker på nøysomhet, har ingen tanker om å 


skade andre og har ingen uvisshet. Derfor sier jeg at en matgave til en slik munk gir store 


frukter. Og hvorfor det? Fordi denne munken viser omtanke, munker.” 


3.3.2 (3.125) Krangel 


Bhandanasutta 


125 På et sted der det er krangel og kjefting, der munkene er splittet i fraksjoner og 
angriper og sårer hverandre med tungas våpen, der kan jeg ikke tenke meg å være. Der er det 
ikke hyggelig å være, så dit vil jeg ikke gå. Jeg har kommet til den konklusjonen at disse 
ærverdige har kvittet seg med tre ting og gjort mye ut av tre ting. Hvilke tre ting har de kvittet 
seg med? Det er tanker om nøysomhet, tanker om ikke å skade andre og tanker om ikke-vold. 
Disse tre har de kvittet seg med. Og hvilke tre har de gjort mye ut av? Det er tanker om 
sansebegjær, tanker om å skade andre og tanker om å begå voldelige handlinger. Disse tre 
har de gjort mye ut av. På et sted der det er krangel og kjefting, der munkene er splittet i 
fraksjoner og angriper og sårer hverandre med tungas våpen, kan jeg ikke tenke meg å være — 
langt mindre gå dit. Jeg har kommet til den konklusjonen at disse ærverdige har kvittet seg 
med disse tre tingene og gjort mye ut av disse tre tingene. 

Men på et sted der munkene er enige, er gode venner og ikke krangler med hverandre, 
men omgås uanstrengt som når vann blander seg med melk, og ser på hverandre med 
vennskap i blikket, der kan jeg tenke meg å være. Der er det hyggelig å være, så dit vil jeg gå. 
Jeg har kommet til Hvilke tre ting har de kvittet seg med? Det er tanker om sansebegjær, 
tanker om å skade andre og tanker om å begå voldelige handlinger. Disse tre har de kvittet 
seg med. Og hvilke tre har de gjort mye ut av? Det er tanker om nøysomhet, tanker om ikke å 
skade andre og tanker om ikke-vold. Disse tre har de gjort mye ut av. På et sted der munkene 
er enige, er gode venner og ikke krangler med hverandre, men omgås uanstrengt som når 
vann blander seg med melk, og ser på hverandre med vennskap i blikket, der kan jeg tenke 
meg å være. Der er det hyggelig å være, så dit vil jeg gå. Jeg har kommet til den 


konklusjonen at disse ærverdige har kvittet seg med tre ting og gjort mye ut av tre ting.” 


3.3.3 (3.126) Gotamahelligdommen 


Gotamakacetiyasutta 


126. En gang da Mesteren var i Vesåli, holdt han til ved Gotamahelligdommen. Der talte 
han til munkene og sa: 

*Munker!” 

*Ja, Mester,” svarte munkene. 

Mesteren sa: 

*Jeg underviser i læren fordi jeg har en dyp forståelse av den, munker. Jeg er ikke 
uten dyp forståelse. Jeg oppgir årsaker når jeg underviser i læren, munker. Jeg lar ikke være å 
oppgi årsaker. Jeg gjør bruk av undere når jeg underviser i læren, munker. Jeg lar ikke være å 
gjøre bruk av undere. Fordi jeg underviser i læren ut fra disse tre tingene, er det god grunn til 
at jeg gir råd og veiledninger. Derfor skal dere være glade, munker, derfor skal dere være 
tilfreds og lykkelige, fordi Mesteren har nådd fullkommen oppvåkning, læren er godt forklart 
og forsamlingen er på rett vei.” 

Slik talte Mesteren, og munkene gledet seg over det han sa. Mens denne 


undervisningen ble gitt, skalv det tusenfoldige verdenssystemet. 


3.3.4 (3.127) Kålåmaen Barandu 


Barandukaålåmasutta 


127. En gang da Mesteren var på vandring i Kosala, kom han til Kapilavatthu. Da sakyaen 
Mahånåma fikk høre at Mesteren var kommet, gikk han bort og hilste høflig på ham. Så ble 
han stående ved siden av ham. Mesteren talte til ham og sa: 

*Kan du gå inn i Kapilavatthu og finne et sted der vi kan overnatte, Mahånåma?” 

*Ja vel, Mester,” svarte Mahånåma. 

Så gikk Mahånåma inn i Kapilavatthu og vandret rundt i hele byen. Men han kunne 
ikke finne ett eneste sted der Mesteren kunne overnatte. Så han gikk tilbake til Mesteren og 
fortalte dette, og la til: *Men kålåmaen Barandu, som en gang praktiserte det opphøyde liv 
sammen med deg, har ei eneboerhytte her. Der kan du bli i natt, Mester.” 

«Så gå dit og legg ut ei sovematte for meg, Mahånåma.” 

*Ja vel, Mester,” svarte Mahånåma. 

Så gikk han til eneboerhytta til kålåmaen Barandu, la ut ei sovematte og satte fram 
vann til Mesterens fotvask. Så gikk han til Mesteren og fortalte at alt var klart. Dermed gikk 
Mesteren til denne eneboerhytta, satte seg på den sitteplassen som var gjort klar for ham og 
vasket føttene sine. Mahånåma tenkte at Mesteren var trett og at dette ikke var den rettet 
tiden til å holde ham med selskap. 

*Jeg kommer heller tilbake og snakker med ham i morgen,” tenkte han. Dermed tok 
han høflig avskjed ved å gå medsols rundt ham, og gikk. 

Da natten var omme, kom Mahånaåma tilbake og satte seg hos Mesteren. Mesteren 
vendte seg mot ham og sa: 

*Det finnes tre lærere her i verden, Mahånåma. Hvilke tre? En lærer hevder å kjenne 
sansenytelser, men han hevder ikke å kjenne former eller følelser. En annen lærer hevder å 
kjenne sansenytelser og former, men han hevder ikke å kjenne følelser. En tredje lærer 
hevder å kjenne sansenytelser, former og følelser. Disse tre lærerne finnes her i verden, 
Mahånåma. Har disse tre lærerne ett og samme mål? Eller har de forskjellige mål?” 

«Si de har ett og samme mål, Mahånåma,” sa kålåmaen Barandu. 

*S1 de har forskjellige mål, Mahånåma,” sa Mesteren. 


*S1 de har ett og samme mål, Mahånåma,” sa kålåmaen Barandu for andre gang. 


*S1 de har forskjellige mål, Mahånåma,” sa Mesteren for andre gang. 

*S1 de har ett og samme mål, Mahånåma,” sa kålåmaen Barandu for tredje gang. 

*Si de har forskjellige mål, Mahånåma,” sa Mesteren for tredje gang. 

Da tenkte kålåmaen Barandu: 

*Nå har den store sakyaen Mahånåma fått filosofen Gotama til å klandre meg tre 
ganger. Jeg kan ikke bli her i Kapilavatthu lenger.” 

Dermed forlot han Kapilavatthu og vendte aldri tilbake. 


3.3.5 (3.128) Hatthaka 
Hatthakasutta 


128. En gang var Mesteren i Anåthapindikas park Jetalunden i Savatthi. En natt da 
morgenen nærmet seg, kom gudesønnen Hatthaka med en stor stråleglans som lyste opp hele 
Jetalunden. Han gikk bortover mot Mesteren mens han tenkte: 

*Jeg vil stå foran Mesteren.” 

Men der sank han sammen og klarte ikke å stå oppreist. Han fløt utover som olje eller 
smeltet smør på bakken. Han klarte ikke å stå oppreist, selv om han gjerne ville det. 

Da ba Mesteren ham skape en grovmateriell kropp. Det gjorde han, og deretter hilste 
han høflig på Mesteren og ble stående ved siden av ham. Da sa Mesteren: 

*De tingene du opplevde den gangen da du var menneske, Hatthaka — opplever du 
dem nå også?” 

*De tingene jeg opplevde den gangen da jeg var menneske, Mester — de opplever jeg 
nå også. Og jeg opplever også ting som jeg ikke opplevde da jeg var menneske. På samme 
måte som du er omgitt av munker og nonner, av mannlige og kvinnelige legtilhengere, av 
konger og ministere og av andre religiøse ledere og deres elever — på samme måte er jeg 
omgitt av andre gudesønner. De kommer langveisfra for å høre meg forklare læren. 

Det var tre ting jeg angrer på at jeg ikke hadde fått nok av før jeg døde, Mester. 
Hvilke tre? Jeg angrer på at jeg ikke hadde fått se deg tilstrekkelig mange ganger før jeg 
døde. Jeg angrer på at jeg ikke hadde fått høre nok av den sanne lære før jeg døde. Og jeg 
angrer på at jeg ikke hadde fått utført tilstrekkelig mange tjenester for fellesskapet før jeg 
døde. Dette er de tre tingene jeg angrer på at jeg ikke hadde fått nok av før jeg døde, Mester. 


Jeg fikk aldri nok av å se Mesteren, 

tjene fellesskapet eller høre den sanne lære. 
Ikke fikk jeg trene i høyere moral 

eller glede meg over å lytte til den sanne lære. 
Hattaka för til himmelen 


uten å ha fått nok av disse tre tingene.” 


3.3.6 (3.129) Urenhet 


Katuviyasutta 


129. En gang da Mesteren var i Bårånasi, oppholdt han seg i hjorteparken Isipatana. En 
morgen kledde han på seg, tok kappe og bolle og gikk inn i Bårånasi for å motta matgaver. I 
nærheten av et piletre der kuene oppholdt seg fikk han se en munk som var opptatt av tomme 
og ytre fornøyelser. Munken manglet oppmerksomhet, han manglet klar forståelse, han var 
ukonsentrert og hadde ikke noen kontroll med sansene sine, så sinnet hans flakket hit og dit. 
Da Mesteren så dette, sa han: 

"Ikke gå og velt deg i urenheter, munk! Den som velter seg i urenheter og stinker som 
et åtsel, kan ikke unngå at fluene svermer rundt ham og slår seg ned på ham!” 

Munken ble dypt grepet av denne veiledningen. Da Mesteren var ferdig med 
matrunden og hadde spist, fortalte han munkene om det som hadde skjedd. En av munkene 
stilte ham disse spørsmålene: 

"Hva er urenheter, Mester? Hva er åtselstank? Og hva menes med fluer?” 

"Grådighet er urenheter, munk. Hat er åtselstank, og onde og usunne tanker er fluer. 
Den som velter seg i urenheter og stinker som et åtsel, kan ikke unngå at fluene svermer 


rundt ham og slår seg ned på ham! 


Hvis noen ikke vokter syn og hørsel, 
og ikke har kontroll med sansene sine, 
kommer tankene hans til å sverme som fluer 


og slå seg ned på enhver lidenskap. 


En munk som er full av urenheter, 
som er fylt av begjær og stinker som et åtsel, 
står langt borte fra nibbana. 


Alt han får, er smerter og lidelser. 


En uvettig dåre som mangler konsentrasjon, 


vandrer omgitt av fluer 


både i landsbyen og i skogen. 


Men de som har utviklet god moral 

og frydes ved visdom og konsentrasjon, 
de gleder seg over et lykkelig liv 

og har utryddet alle fluene.” 


3.3.7 (3.130) Den første samtalen med Anuruddha 


Pathamånuruddhasutta 


130. Munken Anuruddha gikk bort til Mesteren, hilste høflig på ham og satte seg ned. Så 
sa han: 

*Jeg ser meg ofte om med det rene og guddommelige syn som overgår synsevnen til 
vanlige mennesker, Mester. Da ser jeg kvinner som blir gjenfødt i smertefulle tilstander i 
helvete etter døden, etter at kroppen er gått i oppløsning. Hva er grunnen til at kvinner blir 
gjenfødt i smertefulle tilstander i helvete etter døden, etter at kroppen er gått i oppløsning?” 

*Det er tre ting som gjør at kvinner blir gjenfødt i smertefulle tilstander i helvete etter 
døden, etter at kroppen er gått i oppløsning, Anuruddha. Hvilke tre? Om morgenen går 
kvinnene omkring i huset med et sinn besatt av grådighet. Ved middagstid går kvinnene 
omkring i huset med et sinn besatt av misunnelse. Om kvelden går kvinnene omkring i huset 
med et sinn besatt av sanselig begjær. Dette er de tre tingene som gjør at kvinner blir 
gjenfødt i smertefulle tilstander i helvete etter døden, etter at kroppen er gått i oppløsning, 
Anuruddha.” 


3.3.8 (3.131) Den andre samtalen med Anuruddha 
Dutiyånuruddhasutta 


131. —Anuruddha gikk bort til Såriputta og hilste høflig på ham. Etter at de hadde utvekslet 
høfligheter, satte Anuruddha seg ned og sa: 

*Jeg betrakter tusen verdener med det rene og guddommelige syn som overgår 
synsevnen til vanlige mennesker, min venn Såriputta. Jeg har opparbeidet en urokkelig 
energi, en stødig oppmerksomhet og har ro i kroppen og hisser meg ikke opp. Sinnet mitt er 
konsentrert og fokusert. Men likevel er jeg ikke fri fra involveringer og forurensninger i 
sinnet.” 

*Når du sier at du betrakter tusen verdener med det rene og guddommelige syn som 
overgår synsevnen til vanlige mennesker, — da er det bare stolthet. Når du sier at du har 
opparbeidet en urokkelig energi, en stødig oppmerksomhet og har ro i kroppen og ikke hisser 
deg opp, og at sinnet ditt er konsentrert og fokusert — da er det bare arroganse. Når du sier at 
du ikke er fri fra involveringer og forurensninger i sinnet — da er det bare bekymringer. Det 
hadde vært bra for deg å slippe taket i disse tre holdningene, om du kunne la være å tenke på 
dem og heller fokusere sinnet på det elementet som ikke dør.” 

Etter en tid slapp Anuruddha taket i disse tre holdningene og fokuserte sinnet på det 
elementet som ikke dør. Han fant et sted å være alene, og han satte alle krefter inn på 
treningen. Ikke lenge etter fullførte han den høyere trening, den som unge menn av god 
familie med rette forlater hjemmet og går ut i hjemløsheten for. Han innså selv og erkjente 
direkte: Nå oppstår det ikke noe nytt, treningsveien er vandret til ende, gjort er det som skulle 


gjøres og det er ikke noe mer som gjenstår. Og dermed var Anuruddha en av arahantene. 


3.3.9 (3.132) I det skjulte 


Patichannasutta 


132. "Det er tre ting som foregår i det skjulte og ikke åpenlyst, munker. Hvilke tre? 
Kvinner steller seg i det skjulte, ikke åpenlyst. Brahmaner framsier sine mantraer i det 
skjulte, ikke åpenlyst. Den som har skadelige synspunkter, praktiserer dem i det skjult, ikke 
åpenlyst. Dette er tre ting som foregår i det skjulte, og ikke åpenlyst, munker. 

Det er tre ting som skinner så alle kan se det, munker. De blir ikke holdt skjult. 
Hvilke tre? Måndeskiva skinner så alle kan se det. Den blir ikke holdt skjult. Solskiva 
skinner så alle kan se det. Den blir ikke holdt skjult. Den læren og treningsdisiplinen som blir 
forkynt av ham som har kommet fram til sannheten, skinner så alle kan se det. Den blir ikke 
holdt skjult. Dette er tre ting som skinner så alle kan se det, munker. De blir ikke holdt 
skjult.” 


3.3.10 (3.133) Skrift 
Lekhasutta 


133. Det finnes tre personer i verden, munker. Hvilke tre? Det er han som kan 
sammenlignes med skrift i stein, han som kan sammenlignes med skrift i sand og han som 
kan sammenlignes med skrift i vann. 

Hvordan er en person som kan sammenlignes med skrift i stein? Det er en som er 
bråsint og langsint. Det er som når skrift i stein ikke blir visket ut av vind eller vann, men blir 
stående lenge. På samme måte er det med en som er bråsint og langsint. Dette kalles en 
person som kan sammenlignes med skrift i stein, munker. 

Hvordan er en person som kan sammenlignes med skrift i sand? Det er en som er 
bråsint, men ikke langsint. Det er som når skrift i sand blir visket ut av vind eller vann og 
ikke blir stående lenge. På samme måte er det med en som er bråsint, men ikke langsint. 
Dette kalles en person som kan sammenlignes med skrift i sand, munker. 

Hvordan er en person som blir sammenlignet med skrift i vann? Det er en som er 
forsonlig, vennlig og høflig selv om andre snakker sint, uvennlig og uhøflig til ham. Det er 
som når skrift i vann øyeblikkelig blir borte igjen. Den blir ikke stående lenge. På samme 
måte er det med en som er forsonlig, vennlig og høflig selv om andre snakker sint, uvennlig 
og uhøflig til ham. Dette kalles en person som kan sammenlignes med skrift i vann, munker. 


Og dette er de tre personene som finnes her i verden, munker.” 


3.4 Kapitlet om den profesjonelle krigeren 


Yodhåjivavagga 


3.4.1 (3.134) Den profesjonelle krigeren 
Yodhajivasutta 


134 "En profesjonell kriger som vil være verdig til å tjene kongen, tilhøre kongen og være 
et medlem av kongens styrker, må ha tre egenskaper, munker. Hvilke tre? 

Han må kunne skyte langt, være treffsikker og kunne hogge ned store hindringer. 
Dette er tre egenskaper som en profesjonell kriger må ha hvis han skal være verdig til å tjene 
kongen, tilhøre kongen og være et medlem av kongens styrker, munker. 

På samme måte må en munk ha tre egenskaper hvis han vil være en som fortjener 
heder, gjestfrihet, gaver og respekt og være den beste åker å så gaver 1. Hvilke tre? Han må 
kunne skyte langt, være treffsikker og kunne hogge ned store hindringer, munker. 

Hva vil det si at en munk kan skyte langt? Uansett hvilket objekt han observerer — om 
det enn er i fortid, framtid eller nåtid, om det er innvendig eller utvendig, om det er grovt 
eller fint, dårlig eller godt, om det er nært eller fjernt — alle slike objekter ser han som de er 
med rett visdom, og tenker: "Dette er ikke mitt, dette er ikke meg, dette er ikke mitt selv.” 
Uansett hvilken følelse han opplever — om den enn er i fortid, framtid eller nåtid, om den er 
innvendig eller utvendig, om den er grov eller fin, dårlig eller god, om den er nær eller fjern 
—alle slike følelser ser han som de er med rett visdom, og tenker: 'Dette er ikke mitt, dette er 
ikke meg, dette er ikke mitt selv.” Uansett hvilken identifikasjon han opplever — om den enn 
er i fortid, framtid eller nåtid, om den er innvendig eller utvendig, om den er grov eller fin, 
dårlig eller god, om den er nær eller fjern — alle slike identifikasjoner ser han som de er med 
rett visdom, og tenker: "Dette er ikke mitt, dette er ikke meg, dette er ikke mitt selv.” Uansett 
hvilken reaksjon han opplever — om den enn er i fortid, framtid eller nåtid, om den er 
innvendig eller utvendig, om den er grov eller fin, dårlig eller god, om den er nær eller fjern 
—alle slike identifikasjoner ser han som de er med rett visdom, og tenker: "Dette er ikke mitt, 
dette er ikke meg, dette er ikke mitt selv.” Uansett hvilken bevissthetstilstand han opplever — 
om den enn er i fortid, framtid eller nåtid, om den er innvendig eller utvendig, om den er 


grov eller fin, dårlig eller god, om den er nær eller fjern — alle slike bevissthetstilstander ser 


han som de er med rett visdom, og tenker: 'Dette er ikke mitt, dette er ikke meg, dette er ikke 
mitt selv.” Det er dette som menes med at en munk kan skyte langt, munker. 

Hva vil det si at en munk er treffsikker? Det er når munken ser det som det er: "Dette 
er lidelse”, når han ser det som det er: "Dette er lidelsens årsak”, når han ser det som det er: 
*Dette er lidelsens opphør”, og når han ser det som det er: "Dette er veien som fører til 
lidelsens opphør”. Det er dette som menes med at en munk er treffsikker, munker. 

Hva vil det si at en munk kan hogge ned store hindringer? Det er når munken kan 
hogge ned hele den store massen av uvitenhet. Det er dette som menes med at en munk kan 
hogge ned store hindringer. 

En munk som har disse tre egenskapene, vil være en som fortjener heder, gjestfrihet, 


gaver og respekt og være den beste åker å så gaver i, munker.” 


3.4.2 (3.135) Forsamlinger 


Parisåsutta 


135. "Det finnes tre forsamlinger, munker. Hvilke tre? Det er en forsamling som lar seg 
overbevise av klar tale, det er en forsamling som lar seg overbevise gjennom debatt, og det er 


en forsamling som lar seg overbevise etter omstendighetene.” 


3.4.3 (3.136) Venner 
Mittasutta 


136. —*Man bør pleie omgang med venner som har disse tre egenskapene, munker. Hvilke 
tre? Det er en som gir det som er vanskelig å gi, en som gjør det som er vanskelig å gjøre, og 
en som holder ut det som er vanskelig å holde ut. En venn som har disse tre egenskapene, bør 


man pleie omgang med.” 


3.4.4 (3.137) Naturens orden og lovmessighet 
Uppaådaåsutta 


137. "Uansett om det står fram noen som har kommet fram til sannheten, eller om det ikke 
gjør det, ligger naturens orden og lovmessighet fast. Alt som er sammensatt, er forgjengelig. 
Den som har kommet fram til sannheten, har innsett og forstått dette fullt ut. Siden han fullt 
ut har innsett og forstått dette, sier han det til andre, og han belyser, utreder og forklarer det 
for dem. 

Uansett om det står fram noen som har kommet fram til sannheten, eller om det ikke 
gjør det, ligger naturens orden og lovmessighet fast. Alt som er sammensatt, kan gjøre vondt. 
Den som har kommet fram til sannheten, har innsett og forstått dette fullt ut. Siden han fullt 
ut har innsett og forstått dette, sier han det til andre, og han belyser, utreder og forklarer det 
for dem. 

Uansett om det står fram noen som har kommet fram til sannheten, eller om det ikke 
gjør det, ligger naturens orden og lovmessighet fast. Alle fenomener er uten noen jeg-essens. 
Den som har kommet fram til sannheten, har innsett og forstått dette fullt ut. Siden han fullt 
ut har innsett og forstått dette, sier han det til andre, og han belyser, utreder og forklarer det 


for dem.” 


3.4.5 (3.138) Hårkappa 


Kesakambalasutta 


138. —”Ei hårkappe blir regnet som det usleste av alle plagg, munker. For ei hårkappe er 
kald når det er kaldt, den er varm når det er varmt, den er stygg, den lukter vondt og den er 
ubehagelig å gå med. På samme måte er de teroriene som Makkhali står for, de usleste av 
alle de teoriene som filosofer og brahmaner fremmer. 

Makkhali, den dumme mannen, sier og mener dette, munker: *Det finnes ingen 
handlinger, ingenting blir gjort, og det finnes ikke kraft til å gjøre noe.” Men alle de 
arahantene som nådde fullkommen oppvåkning før i tiden, sa at det finnes handlinger, de sa 
at noe blir gjort, og de sa at det finnes kraft til å gjøre noe. Men Makkhali, den dumme 
mannen, motsier dem og hevder: *Det finnes ingen handlinger, ingenting blir gjort, og det 
finnes ikke kraft til å gjøre noe.” Men alle de arahantene som kommer til å nå fullkommen 
oppvåkning i framtiden, sier at det finnes handlinger, de sier at noe blir gjort, og de sier at det 
finnes kraft til å gjøre noe. Men Makkhali, den dumme mannen, motsier dem og hevder: 
*Det finnes ingen handlinger, ingenting blir gjort, og det finnes ikke kraft til å gjøre noe.” 
Men jeg, som er arahant og som har opp fullkommen oppvåkning nå 1 vår tid, sier at det 
finnes handlinger, de sier at noe blir gjort, og de sier at det finnes kraft til å gjøre noe. Men 
Makkhali, den dumme mannen, motsier også meg og hevder: "Det finnes ingen handlinger, 
ingenting blir gjort, og det finnes ikke kraft til å gjøre noe.” 

Det er som når man sperrer en elvemunning med fiskegarn som er til stor ulempe og 
ulykke for mange fisker, munker. På samme måte har Makkhali, den dumme mannen satt 


opp en slags fiskegarn som er til stor ulempe og ulykke for mange mennesker.” 


3.4.6 (3.139) Vellykket 


Sampadåsutta 


139. "Man kan bli vellykket på tre områder, munker. Hvilke tre? Man kan oppnå en 
vellykket tillit, man kan oppnå en vellykket moral og man kan oppnå en vellykket visdom. På 


disse tre områdene kan man bli vellykket.” 


3.4.7 (3.140) Vekst 
Vuddhisutta 


140. "Man kan oppnå vekst på tre områder, munker. Hvilke tre? Man kan oppnå vekst i 
tillit, man kan oppnå vekst i moral og man kan oppnå vekst i visdom. På disse tre områdene 


kan man oppnå vekst.” 


3.4.8 (3.141) Hester av forskjellig kvalitet 
Assakhalunkasutta 


141. "Jeg skal fortelle dere om tre hester av forskjellig kvalitet og om tre personer av 
forskjellig kvalitet, munker. Hør etter og følg godt med, så skal jeg fortelle!” 

*Ja vel, Mester,” svarte munkene. 

Mesteren sa: 

"Hvilke tre hester er det som har forskjellig kvalitet, munker? Det er en hest som er 
rask, men verken pen eller velproposjonert. Det er en hest som er rask og pen, men ikke 
velpropsjonert. Og så er det en hest som er både rask, pen og velpropsjonert. Dette er hester 
av forskjellig kvalitet. 

Hvilke tre personer er det som har forskjellig kvalitet, munker? Det er en person som 
er rask, men verken pen eller velproposjonert. Det er en person som er rask og pen, men ikke 
velpropsjonert. Og så er det en person som er både rask, pen og velpropsjonert. Dette er 
personer av forskjellig kvalitet. 

Hvordan er den personen som er rask, men verken pen eller velproposjonert, munker? 
Det er en munk som ser det som det er: *Dette er lidelse”, en som ser det som det er: Dette er 
lidelsens årsak”, en som ser det som det er: *Dette er lidelsens opphør”, og en som ser det 
som det er: *'Dette er veien som fører til lidelsens opphør”. Det er dette som menes med at en 
munk er rask. Men hvis han får spørsmål om den videregående læren eller den videregående 
treningsdisiplinen, blir han taus og svarer ikke. Dette kaller jeg å ikke være pen. Han får 
heller ikke kappe, mat, bolig eller medisiner. Dette kaller jeg å ikke være velproposjonert. 
Dette er altså en person som er rask, men verken pen eller velproposjonert, munker. 

Hvordan er da den personen som er rask og pen, men ikke velpropsjonert? Det er en 
munk som ser det som det er: *Dette er lidelse”, en som ser det som det er: Dette er lidelsens 
årsak”, en som ser det som det er: "Dette er lidelsens opphør”, og en som ser det som det er: 
*Dette er veien som fører til lidelsens opphør”. Det er dette som menes med at en munk er 
rask. Han besvarer også spørsmål om den videregående læren og den videregående 
treningsdisiplinen. Dette kaller jeg å være pen. Men han får ikke kappe, mat, bolig eller 
medisiner. Dette kaller jeg å ikke være velproposjonert. Dette er altså en person som er rask 


og pen, men ikke velproposjonert, munker. 


Hvordan er da den personen som er både rask, pen og velproposjonert? Det er en 
munk som ser det som det er: *Dette er lidelse”, en som ser det som det er: "Dette er lidelsens 
årsak”, en som ser det som det er: "Dette er lidelsens opphør”, og en som ser det som det er: 
Dette er veien som fører til lidelsens opphør”. Det er dette som menes med at en munk er 
rask. Han besvarer også spørsmål om den videregående læren og den videregående 
treningsdisiplinen. Dette kaller jeg å være pen. Dessuten får han kappe, mat, bolig og 
medisiner. Dette kaller jeg å være velproposjonert. Dette er altså en person som er både rask, 


pen og velproposjonert. Så dette er tre personer som har forskjellig kvalitet, munker.” 


3.4.9 (3.142) Veltrente hester 


Assaparassasutta 


142. "Jeg skal fortelle dere om tre veltrente hester, munker, og om tre veltrente personer. 
Hør etter og følg godt med, så skal jeg fortelle!” 

*Ja vel, Mester,” svarte munkene. 

Mesteren sa: 

*Hvem er de tre veltrente hestene, munker? Det er en veltrent hest som er rask, men 
verken pen eller velproposjonert. Det er en veltrent hest som er rask og pen, men ikke 
velpropsjonert. Og så er det en veltrent hest som er både rask, pen og velpropsjonert. Dette er 
de tre veltrente hestene. 

Hvem er de tre veltrente personene? Det er en veltrent person som er rask, men 
verken pen eller velproposjonert. Det er en veltrent person som er rask og pen, men ikke 
velpropsjonert. Og så er det en veltrent person som er både rask, pen og velpropsjonert. Dette 
er de tre veltrente personene. 

Hva menes med at en veltrent person er rask, men verken pen eller velproposjonert, 
munker? Det er en munk som har kvittet seg med de fem hindringene som holder ham fast i 
de lavere verdene, og som blir gjenfødt spontant og oppnår parinibbana der uten å vende 
tilbake fra den verdenen. Dette kaller jeg å være rask. Men hvis han får spørsmål om den 
videregående læren eller den videregående treningsdisiplinen, blir han taus og svarer ikke. 
Dette kaller jeg å ikke være pen. Han får heller ikke kappe, mat, bolig eller medisiner. Dette 
kaller jeg å ikke være velproposjonert. Dette er altså en person som er rask, men verken pen 
eller velproposjonert, munker. 

Hva menes med at en veltrent person er rask og pen, men ikke velproposjonert? Det 
er en munk som har kvittet seg med de fem hindringene som holder ham fast i de lavere 
verdene, og som blir gjenfødt spontant og oppnår parinibbana der uten å vende tilbake fra 
den verdenen. Dette kaller jeg å være rask. Han besvarer også spørsmål om den videregående 
læren og den videregående treningsdisiplinen. Dette kaller jeg å være pen. Men han får ikke 
kappe, mat, bolig eller medisiner. Dette kaller jeg å ikke være velproposjonert. Dette er altså 
en person som er både rask, pen og velproposjonert. Dette er altså en veltrent person som er 


rask og pen, men ikke velproposjonert, munker. 


Hva menes med at en veltrent person er både rask, pen og velproposjonert? Det er en 
munk som har kvittet seg med de fem hindringene som holder ham fast i de lavere verdene, 
og som blir gjenfødt spontant og oppnår parinibbana der uten å vende tilbake fra den 
verdenen. Dette kaller jeg å være rask. Han besvarer også spørsmål om den videregående 
læren og den videregående treningsdisiplinen. Dette kaller jeg å være pen. Dessuten får han 
kappe, mat, bolig og medisiner. Dette kaller jeg å være velproposjonert. Så dette er tre 


veltrente personer, munker.” 


3.4.10 (3.143) Fullblodshester 


Assåjåniyasutta 


143. Jeg skal fortelle dere om tre gode fullblodshester, munker, og om tre gode 
fullblodspersoner. Hør etter og følg godt med, så skal jeg fortelle!” 

*Ja vel, Mester,” svarte munkene. 

Mesteren sa: 

*Hvem er de tre gode fullblodshestene, munker? Det er en god fullblodshest som er 
rask, men verken pen eller velproposjonert. Det er en god fullblodshest som er rask og pen, 
men ikke velpropsjonert. Og så er det en god fullblodshest som er både rask, pen og 
velpropsjonert. Dette er de tre gode fullblodshestene . 

*Hvem er de tre gode fullblodspersonene, munker? Det er en god fullblodsperson som 
er rask, men verken pen eller velproposjonert. Det er en god fullblodsperson som er rask og 
pen, men ikke velpropsjonert. Og så er det en god fullblodsperson som er både rask, pen og 
velpropsjonert. Dette er de tre gode fullblodspersonene . 

Hva menes med en god fullblodsperson ... osv. ... som er både rask, pen og 
velpropsjonert, munker? Det er en munk som utsletter sinnets forurensninger gjennom 
visdom, slik at han fri fra forurensninger i sinnet selv har forstått og virkeliggjort sinnets 
frigjøring og hviler i denne her og nå. Dette kaller jeg å være rask. Han besvarer også 
spørsmål om den videregående læren og den videregående treningsdisiplinen. Dette kaller 
jeg å være pen. Dessuten får han kappe, mat, bolig og medisiner. Dette kaller jeg å være 


velproposjonert. Dette er de tre gode fullblodspersonene, munker.” 


3.4.11 (3.144) Den første samtalen ved påfuglforingsplassen 


Pathamamoranivåpasutta 


144. En gang da Mesteren var i Råjagaha, oppholdt han seg ved påfuglforingsplassen i de 
omvandrende filosofenes park. Der talte han til munkene og sa: 

*Munker!” 

*Ja, Mester,” svarte munkene. 

Mesteren sa: 

*En munk som har tre egenskaper, har nådd fullkommenhet, er fri fra alle heftelser, 
lever et fullkomment høyere liv, har nådd det høyeste målet og er best blant guder og 
mennesker, munker. Hvilke tre? Det er når han er fullbefaren i moral, meditasjon og visdom. 
Har han disse tre egenskapene, har han nådd fullkommenhet, er fri fra alle heftelser, lever et 
fullkomment høyere liv, har nådd det høyeste målet og er best blant guder og mennesker, 


munker.” 


3.4.12 (3.145) Den andre samtalen ved påfuglforingsplassen 


Dutiyamoranivåpasutta 


145. "En munk som har tre egenskaper, har nådd fullkommennhet, er fri fra alle heftelser, 
lever et fullkomment høyere liv, har nådd det høyeste målet og er best blant guder og 
mennesker, munker. Hvilke tre? Det er maktunderet, tankelesingsunderet og 
veiledningsunderet. Har han disse tre egenskapene, har han nådd fullkommenhet, er fri fra 
alle heftelser, lever et fullkomment høyere liv, har nådd det høyeste målet og er best blant 


guder og mennesker, munker.” 


3.4.13 (3.146) Den tredje samtalen ved påfuglforingsplassen 


Tatiyamoranivåpasutta 


146. "En munk som har tre egenskaper, har nådd fullkommennhet, er fri fra alle heftelser, 
lever et fullkomment høyere liv, har nådd det høyeste målet og er best blant guder og 
mennesker, munker. Hvilke tre? Det er rett syn, rett kunnskap og rett frigjøring. Har han 
disse tre egenskapene, har han nådd fullkommenhet, er fri fra alle heftelser, lever et 
fullkomment høyere liv, har nådd det høyeste målet og er best blant guder og mennesker, 


munker.” 


3.5 Kapitlet om gode velsignelser 
Mangalavagga 


3.5.1 (3.147) Sunt og usunt 


Akusalasutta 


147. "En munk som har tre egenskaper, havner i helvete slik han fortjener, munker. Hvilke 
tre? Han utfører usunne handlinger, fører usunn tale og tenker usunne tanker. Har han disse 
tre egenskapene, havner han i helvete slik han fortjener, munker. 

En munk som har tre egenskaper, kommer til himmelen slik han fortjener, munker. 
Hvilke tre? Han utfører sunne handlinger, fører sunn tale og tenker sunne tanker. Har han 


disse tre egenskapene, kommer han til himmelen slik han fortjener, munker.” 


3.5.2 (3.148) Klanderverdig og uklanderlig 


Såvajjasutta 


148. "En munk som har tre egenskaper, havner i helvete slik han fortjener, munker. Hvilke 
tre? Han utfører klanderverdige handlinger, fører klanderverdig tale og tenker klanderverdige 
tanker. Har han disse tre egenskapene, havner han i helvete slik han fortjener, munker. 

En munk som har tre egenskaper, kommer til himmelen slik han fortjener, munker. 
Hvilke tre? Han utfører uklanderlige handlinger, fører uklanderlig tale og tenker uklanderlige 


tanker. Har han disse tre egenskapene, kommer han til himmelen slik han fortjener, munker.” 


3.5.3 (3.149) Rettmessig og urettmessig 


Visamasutta 


149. "En munk som har tre egenskaper, havner i helvete slik han fortjener, munker. Hvilke 
tre? Han utfører rettmessige handlinger, fører urettmessig tale og tenker urettmessigue 
tanker. Har han disse tre egenskapene, havner han i helvete slik han fortjener, munker. 

En munk som har tre egenskaper, kommer til himmelen slik han fortjener, munker. 
Hvilke tre? Han utfører rettmessige handlinger, fører rettmessig tale og tenker rettmessige 


tanker. Har han disse tre egenskapene, kommer han til himmelen slik han fortjener, munker.” 


3.5.4 (3.150) Rent og urent 


Asucisutta 


150. *En munk som har tre egenskaper, havner i helvete slik han fortjener, munker. Hvilke 
tre? Han utfører urene handlinger, fører uren tale og tenker urene tanker. Har han disse tre 
egenskapene, havner han i helvete slik han fortjener, munker. 

En munk som har tre egenskaper, kommer til himmelen slik han fortjener, munker. 
Hvilke tre? Han utfører rene handlinger, fører ren tale og tenker rene tanker. Har han disse tre 


egenskapene, kommer han til himmelen slik han fortjener, munker.” 


3.5.5 (3.151) Den første teksten om å være rykket opp med rota 
Pathamakhatasutta 


151. "En person som utfører tre ting, er dum, uvettig og et dårlig menneske. Han opptrer 
som en ødelagt person, som en som er rykket opp med rota. Han er klanderverdig, blir 
klandret av de kloke og begår mange dårlige handlinger. Hvilke tre? Det er usunne 
handlinger, usunn tale og usunne tanker. Disse tre tingene utfører en person som er dum, 
uvettig og et dårlig menneske. Han ferdes omkring som en ødelagt person, som en som er 
rykket opp med rot. Han er klanderverdig, klandres av de kloke og begår mange dårlige 
handlinger. 

En person som utfører tre ting, er klok, intelligent og et godt menneske. Han opptrer 
som en helstøpt person, en som kjenner sine røtter. Han er uklanderlig, blir ikke klandret av 
de vise og utfører mange gode handlinger. Hvilke tre? Det er sunne handlinger, sunn tale og 
sunne tanker. Disse tre tingene utfører en person som er klok, intelligent og et godt 
menneske. Han opptrer som en helstøpt person, en som kjenner sine røtter. Han er 


uklanderlig, blir ikke klandret av de vise og utfører mange gode handlinger.” 


3.5.6 (3.152) Den andre teksten om å være rykket opp med rota 
Dutiyakhatasutta 


152. "En person som utfører tre ting, er dum, uvettig og et dårlig menneske. Han opptrer 
som en ødelagt person, som en som er rykket opp med rota. Han er klanderverdig, blir 
klandret av de kloke og begår mange dårlige handlinger. Hvilke tre? Det er klanderverdige 
handlinger, klanderverdig tale og klanderverdige tanker. Disse tre tingene utfører en person 
som er dum, uvettig og et dårlig menneske. Han ferdes omkring som en ødelagt person, som 
en som er rykket opp med rot. Han er klanderverdig, klandres av de kloke og begår mange 
dårlige handlinger. 

En person som utfører tre ting, er klok, intelligent og et godt menneske. Han opptrer 
som en helstøpt person, en som kjenner sine røtter. Han er uklanderlig, blir ikke klandret av 
de vise og utfører mange gode handlinger. Hvilke tre? Det er uklanderlige handlinger, 
uklanderlig tale og uklanderlige tanker. Disse tre tingene utfører en person som er klok, 
intelligent og et godt menneske. Han opptrer som en helstøpt person, en som kjenner sine 


røtter. Han er uklanderlig, blir ikke klandret av de vise og utfører mange gode handlinger.” 


3.5.7 (3.153) Den tredje teksten om å være rykket opp med rota 
Tatiyakhatasutta 


153. "En person som utfører tre ting, er dum, uvettig og et dårlig menneske. Han opptrer 
som en ødelagt person, som en som er rykket opp med rota. Han er klanderverdig, blir 
klandret av de kloke og begår mange dårlige handlinger. Hvilke tre? Det er urettmessige 
handlinger, urettmessig tale og urettmessige tanker. Disse tre tingene utfører en person som 
er dum, uvettig og et dårlig menneske. Han ferdes omkring som en ødelagt person, som en 
som er rykket opp med rot. Han er klanderverdig, klandres av de kloke og begår mange 
dårlige handlinger. 

En person som utfører tre ting, er klok, intelligent og et godt menneske. Han opptrer 
som en helstøpt person, en som kjenner sine røtter. Han er uklanderlig, blir ikke klandret av 
de vise og utfører mange gode handlinger. Hvilke tre? Det er rettmessige handlinger, 
rettmessig tale og rettmessige tanker. Disse tre tingene utfører en person som er klok, 
intelligent og et godt menneske. Han opptrer som en helstøpt person, en som kjenner sine 


røtter. Han er uklanderlig, blir ikke klandret av de vise og utfører mange gode handlinger.” 


3.5.8 (3.154) Den fjerde teksten om å være rykket opp med rota 
Catutthakhatasutta 


154. "En person som utfører tre ting, er dum, uvettig og et dårlig menneske. Han opptrer 
som en ødelagt person, som en som er rykket opp med rota. Han er klanderverdig, blir 
klandret av de kloke og begår mange dårlige handlinger. Hvilke tre? Det er urene handlinger, 
uren tale og urene tanker. Disse tre tingene utfører en person som er dum, uvettig og et dårlig 
menneske. Han ferdes omkring som en ødelagt person, som en som er rykket opp med rot. 
Han er klanderverdig, klandres av de kloke og begår mange dårlige handlinger. 

En person som utfører tre ting, er klok, intelligent og et godt menneske. Han opptrer 
som en helstøpt person, en som kjenner sine røtter. Han er uklanderlig, blir ikke klandret av 
de vise og utfører mange gode handlinger. Hvilke tre? Det er rene handlinger, ren tale og 
rene tanker. Disse tre tingene utfører en person som er klok, intelligent og et godt menneske. 
Han opptrer som en helstøpt person, en som kjenner sine røtter. Han er uklanderlig, blir ikke 


klandret av de vise og utfører mange gode handlinger.” 


3.5.9 (3.155) Hyllest 


Vandanåsutta 


155. "Det finnes tre måter å utbringe en hyllest på, munker. Hvilke tre? Det kan være med 


kroppen, med ord eller i tanken. Dette er de tre måtene å utbringe en hyllest på, munker.” 


3.5.10 (3.156) Tider på døgnet 
Pubbanhasutta 


156. "De som gjør gode gjerninger, taler gode ord og tenker gode tanker om morgenen, 
munker, har en god morgen. De som gjør gode gjerninger, taler gode ord og tenker gode 
tanker midt på dagen, munker, har en god dag. De som gjør gode gjerninger, taler gode ord 


og tenker gode tanker om kvelden, munker, har en god kveld. 


Hell og lykke, glede, fryd og en god dag 
venter den som gir gaver 


til dem som praktiserer det opphøyde liv. 


Den som tenker gode tanker, 
treffer gode beslutninger 
og gjør gode gjerninger, 


vil oppleve mye godt. 


De vil motta slikt som gir lykke 
og vokse i den oppvåknedes lære, 
oppleve lykke og gode helse 


sammen med hele sin slekt.” 


3.6 (3.157 — 163) Kapitlet om de nakne asketene 
Acelakavagga 


157 — 163. "Det finnes tre praksisformer, munker. Hvilke tre? Det er grov praksis, 
selvplagerpraksis og praksis av middelveien. 

Hva er grov praksis, munker? Det er når noen sier og mener at det ikke er noe galt i 
sensualitet. Han blir helt ødelagt av sensualitet. Dette er grov praksis, munker. 

Hva er selvplagerpraksis, munker? Det er en naken asket som ikke følger vanlig skikk 
og bruk. Han slikker hendene sine i stedet for å vaske dem. Han kommer ikke når han blir 
invitert og han stopper ikke for å vente når han går matrunden. Han tar ikke imot mat som 
blir brakt til ham, han tar ikke imot mat som er spesielt til ham, og han tar ikke imot 
invitasjoner. Han tar ikke imot mat direkte fra ei krukke eller ei stekepanne, heller ikke tar 
han imot mat over dørstokken eller gjennom vinduet og heller ikke mat som er satt ut blant 
morterne. Han tar ikke imot mat der flere spiser hvis det bare er én av dem som tilbyr maten. 
Han tar ikke imot mat fra en gravid eller ammende kvinne og heller ikke fra en kvinne som 
er sammen med en mann. Han tar ikke imot mat fra et blandet selskap. Han tar ikke imot mat 
der det er en hund eller der det er fluer som svermer. Han spiser ikke kjøtt eller fisk og 
drikker ikke noe alkohol eller risvelling. 

Han ber om mat i bare ett hus og spiser bare én munnfull ... to hus og spiser bare to 
munnfuller ... sju hus og spiser bare sju munnfuller. Han lever av bare en liten klump mat 
om dagen ... to klumper ... sju klumper mat om dagen. Han spiser bare én gang om dagen... 
bare annenhver dag ... bare hver sjuende dag. Slik praktiserer han strenge spiseregler 1 opp til 
fjorten dager om gangen. 

Han spiser grønnsaker, hirse, villris, korn, vannplanter, rispulver, skummet av kokt 
ris, mel av oljefrø, gras og kumøkk. Han lever av røtter i skogen og nedfallsfrukt. 

Han kler seg i hamp, grovt hampeklede innblandet andre materialer, likkleder, tøy fra 
søppeldynga, barkeklede, antilopeskinn, klær av antilopeskinnremser Han kler seg i klær 
flettet av grasfibre, barkefibre, høvelflis. Han bærer ei kappe laget av menneskehår, hestehår 
eller uglevinger. 

Han rykker ut hår og skjegg og følger denne praksisen. Han foretrekker å stå og vil 


ikke sette seg, eller han sitter på huk, eller han ligger på torneseng og han bader tre ganger 


om dagen. På disse måtene plager han sin egen kropp. Dette kalles selvplagerpraksis, 
munker. 

Hvordan praktiseres middelveien? Det er når en munk gir slipp på grådighet og 
motvilje overfor verden, og betrakter kroppen som kropp, energisk og med oppmerksomhet 
og klar forståelse. Han gir slipp på grådighet og motvilje overfor verden, og betrakter 
følelsene som følelser, energisk og med oppmerksomhet og klar forståelse. Han gir slipp på 
grådighet og motvilje overfor verden, og betrakter tankene som tanker, energisk og med 
oppmerksomhet og klar forståelse. Han gir slipp på grådighet og motvilje overfor verden, og 
betrakter fenomenene som fenomener, energisk og med oppmerksomhet og klar forståelse. 
Dette kalles praktisering av middelveien, munker. Og dette er altså de tre praksisformene. 

Det finnes tre praksisformer, munker. Hvilke tre? Det er grov praksis, 
selvplagerpraksis og praksis av middelveien. 

Hva er grov praksis, munker? ... osv. som over. 

Hva er selvplagerpraksis, munker? ... osv som over. 

Hvordan praktiseres middelveien? Det er når en munk utvikler viljen til at usunne og 
skadelige sinnstilstander som ikke er oppstått, heller ikke skal oppstå, og når han bestreber 
seg på dette og retter sitt sinn mot det. Han utvikler viljen til å kvitte seg med usunne og 
skadelige sinnstilstander som er oppstått, heller ikke skal oppstå, og han bestreber seg på 
dette og retter sitt sinn mot det. Han utvikler viljen til at sunne sinnstilstander som ennå ikke 
er oppstått, skal oppstå, og han bestreber seg på dette og retter sitt sinn mot det. Han utvikler 
viljene til å bevare sunne sinnstilstander som er oppstått, slik at de kan vokse, øke og bli rene 
og varige, og han bestreber seg på dette og retter sitt sinn mot det. 

Han utvikler grunnlag for suksess som er basert på et konsentrert ønske om å gjøre 
noe, han utvikler grunnlag for suksess som er basert på en konsentrert innsatsvilje, han 
utvikler grunnlag for suksess som er basert på et konsentrert sinn, og han utvikler grunnlag 
for suksess som er basert på konsentrert utforsking. 

Han utvikler evnen til tillit, energisk innsats, oppmerksomhet, konsentrasjon og 
visdom. 

Han utvikler den kraften som ligger i tillit, energisk innsats, oppmerksomhet, 
konsentrasjon og visdom. 

Han utvikler oppvåkningsfaktorene oppmerksomhet, utforskning av fenomenene, 


iherdighet, glede, indre fred, konsentrasjon og sinnslikevekt. 


Og han utvikler rett syn, rett hensikt, rett tale, rett handling, rett levevei, rett 
bestrebelse, rett oppmerksomhet og rett konsentrasjon. Dette kalles praksis av middelveien, 


munker. Og dette er de tre praksisformene.” 


3.7 (3.164 — 183) Kapitlet om handlinger og resultater 


164 — 183. "Det er tre ting som fører til at man havner i helvete som fortjent, munker. Hvilke 
tre? Det er når man selv begår drap, når man oppmuntrer andre til å begå drap og når man 
godkjenner drap. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke begår drap, når man forhindrer andre 1 å begå drap og 
når man ikke godkjenner drap. Disse tre tingene fører til at man kommer til himmelen som 
fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv begår tyveri, når man oppmuntrer andre til å begå tyveri og når man 
godkjenner tyveri. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke begår tyveri, når man forhindrer andre i å begå tyveri og 
når man ikke godkjenner tyveri. Disse tre tingene fører til at man kommer til himmelen som 
fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv begår seksuelle overtredelser, når man oppmuntrer andre til å begå 
seksuelle overtredelser og når man godkjenner seksuelle overtredelser. Disse tre tingene fører 
til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke begår seksuelle overtredelser, når man forhindrer andre i 
å begå seksuelle overtredelser og når man ikke godkjenner seksuelle overtredelser. Disse tre 
tingene fører til at man kommer til himmelen som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv lyver, når man oppmuntrer andre til å lyve og når man godkjenner løgn. 
Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke lyver, når man forhindrer andre i å lyve og når man ikke 


godkjenner løgn. Disse tre tingene fører til at man kommer til himmelen som fortjent. 


Det er tre ting som fører til at man havner i helvete som fortjent, munker. Hvilke tre? 
Det er når man selv farer med sladder, når man oppmuntrer andre til å fare med sladder og 
når man godkjenner sladder. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke farer med sladder, når man forhindrer andre 1 å fare med 
sladder og når man ikke godkjenner sladder. Disse tre tingene fører til at man kommer til 
himmelen som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv fører krenkende tale, når man oppmuntrer andre til å føre krenkende tale 
og når man godkjenner krenkende tale. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke fører krenkende tale, når man forhindrer andre i å føre 
krenkende tale og når man ikke godkjenner krenkende tale. Disse tre tingene fører til at man 
kommer til himmelen som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv driver med tomprat, når man oppmuntrer andre til å drive med tomprat 
og når man godkjenner tomprat. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke driver med tomprat, når man forhindrer andre i å drive 
med tomprat og når man ikke godkjenner tomprat. Disse tre tingene fører til at man kommer 
til himmelen som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv er grådig, når man oppmuntrer andre til å være grådige og når man 
godkjenner grådighet. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke er grådig, når man forhindrer andre i være grådige og 
når man ikke godkjenner grådighet. Disse tre tingene fører til at man kommer til himmelen 
som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv er sint, når man oppmuntrer andre til å være sinte og når man godkjenner 


sinne. Disse tre tingene fører til at man havner i helvete. 


Det er tre ting som fører til at man kommer til himmelen som fortjent, munker. 
Hvilke tre? Det er når man selv ikke er sint, når man forhindrer andre i være sinte og når man 
ikke godkjenner sinne. Disse tre tingene fører til at man kommer til himmelen som fortjent. 

Det er tre ting som fører til at man havner i helvete som fortjent, munker. Hvilke tre? 
Det er når man selv har et skadelig syn, når man oppmuntrer andre til å ha et skadelig syn og 
når man godkjenner et skadelig syn. Disse tre tingene fører til at man havner i helvete. 

Det er tre ting som fører til at man kommer til himmelen som fortjent, munker. 
Hvilke tre? Det er når man selv har rett syn, når man oppmuntrer andre til å ha rett syn og når 


man roser rett syn. Disse tre tingene fører til at man kommer til himmelen som fortjent.” 


3.8 (3.184) Begjær og annet 


184. "Den som vil ha full innsikt i begjæret, bør utvikle tre ting, munker. Hvilke tre? 
Meditasjon på tomhet, meditasjon på det tegnløse og meditasjon uten noen ønsker. Disse tre 
tingene bør utvikles om man vil ha full innsikt i begjæret, munker. 

Den som vil ha dyp innsikt i... fri seg fra ... gjøre slutt på ... gjøre ende på ... miste 
interessen for .... avslutte ... si fra seg ... kvitte seg med begjæret, bør utvikle tre ting, munker. 
Hvilke tre? Meditasjon på tomhet, meditasjon på det tegnløse og meditasjon uten noen 
ønsker. Disse tre tingene bør utvikles om man vil ha full innsikt i begjæret, munker. 

Den som vil ha dyp innsikt i... fri seg fra ... gjøre slutt på ... gjøre ende på ... miste 
interessen for ... avslutte ... si fra seg ... kvitte seg med begjær ... hat ... uvitenhet ... sinne ... 
fiendskap ... raseri ... ubarmhjertighet ... ondskap ... egoisme ... illusjoner ... falskhet ... stahet 
... hissighet ... stolthet ... arroganse ... overmot og hovmod, bør utvikle tre ting, munker. 
Hvilke tre? Meditasjon på tomhet, meditasjon på det tegnløse og meditasjon uten noen 
ønsker. Disse tre tingene bør utvikles om man vil ha full innsikt i begjæret, munker.” 


Slik talte Mesteren, og munkene gledet seg over det han sa. 


